
Πολυτεχνείο 2018: Στο δρόμο του Νοέμβρη ενάντια σε Μνημόνια, Φτώχεια, Πόλεμο 



Συμμετέχουμε στη διαδήλωση του Πολυτεχνείου 



Εργαζόμενοι 

Πρωτοφανής 
κατακερματισμός του 
εργατικού κινήματος 
σελ.4 

Φοιτητές 
Κινητοποιήσεις 
στις εστίες του παν. 
Ιωαννίνων 

σελ. 7 


Βραζιλία 

Το «λευκό 

πραξικόπημα» 

ολοκληρώνεται 

σελ. 12 



Αφιέρωμα 
100 χρόνια από την 
ίδρυση του ΣΕΚΕ 
(β'μέρος) 

σελ. 15 


33ο Συνέδριο Εργατικού Κέντρου Θεσσαλονίκης: 8 - 9 και 11 Νοέμβρη 


Το 33° Συνέδριο του Ε.Κ.Θ. πραγματο¬ 
ποιείται σε μια περίοδο σημαντικών εξελίξε¬ 
ων σε οικονομικό και πολιτικό επίπεδο αλλά 
και στο Συνδικαλιστικό και Εργατικό Κίνημα. 
Η νέα κατάσταση που διαμορφώνεται απαι¬ 
τεί έναν σοβαρό απολογισμό και την χάρα¬ 
ξη μιας στρατηγικής και τακτικής ικανής να 
συγκρουστεί με την κολοσσιαία επίθεση που 
δέχεται η Εργατική Τάξη, η νεολαία και τα 
φτωχά λαϊκά στρώματα. 

Η παγκόσμια κρίση έχει παροξυνθεί, οι 
εμπορικοί πόλεμοι και πολεμικές συγκρού¬ 
σεις μεταξύ των ιμπεριαλιστικών χωρών 
(ΗΠΑ, Ε.Ε.) αλλά/και των αναδυόμενων 
οικονομιών (Κινά, Ρωσία κτλ) έχουν πάρει 
την σκυτάλη στο πολιτικό σκηνικό, το οποίο 
βυθίζεται και αποσυντίθεται, με την Ε.Ε. να 
αποτελεί το επίκεντρο. Τα σύννεφα του πολέ¬ 
μου φουντώνουν, ιδίως γύρω από την χώρα 
μας και τα Βαλκάνια και κυρίως με βάση όλες 
τις επαίσχυντες συμφωνίες/συμμαχίες του 
Τσίπρα-Καμένου. 

Παρά τα ψέματα της άθλιας συγκυβέρ¬ 
νησης ΣΥΡΙΖΑ-ΑΝΕΛ περί «εξόδου από 
τα μνημόνια», η πραγματικότητα για τους 
εργαζόμενους, για την πλειοψηφία της κοι¬ 
νωνίας είναι ζοφερή. Φτώχεια, ανεργία, εξα¬ 
θλίωση, κοινωνικά και πολιτικά δικαιώματα 


και ελευθερίες τείνουν να εξαφανιστούν. Το 
μνημονιακό καθεστώς και ένα Νέο Μοντέλο 
Εκμετάλλευσης των εργαζομένων ενισχύεται 
και εδραιώνεται, ανάγοντας τον εργοδότη, 
τον τραπεζίτη, τον τοκογλύφο/δανειστή σε 
απόλυτο «άρχοντα». 

Το Συνδικαλιστικό και Εργατικό Κίνημα 
εμφανίζεται ανήμπορο να παρέμβει με αποτε¬ 
λεσματικό τρόπο. Την κύρια ευθύνη για αυτή 
την κατρακύλα έχει η συνδικαλιστική γρα¬ 
φειοκρατία κάθε απόχρωσης και πολιτικής, 
τόσο της ΠΑΣΚΕ-ΔΑΚΕ-ΜΕΤΑ αλλά εξί¬ 
σου και του ΠΑΜΕ, που διασπούν το κίνημα 
με ξεχωριστές συγκεντρώσεις και απεργίες, 
το εκφυλίζουν καθημερινά με κόντρες για τις 
καρέκλες, προσφεύγοντας με το παραμικρό 
στην αστική δικαιοσύνη και πρόσφατα στα 
ΜΑΤ, που προκηρύσσουν απεργίες από αγ¬ 
γαρεία, που βλέπουν κοινωνικούς συμμάχους 
μόνο τα μεγάλα ή μικρά αφεντικά, βάζοντας 
θύτες και θύματα στην ίδια μοίρα. Όλοι αυτοί 
είναι πολύ μακριά από τα πραγματικά προ¬ 
βλήματα και τις αγωνίες των εργαζομένων. 

Η Αντεπίθεση των Εργαζομένων που 
παρεμβαίνει ενεργά στη Θεσσαλονίκη προ¬ 
τάσσει ένα άλλο σχέδιο, όχι απλά ένα ακόμη 
σχέδιο, που στην πράξη βοηθάει τους ερ¬ 
γαζόμενους να οργανωθούν, να παλέψουν 


ενωτικά και μαχητικά με ένα πρόγραμμα 
Σωτηρίας, πραγματική λύση για τα δικά τους 
συμφέροντα. Ο αγώνας των απολυμένων/ 
εργαζομένων στο πατσατζίδικο Τσαρούχας, 
η Επιτροπή Αγώνα Διανομέων και οι δεκάδες 
αγώνες στον Επισιτισμό - Τουρισμό ενάντια 
στην ασυδοσία και τρομοκρατία των εργο¬ 
δοτών του κλάδου, ο αγώνας του ΣΜΕΘ για 
την επαναπρόσληψη του απολυμένου συνα¬ 
δέλφου καθηγητή, οι απεργιακές συγκεντρώ¬ 
σεις στην Αγ. Σοφίας δείχνουν τον δρόμο, 
βάζουν τις βάσεις για ένα κίνημα πραγματικά 
ισχυρό και αποτελεσματικό. 100 χρόνια μετά 
την ίδρυση του ΕΚΘ και της ΓΣΕΕ συνεχίζου¬ 
με με όλες μας τις δυνάμεις και καλούμε τους 
εργαζόμενους: 

Να πάρουμε την κατάσταση στα χέρια μας 
- Να ανασυγκροτήσουμε τα Συνδικάτα μας 
Να παλέψουμε με ενωτικούς αγώνες, με 

ένα αντικαπιταλιστικό σχέδιο και πρό¬ 
γραμμα 

Για ένα ταξικά ανεξάρτητο και μαχητικό 
Συνδικαλιστικό Κίνημα με Εργατική δημο¬ 
κρατία 

Έτσι τιμούμε την Ιστορία μας! 

Ψηφίστε στηρίξτε 
την Αντεπίθεση των Εργαζομένων 


$ 

Νοέμβριος 2018 


Να οικοδομήσουμε την Ο.Κ.Δ.Ε. & την 4η Διεθνή 

- Για την οργάνωση της αντίστασης, τη νίκη των αγώνων 
- Για τον Σοσιαλισμό, μόνη διέξοδο 
στην καπιταλιστική κρίση, βαρβαρότητα και παρακμή 
- Για την αναγέννηση του Επαναστατικού Μαρξισμού 


2 Εργατική Πάλη 

ΟΙΚΟΝΟΜΙΚΗ ΚΑΜΠΑΝΙΑ ΤΗΣ Ο.Κ.Δ.Ε. 

(Δεκέμβρης 2018 - Γενάρης 2019) 


Εργαζόμενοι, άνεργοι, νέοι, φτωχά λαϊκά στρώματα τα τελευταία χρόνια, ιδι¬ 
αίτερα με τα μνημόνια, βιώνουμε καθημερινά την σκληρή επίθεση του κεφαλαίου. 
Παλιές και νέες αστικές/μνημονιακές δυνάμεις έχουν επιταχύνει την ιδιωτικοποίηση 
και διάλυση των δημόσιων υπηρεσιών, των κοινωνικών αγαθών, της υγείας, παιδείας, 
κοινωνικής ασφάλισης. Έχουν ενισχύσει τις τεράστιες ανισότητες, τον ανεξέλεγκτο 
πλουτισμό μιας χούφτας καπιταλιστών και πλουσίων, πατώντας στην υπερεκμετάλ- 
λευση και καταπίεση της εργασίας, στη λεηλασία της περιουσίας και της ζωής των 
φτωχών, βάζοντας χέρι σε λαϊκές καταθέσεις και αποταμιεύσεις, σπίτια, πρόσβαση 
σε ρεύμα, νερό, φάρμακα, στα πιο στοιχειώδη αγαθά. Οι αντιδραστικές μνημονιακές 
πολιτικές καταπατούν την ανθρώπινη αξιοπρέπεια, εκφυλίζουν το ήθος και τον πολι¬ 
τισμό της κοινωνίας, σπέρνουν οικονομική αποσύνθεση. Η απότομη φτωχοποίηση 
και εξαθλίωση μετρά εκατομμύρια ανέργους και υποαπασχολούμενους, διάλυση 
του «κοινωνικού κράτους» και κοινωνικού ιστού. Τα σκληρά, αντιδραστικά μέτρα 
(μειώσεις μισθών, κατάργηση συλλογικών συμβάσεων, όλο και χειρότερες, πιο «ελα¬ 
στικές» σχέσεις εργασίας, ποινικοποίηση και καταστολή συνδικαλισμού, απεργιών, 
αγώνων) έχουν χτυπήσει στην καρδιά της κοινωνίας, στον σκληρό πυρήνα της ερ¬ 
γατικής τάξης, με ξεκάθαρο στόχο το πλήρες τσάκισμά της. Με τη μαζική ανεργία 
και τους μισθούς πείνας, η εργατική τάξη (κυρίως οι νέοι) δυσκολεύεται ακόμα και 
να αναπαραχθεί. 

Εργαζόμενοι, άνεργοι, νέοι, φτωχά λαϊκά στρώματα, βλέπουμε τον πόλεμο 
να απειλεί την επιβίωση του ανθρώπινου γένους. Εστίες πολέμου σ'όλο τον πλανήτη 
αναφλέγονται απειλώντας ολόκληρη την ανθρωπότητα. Η εξαθλίωση, φτώχεια και 
πείνα, η μετανάστευση και προσφυγιά εξαπλώνονται δραματικά. Η παιδική εργασία, 
η εγκληματικότητα, ο ρατσισμός και εθνικισμός φουντώνουν. Η αλόγιστη χρήση των 
φυσικών πόρων από τις πολυεθνικές και τους ιμπεριαλιστές απειλεί με καταστροφή 
το περιβάλλον και το μέλλον της ανθρωπότητας. Η όξυνση αυτών των επιθέσεων γί¬ 
νεται μόνο και μόνο για να σώσουν οι καπιταλιστές τα κέρδη και το παρακμασμένο, 
σάπιο σύστημά τους από την κρίση. 

Μόνο εμείς, οι εργαζόμενοι, άνεργοι, νέοι και φτωχά λαϊκά στρώματα μπο¬ 
ρούμε και πρέπει να τους σταματήσουμε. Απέναντι στα αδιέξοδα του ατομισμού και 
της διαίρεσης, να χρησιμοποιήσουμε τους αγώνες και την αλληλεγγύη μας. Να πο¬ 
λεμήσουμε τον νεοφιλελευθερισμό, που γίνεται όλο πιο ακραίος, τα Μνημόνια, την 
κρατική καταστολή και τις σύγχρονες χούντες, τον ρατσισμό, φασισμό και πόλεμο. 
Με όπλα τα συνδικάτα, τις επιτροπές αγώνα, τις γενικές συνελεύσεις, σε κοινωνικούς 
χώρους και γειτονιές. Με όλες τις μορφές αυτοοργάνωσης και τις καλύτερες παρα¬ 
δόσεις του εργατικού κινήματος. 

Πρέπει να χτυπήσουμε το κακό στη ρίζα, στα μνημόνια, το ντόπιο και ξένο 
κεφάλαιο, την αντιδραστική ΕΕ, τον καπιταλισμό και τον ιμπεριαλισμό. Πρέπει να κα¬ 
ταργήσουμε την εκμετάλλευση ανθρώπου από άνθρωπο, να κοινωνικοποιήσουμε 
κάτω από εργατικό έλεγχο τις μεγάλες επιχειρήσεις στους τομείς—κλειδιά (τράπεζες, 
ενέργεια, μέσα μεταφοράς, επικοινωνίες κ.λπ.). Να σταματήσουμε να πληρώνουμε 
το χρέος, να βγούμε από τον ζουρλομανδύα του Ευρώ και τη «φυλακή» της ΕΕ του 
καπιταλισμού/ιμπεριαλισμού, του ρατσισμού και φασισμού, της καταστολής, των 
επεμβάσεων και πολέμων. 

Πρέπει να στρατευτούμε στον αγώνα, για να υπερασπιστούμε την εργασία, 
το βιοτικό επίπεδο, το δικαίωμά μας στη ζωή και στην αναπαραγωγή της εργατικής 
τάξης με σύγχρονους όρους. Να ανατρέψουμε τη βαρβαρότητα του νεοφιλελευθε¬ 
ρισμού, τις πολιτικές παλιών και νέων αστικών/μνημονιακών κομμάτων, τις ιμπερια¬ 
λιστικές επεμβάσεις και πολέμους. Μέσα από αγώνες, να επιβάλλουμε τη δική μας 
επαναστατική κυβέρνηση, μια ΚΥΒΕΡΝΗΣΗ ΤΩΝ ΕΡΓΑΖΟΜΕΝΩΝ. Έτσι μπο¬ 
ρούμε να εγγυηθούμετην εφαρμογή ενός ριζοσπαστικού, αντικαπιταλιστικού 
Προγράμματος Σωτηρίας - να ανοίξουμε τον δρόμο στη μόνη πραγματική 
εναλλακτική λύση, τον Σοσιαλισμό. 

Η Ο.Κ.Δ.Ε. είναι μια εργατική κομμουνιστική οργάνωση, στο ρεύμα του επι¬ 
στημονικού μαρξισμού/τροτσκισμού και της 4 ης Διεθνούς. Δεν έχουμε καμιά σχέ¬ 
ση με «τζάκια» και επαγγελματίες της πολιτικής, με το επίσημο κομματικό σκηνικό. 
Απευθυνόμαστε-Οργανώνουμε τους εργαζόμενους, άνεργους, νέους και φτωχά 
λαϊκά στρώματα, σε χώρους δουλειάς, σχολεία, σχολές και γειτονιές, στα κινήματα 
και τους αγώνες. 

Είμαστε η παλαιότερη οργάνωση της επαναστατικής αριστερός στην Ελ¬ 
λάδα (ίδρυση 1974 - ενώ το ρεύμα μας έχει ακόμα παλαιότερες, βαθύτερες ρίζες 
στην ιστορία του εργατικού και επαναστατικού κινήματος στην Ελλάδα). Δεν έχου¬ 
με λείψει από καμιά μικρή και μεγάλη αναμέτρηση του εργατικού κινήματος στη 
χώρα μας. Σε όλες τις κινητοποιήσεις και αγώνες (απεργίες, διαδηλώσεις, «αγανα- 
κτισμένοι» κ.λπ.) παρεμβαίνουμε με σχέδιο, υπομονή και επιμονή, προωθώντας τη 
ριζοσπαστικοποίησή τους, σεβόμενοι την εργατική δημοκρατία, την αυτοοργάνω- 
ση των μαζών, τους ρυθμούς ανάπτυξης της συνείδησής τους. Φιλοδοξώντας να οι- 
κοδομηθεί μια ικανή και αποφασιστική ηγεσία, ώστε οι αγώνες να φτάσουν ως την 
τελική νίκη. 

Παλεύουμε για μια σοσιαλιστική κοινωνία, που καμιά σχέση δεν έχει με τις σταλι¬ 
νικές δικτατορίες, τα πρότυπα της σοσιαλδημοκρατίας και «κεντροαριστεράς», κάθε 
ρεφορμιστικό σχέδιο νέο ή παλιό, που πρόδωσαν και δυσφήμισαν τον Σοσιαλισμό. 

Παλεύουμε για μια ταξική επαναστατική πολιτική, που ακόμα διαχωρίζεται αυ¬ 
στηρά από τις καταστροφικές πολιτικές των «Λαϊκών Μετώπων» («εαμική κουλτού¬ 
ρα», μέτωπα δημοκρατικά, πατριωτικά κ.λπ.), οι οποίες οδήγησαν σε ιστορικές προ¬ 
δοσίες και ήττες του εργατικού κινήματος. 

Παλεύουμε για μια πολιτική διεθνιστική. Η λύση στα μεγάλα προβλήματα της 
εποχής μας απαιτεί την αλληλεγγύη, κοινή πάλη και ισότιμη συνεργασία της εργα¬ 
τικής τάξης και των λαών, των εργατικών, επαναστατικών και κομμουνιστικών κινη- 
μάτων/δυνάμεων διεθνώς. Τοποθετούμαστε κατηγορηματικά ενάντια στις ουτοπι¬ 
κές, αντιδραστικές σταλινικές θεωρίες του «σοσιαλισμού σε μία μόνο χώρα». Στην 
Ευρώπη, παλεύουμε για τη διάλυση της καπιταλιστικής/ιμπεριαλιστικής ΕΕ, για μια 
Ευρώπη ριζοσπαστική, δημοκρατική, σοσιαλιστική - για τις Ενωμένες Σοσιαλιστικές 
Πολιτείες της Ευρώπης. 

Επιδιώκουμε μια οικονομία σχεδιασμένη από τους ίδιους τους εργαζόμενους. 
Μια Σοσιαλιστική Δημοκρατία, μια πραγματική δημοκρατία των «από κάτω», που θα 
οργανώνει την κοινωνία βάσει των πραγματικών αναγκών της πλειοψηφίας και όχι 
μιας χούφτας καπιταλιστών ή γραφειοκρατών. Μια σοσιαλιστική δημοκρατία πολύ 
πιο πλήρη, πολύ ανώτερη από το σάπιο αστικό κοινοβουλευτικό σύστημα και τον 
σταλινικό ολοκληρωτισμό. Αυτή είναι και η μόνη πραγματική λύση απέναντι στην 
κρίση του καπιταλισμού, που γεννά μόνο ανεργία, μνημόνια, χούντες και πολέμους. 
Πρέπει λοιπόν να στρατευτούμε στην Ο.Κ.Δ.Ε. και να οικοδομήσουμε το Παγκόσμιο 
Κόμμα της Σοσιαλιστικής Επανάστασης, μια αναγεννημένη 4 η Διεθνή. 


Μέχρι τα τέλη του επόμενου Γενάρη 
θα πραγματοποιηθεί η ετήσια οικονομική 
εξόρμηση της Ο.Κ.Δ.Ε. Καλούμε όλους 
τους συντρόφους και τις συντρόφισσες να 
συνεισφέρουν σ’ αυτή την προσπάθεια. 

Μοναδική πηγή οικονομικής 
στήριξης της Ο.Κ.Δ.Ε. είναι οι 
εισφορές των μελών της και 
η ενίσχυση από συναγωνι¬ 
στές και φίλους. Στηριζό¬ 
μαστε αποκλειστικά στις 
δικές μας δυνάμεις, γιατί 
η οικονομική ανεξαρτη¬ 
σία της οργάνωσής μας από 
το αστικό κράτος, τον κρατικό 
κορβανά -φανερό και κρυφό- 
και την αστική τάξη είναι βασι¬ 
κή προϋπόθεση για την πολιτι- - 
κή της ανεξαρτησία. 

Απευθυνόμαστε σε 
κάθε εργαζόμενο και νε- "ΪΜ 
ολαίο, σε κάθε αγωνιστή 
που γνωρίζει την αταλάντευ- 
τη πάλη της Ο.Κ.Δ.Ε. για την υπε¬ 
ράσπιση και διεύρυνση των κοινωνικών 
και πολιτικών δικαιωμάτων και ελευθερι¬ 
ών. Για την οικοδόμηση μιας μαζικής εργα¬ 
τικής, επαναστατικής οργάνωση. Για την 
ανατροπή της δικτατορίας του κεφαλαίου 
και του σημερινού σάπιου καθεστώτος. 
Για την εγκαθίδρυση μιας σοσιαλιστικής 



κοινωνίας, που θα έχει στο κέντρο της τον 
άνθρωπο και τις ανάγκες του. Σας καλού¬ 
με να στηρίξετε αυτή την προσπάθεια και 
οικονομικά με την συνεισφορά σας. 

Γνωρίζουμε ότι οι εργαζόμενοι, η νεο¬ 
λαία και τα φτωχά λαϊκά στρώματα υπο¬ 
φέρουν από τις βάρβαρες μνημονια- 
κές πολιτικές και την καπιταλιστική 
κρίση. Γι αυτό η όποια συνεισφο¬ 
ρά από το υστέρημα του καθενός 
προς την οικονομική καμπάνια 
της Ο.Κ.Δ.Ε., όσο μικρή κι αν εί¬ 
ναι, είναι πολύτιμη γιατί αποτελεί 
μια συνειδητή πράξη στήριξης της 
πάλης ενάντια στην ταξική εκμε¬ 
τάλλευση, τον καπιταλισμό και τον 
| ιμπεριαλισμό. 

Μπορείτε να συνεισφέρετε με 
ταχυδρομική επιταγή στην δι¬ 
εύθυνση Αγ. Κωνσταντίνου 57, 
Τ.Κ. 104 37, Αθήνα, υπόψιν κου 
Σωφρόνη Παπαδόπουλου, ή επι¬ 
κοινωνήστε μαζί μας στέλνοντας 
ο-πιαίΐ στο 6Γ§αίί]άρα1ί@ο]«ΐ6.§Γ ή στο 
τηλέφωνο 210-5247227 απογευματινές 
ώρες. 

Οργάνωση Κομμουνιστών 
Διεθνιστών Ελλάδας 

\ν\ν\ν.θΚ(ΐ 0 .§Γ 



Πού θα βρείτε τις εκδόσεις 


ΕΡΓΑΤΙΚΗ ΠΑΛΗ 


Αθήνα 

Βιβλιοπωλεία: “Πρωτοπορία” Γραβιάς 3-5, “Πολιτεία” Ασκληπιού 1-3 & Ακαδημίας, 
“Εναλλακτικό Βιβλιοπωλείο” Θεμιστοκλέους 37 & σε όλα τα κεντρικά βιβλιοπωλεία. 

Θεσσαλονίκη 

Βιβλιοπωλεία: “Το Κεντρί” Δημ. Γούναρη 22 (Ναυαρίνο), “Πρωτοπορία” Λ. Νίκης 3 

Γιάννενα 

Βιβλιοπωλείο: “Αναγνώστης” Πυρσινέλα 11 


Πού θα βρείτε την εφημερίδα 

ΕΡΓΑΤΙΚΗ ΠΑΛΗ 

Αθήνα 

Περίπτερα: Πλ. Κάνιγγος και σχεδόν σε όλα τα περίπτερα των Εξαρχείων. 
Βιβλιοπωλεία: “Εναλλακτικό Βιβλιοπωλείο” Θεμιστοκλέους 37, 

“Καινά Δαιμόνια” Σουλτάνη 8, “Εκτός των Τειχών” Γραβιάς 10-12. 

Θεσσαλονίκη 

Πολιτικό-Πολιτιστικό Στέκι “Ισκρα”: Αμύντα 12, ισόγειο 
Βιβλιοπωλεία: “Το Κεντρί” Δημ. Γούναρη 22 (Ναυαρίνο) 

Γιάννενα 

Πρακτορείο ΝΕλΥδ δΤΑΝϋ, Πυρσινέλα 12Δ 

Και στα κεντρικά πρακτορεία Αθηναϊκού τύπου σε όλη την Ελλάδα. 

Γίνε Συνδρομητής - Ενίσχυσε την ΕΡΓΑΤΙΚΗ ΠΑΛΗ 

Γράψτε μας στο ε-ιη&ίΐΐ 6Γ§αίί]άρα1ί@ο]«ΐ6.§Γ ή ταχυδρομήστε μας τα στοιχεία σας στην 
διεύθυνση Αγ. Κωσταντίνου 57, Τ.Κ. 104 37, Αθήνα. 

Ετήσια συνδρομή εσωτερικού 15 ευρώ - εξωτερικού 20 ευρώ. 


ΕΡΓΑΤΙΚΗ ΠΑΛΗ 

Μηνιαία εφημερίδα της Οργάνωσης Κομμουνιστών Διεθνιστών Ελλάδας 
Εκδίδεται από αστική μη κερδοσκοπική εταιρεία, Εκδότης: Σωφρόνης Παπαδόπουλος, Εκτύπωση: Κ. Φερέτος, Δερβενίων 30 
γραφεία: Αγ. Κωνσταντίνου 57, Τ.Κ. 10437, Αθήνα, τηλ. 210-5247227 - Κλεισούρας 4, Θεσσαλονίκη, τηλ. 2310-237938 

\ν\ν\ν.ο1«ΐ€.£Γ, σ-ιηαΐΐ: €Γ£α01άρα1ί@ο1αΐ€.£Γ 

Νοέμβριος 2018 


Η άΠΟΨή ΜΑΣ 


Εργατική Πάλη 3 


Τα σκάνδαλα καί π 
διαφθορά στον καπιταλισμό 


Υ περοπτικός, αλαζόνας - 
αν και με τις χειροπέδες 
στα χέρια - κλείστηκε στη 
φυλακή ο πρώην «τσάρος 
της οικονομίας» και υπουργός Άμυνας 
Γιάννος Παπαντωνίου, για μίζες 2,5 εκ. 
ευρώ για τα περιβόητα εξοπλιστικά 
προγράμματα. Την ίδια τύχη είχε και η 
σύζυγός του Σταυρούλα Κουράκου, το 
όνομα της οποίας υπήρχε και στη λί¬ 
στα Λαγκάρντ (με λογαριασμό ύψους 
1,3 εκατ. ευρώ), η οποία χαρακτήρισε 
τον Γιάννο «αξεπέραστο» και «τζέ¬ 
ντλεμαν»! Πριν από τον Παπαντωνί¬ 
ου, ο Τσοχατζόπουλος καταδικάστηκε 
για μίζες εκατομμυρίων ευρώ, πάλι για 
εξοπλιστικά προγράμματα και ο Μα- 
ντέλης, πρώην υπουργός Μεταφορών, 
κρίθηκε ένοχος για ξέπλυμα μαύρου 
χρήματος ύψους 450.000 μάρκων από 
τη δίειηεηδ. Είναι τόσα πολλά τα σκάν¬ 
δαλα και η διαφθορά των αστών πολι¬ 
τικών και της αστικής τάξης, μόνο τα 
τελευταία χρόνια, που για να αναφερ¬ 
θούν θα χρειαζόταν ένας ολόκληρος 
τόμος. Δεν θα παραθέσουμε τα άπειρα 
σκάνδαλα (δομημένα ομόλογα, χρη¬ 
ματιστήριο, δίειηεηδ, ΝοναΠίδ...) και 
τους αστούς πολιτικούς που εμπλέκο¬ 
νται σ’ αυτά και για έναν ακόμη λόγο. 
Το πρόβλημα δεν είναι ατομικό - όχι 
φυσικά ότι τα άτομα δεν έχουν ευθύνη 
- αλλά πολύ γενικότερο και βαθύτερο. 
Όπως έγραψε ο Μαρξ στην Αθλιότητα 
της Φιλοσοφίας , είναι το ίδιο το καπι¬ 
ταλιστικό σύστημα, «Είναι η εποχή της 
γενικής διαφθοράς , της παγκόσμιας 
αγοραπωλησίας , ή, για να μιλήσουμε με 
τους όρους της πολιτικής οικονομίας , η 
εποχή που κάθε τι, ηθικό ή φυσικό , έγινε 
εμπορική αξία». 

Τα εξοπλιστικά προγράμματα 
κρατούν τα πρωτεία 

Όσο και αν οι αστοί πολιτικοί και η 
αστική τάξη το αποσιωπούν, για ευνόη¬ 


τους λόγους, τα μεγαλύτερα σκάνδαλα 
συνδέονται με τα περιβόητα εξοπλιστι- 
κά προγράμματα. Ο λόγος είναι απλός 
και συνδέεται με το γεγονός ότι εκεί 
κινούνται ιλιγγιώδη ποσά, από τα πιο 
αδίστακτα και εγκληματικά συμφέρο¬ 
ντα. Ιδιαίτερα στη χώρα μας, τα ποσά 
είναι τεράστια - από τα μεγαλύτερα σε 
παγκόσμια κλίμακα - και συνετέλεσαν 
αποφασιστικά στο χρέος, όπως παρα¬ 
δέχτηκε και ο υπουργός Οικονομίας επί 
κυβέρνησης Σημίτη Νίκος Χριστοδουλά- 
κης: «...τουλάχιστον25μονάδες (το 14 του 
χρέους) οφείλονται στις δικαιολογημένες 
μεν αλλά ιδιαιτέρως αυξημένες αμυντικές 
δαπάνες». Ένας κατάλογος των δεκαετών 
εξοπλιστικών προγραμμάτων επιβεβαιώ¬ 
νει και τα δύο: α) γιατί συνετέλεσαν τόσο 
πολύ στο δημόσιο χρέος και β) γιατί απο- 
τέλεσαν τη μεγαλύτερη εστία σκανδά¬ 
λων και διαφθοράς: 

1. Εξοπλιστικό πρόγραμμα περιόδου 
1996-2005: 20δισ. ευρώ! 

2. Εξοπλιστικό πρόγραμμα περιόδου 
2006-2015: 27δισ. ευρώ! 

Σύμφωνα με το Διεθνές Ινστιτούτο 
της Στοκχόλμης, η Ελλάδα μετά το 1974 
εισάγει από τις Ηνωμένες Πολιτείες το 
3,4% των όπλων που εξάγουν παγκο- 
σμίως, το 9,64% των όπλων που εξάγει 
παγκοσμίως η Γερμανία, το 5,51% των 
όπλων που εξάγει παγκοσμίως η Γαλλία! 

Την περίοδο των Μνημονίων, δαπα- 
νάται σταθερά πάνω από το 2% του ΑΕΠ 
για εξοπλισμούς (αποσπώντας τα συγ¬ 
χαρητήρια του ΝΑΤΟ και του Τραμπ). 
Δηλαδή, μόνο μέσα στη μνημονιακή πε¬ 
ρίοδο της χρεοκοπίας, της κοινωνικής 
εξαθλίωσης, της φτώχειας και των περι¬ 
κοπών σε υγεία, παιδεία και κοινωνική 
ασφάλιση, έχουν δαπανηθεί πάνω από 


40 δισ. ευρώ για οπλικά συστήματα, που 
σχετίζονται με τις ανάγκες του ΝΑΤΟ 
και μόνο δευτερευόντως με τη λεγόμενη 
«εθνική άμυνα». 

Η άθλια κυβέρνηση ΣΥΡΙΖΑ-ΑΝΕΛ 
συνέχισε και επαύξησε την πολιτική των 
κυβερνήσεων της ΝΔ και του ΠΑΣΟΚ, 
καταβάλλοντας περισσότερα από 4 δισ. 
ευρώ τον χρόνο για πολεμικούς εξοπλι¬ 
σμούς. Η χώρα μας, αν και χρεοκοπημέ¬ 
νη, εξακολουθεί να βρίσκεται στις πρώ¬ 
τες θέσεις όσον αφορά τις στρατιωτικές 
δαπάνες ως ποσοστό του ΑΕΠ. Την πε¬ 
ρίοδο αυτή που ο ελληνικός λαός λιμο¬ 
κτονεί, που κατάσχονται τα σπίτια των 
φτωχών λαϊκών μαζών, που κόβονται οι 
συντάξεις, που η μαύρη εργασία διογκώ¬ 
νεται, που ο δεσποτισμός των αφεντι¬ 
κών κυριαρχεί στις εργασιακές σχέσεις, 
«τρέχουν» μια σειρά από εξοπλιστικά 
προγράμματα και γίνονται συζητήσεις 
για την αγορά νέων πολεμικών αερο¬ 
σκαφών, φρεγατών, ελικοπτέρων, δημι¬ 
ουργία νέων βάσεων κ.ά., που στο με¬ 
γαλύτερο μέρος τους εντάσσονται στα 
γεωπολιτικά σχέδια των ιμπεριαλιστών. 

Ο νόμος «περί ευθύνης υπουργών» 

Κάθε φορά που έρχεται στο φως ένα 
σκάνδαλο στο οποίο είναι αναμεμειγμέ- 
νος κάποιος υπουργός, όλοι μαζί οι αστοί 
πολιτικοί φωνάζουν ότι πρέπει να αλλά¬ 
ξει ο νόμος «περί ευθύνης υπουργών». 
Μόλις το θέμα «ξεχαστεί», αυτός ο φε¬ 
ουδαρχικός νόμος δεν αλλάζει. Έτσι και 
τώρα, ο Τσίπρας, στις προτάσεις για τη 
συνταγματική αναθεώρηση, μιλάει για 
αλλαγή αυτού του νόμου. Είναι βέβαιο 
ότι δεν θα γίνει και πάλι τίποτα. Αυτό 
δεν σημαίνει ότι αν αλλάξει ο νόμος θα 


αντιμετωπιστούν τα σκάνδαλα και η δι¬ 
αφθορά. Αυτά, όπως είπαμε και παραπά¬ 
νω, είναι μια από τις εγγενείς λειτουργί¬ 
ες του καπιταλιστικού συστήματος. 

Ο Τσίπρας και η παρέα του υπόσχο¬ 
νται ότι θα διορθώσουν αυτή την πραγ¬ 
ματικά απαράδεκτη κατάσταση, όταν εί¬ 
ναι γνωστό ότι η διαφθορά τους, όχι μόνο 
η πολιτική και ηθική, δεν έχει προηγού¬ 
μενο. Εξαπάτησαν τους εργαζόμενους 
υποσχόμενοι ότι θα σκίσουν τα μνημόνια 
και έγιναν οι καλύτεροι μνημονιακοί, το 
62% του ΟΧΙ του ελληνικού λαού μέσα 
σε μια νύχτα το έκαναν ΝΑΙ, φώναζαν 
«κανένα σπίτι στα χέρια τραπεζίτη» και 
τα δίνουν όλα στις τράπεζες, διαμαρτύ¬ 
ρονταν για τις υπέρογκες δαπάνες για 
εξοπλισμούς και για τις «βάσεις του θα¬ 
νάτου» και έχουν γίνει «βασιλικότεροι» 
όλων των προηγούμενων κυβερνήσεων 
κ.λπ. Τώρα υπόσχονται καλύτερες μέρες, 
«κοινωνικά επιδόματα», ανάπτυξη και 
τόσα άλλα και, για ακόμη μια φορά, μας 
φέρνουν στη μνήμη τους στίχους του Μπ. 
Μπρεχτ: « Ζητάνε θυσίες - Οι χορτάτοι μι¬ 
λάνε στους πεινασμένους - Για τις μεγάλες 
εποχές που θαρθουν - Αυτοί που τη χώρα 
σέρνουνε στην άβυσσο». 

Όλοι εμείς, που υποφέρουμε από 
όλους τους μνημονιακούς, πρέπει με 
τους αγώνες μας να τους στείλουμε στα 
αζήτητα της ιστορίας. Αλλά δεν αρκεί 
μόνο αυτό, πρέπει να συντρίψουμε το 
καπιταλιστικό σύστημα, που γεννάει τα 
σκάνδαλα και τη διαφθορά, και πρώτα 
απ’ όλα αυτό που είναι η γενεσιουργός 
αιτία, την εκμετάλλευση «ανθρώπου από 
άνθρωπο» και την κλοπή του παραγό- 
μενου πλούτου από μια χούφτα καπιτα¬ 
λιστές. Αυτό είναι το μεγάλο σκάνδαλο 
και η αιτία της διαφθοράς των πάντων. 
Οι διεφθαρμένοι αστοί πολιτικοί τύπου 
Τσοχατζόπουλου, Παπαντωνίου, Τσίπρα 
κ.λπ. είναι παράγωγο του καπιταλιστικού 
τρόπου παραγωγής και στο τέλος-τέλος 
τα σκάνδαλά τους όσο απαράδεκτα και 
ελεεινά και αν είναι είναι παρονυχίδα. 



Η καπιταλιστική βαρβαρότητα... 


με την γλώσσα των αριθμών 


Τ α παιδιά που μεγαλώνουν μέσα στη φτώχεια 
και σε μειονεκτικές κοινωνικοοικονομικές 
συνθήκες είναι πιθανότερο να έχουν χειρότε¬ 
ρες γνωστικές-νοητικές δεξιότητες μετά την 
ενηλικίωσή τους και έως σε προχωρημένη ηλικία. Αυτό 
επεσήμαναν αποτελέσματα έρευνας που έκανε το Τσεχι¬ 
κό Εθνικό Ινστιτούτο Ψυχικής Υγείας, σε αριθμό 20.244 
ατόμων από 16 ευρωπαϊκές χώρες. Σύμφωνα με την επι¬ 
κεφαλής της έρευνας, το 4% αυτών είχε μεγαλώσει με 
πολύ δύσκολες οικονομικές συνθήκες και παρουσίασε 
χαμηλότερη επίδοση στα γνωσιακά-νοητικά τεστ, είχε 
χαμηλότερο μορφωτικό επίπεδο, μικρότερο ποσοστό 
απασχόλησης στο παρελθόν, υψηλότερο ποσοστό διαζυ¬ 
γίων, περισσότερα συμπτώματα κατάθλιψης και χειρότε¬ 
ρη υγεία. Η υγεία του σώματος και η εξέλιξη του εγκεφά¬ 
λου επηρεάζεται και αντανακλά τις συνθήκες κάτω από 
τις οποίες ξεκινά τη ζωή του ο άνθρωπος. Τέτοιες γενιές 
ετοιμάζουν τα μνημόνια και τα συμφέροντα των ιμπερια¬ 
λιστών. Οι γνωστικές δεξιότητες που περιλαμβάνουν την 
ικανότητα σκέψης, μάθησης, συλλογισμού, μνήμης και 
επίλυσης προβλημάτων, αξιολογήθηκαν με βάση σχετικά 
τεστ. Η μελέτη δείχνει ότι το περιβάλλον όπου μεγαλώ¬ 
νει κάποιος, αντανακλάται στο επίπεδο των γνωστικών 
δεξιοτήτων του, όταν έχει πια μεγαλώσει. 


Μ ια ελβετική εταιρία ερευνών έδωσε στη δη¬ 
μοσιότητα έρευνα για τον αριθμό όπλων ανά 
100 κατοίκους σε διάφορες χώρες. Μεταξύ 
178 χωρών, στην πρώτη θέση βρίσκονται οι 
ΗΠΑ, με 120 όπλα ανά 100 πολίτες. Η επόμενη χώρα στη 
λίστα ήταν η εμπόλεμη Υεμένη, όπου σε κάθε 100 κατοίκους 
αντιστοιχούσαν 53 όπλα. Ακολουθεί το Μαυροβούνιο (39 
όπλα για κάθε 100 κατοίκους) και ο Καναδάς (35 όπλα). Στην 
Ιαπωνία και την Ινδονησία, σε κάθε 100 κατοίκους δεν αντι¬ 
στοιχεί ούτε καν ένα «ολόκληρο» όπλο. Στα τέλη του 2017, σε 
όλον τον κόσμο, κυκλοφορούσαν περισσότερα από 1 δισεκα¬ 
τομμύριο τέτοια όπλα, εκ των οποίων το 85% βρισκόταν σε 
χέρια απλών πολιτών και τα υπόλοιπα ανήκαν σε στρατιωτι¬ 
κούς ή αστυνομικούς. Ο αριθμός των όπλων που ανήκαν σε 
πολίτες αυξήθηκε παγκοσμίως στα 857 εκατομμύρια το 2017, 
από 650 εκατομμύρια το 2006, σύμφωνα πάντα με την έκθε¬ 
ση. Οι Αμερικανοί αποτελούν μόλις το 4% του πληθυσμού του 
πλανήτη, όμως έχουν στην κατοχή τους το 46% των όπλων 
μικρού διαμετρήματος παγκοσμίως. Αυτό έχει οδηγήσει στον 
τραυματισμό περίπου 75.000 ανήλικων παιδιών από πυροβόλα 
όπλα από το 2006 έως το 2014 στις ΗΠΑ, τα μισά ως θύματα 
επίθεσης, το 39% αυτών από ατύχημα και το 2% σε απόπειρες 
αυτοκτονίας. Το ένα τρίτο των τραυματιών χρειάστηκε να νο¬ 
σηλευτεί ενώ το 6% πέθαναν. 


Τ α βαριά πλήγματα που έχει υποστεί ο 
πλανήτης και η ζωή σε αυτόν από την 
«παρέμβαση του ανθρώπου» —δηλαδή 
από την καπιταλιστική οργάνωση της 
κοινωνίας— αποτυπώνει η τελευταία έκθεση του 
Παγκόσμιου Ταμείου για τη Φύση (λλ/ΛνΤ), που κα¬ 
ταγράφει την εξαφάνιση του 60% των σπονδυλω¬ 
τών και των πληθυσμών των άγριων ζώων τα τελευ¬ 
ταία 44 χρόνια. Ο πληθυσμός των θηλαστικών, των 
πτηνών, των ερπετών, των αμφίβιων και των ψαριών 
μειώθηκε κατά 60% από το 1970 ως το 2014, τονίζει 
η οργάνωση στην ετήσια έκθεσή της, που βασίζεται 
στην παρακολούθηση 16.700 πληθυσμών (4.000 ει¬ 
δών). Σύμφωνα με άλλες πρόσφατες αναλύσεις, η 
«ανθρώπινη παρέμβαση» έχει καταστρέψει το 83% 
όλων των θηλαστικών και των μισών φυτών από 
την αυγή του πολιτισμού, ενώ αν η καταστροφή 
τερματιστεί τώρα, θα χρειαστούν 5-7 εκ. χρόνια για 
να ανακάμψει ο φυσικός κόσμος. Μία πρώτη εξήγη¬ 
ση για τη δραματική μείωση των πληθυσμών των 
άγριων ζώων είναι η απώλεια του φυσικού τους πε¬ 
ριβάλλοντος, η εκτεταμένη γεωργία, οι εξορύξεις, η 
αστικοποίηση, ενέργειες που ενισχύουν την αποψί¬ 
λωση των δασών και μολύνουν το έδαφος. 

4 Εργατική Πάλη 


ΕΡΓΑΖΟΜΕΝΟΙ 


Νοέμβριος 2018 


Πρωτοφανής ο κατακερματισμός 
και η πολυδιάσπαση του εργατικού- 
συνδικαλιστικού κινήματος 


Α πέναντι στην κολοσσιαία επίθεση που 
δέχεται το εργατικό κίνημα από κυβέρ¬ 
νηση - ΕΕ - κεφάλαιο, που οικοδομούν 
και ατσαλώνουν το μνημονιακό καθε¬ 
στώς και το Κράτος Έκτακτης Ανάγκης, το εργατικό 
κίνημα βρίσκεται εγκλωβισμένο στον κατακερματι¬ 
σμό, την πολυδιάσπαση και την παράλυση που έχει 
επικρατήσει στο εσωτερικό του. 

Η συνεχής κατρακύλα των ΓΣΕΕ-ΑΔΕΔΥ 

Κύρια ευθύνη έχουν οι ξεπουλημένες αστικοποιη¬ 
μένες ηγεσίες (ΠΑΣΚΕ-ΔΑΚΕ-παρατάξεις ΣΥΡΙΖΑ) 
των ΓΣΕΕ - ΑΔΕΔΥ. Έχοντας περάσει ξεκάθαρα στο 
αντίπαλο στρατόπεδο, προκηρύσσουν απεργίες από 
αγγαρεία, βάζοντας θύτες και θύματα, εργαζόμενους 
και εργοδότες στην ίδια μοίρα, για να μπορούν να 
λειτουργούν ως το μακρύ χέρι των κυβερνήσεων και 
των δανειστών μέσα στο εργατικό/συνδικαλιστικό 
κίνημα. Στόχος τους είναι ο αφοπλισμός των εργαζο¬ 
μένων έτσι ώστε να περάσουν τα μνημονιακά μέτρα 
και να εφαρμοστεί στο σύνολό της η πολιτική της 
κυβέρνησης-ΕΕ-κεφαλαίου. Μέσα σε αυτά τα πλαί¬ 
σια οργάνωσαν την «Πανεθνική Μέρα Δράσης»», 
την «Κοινωνική Συμμαχία» και τώρα ενόψει της νέας 
επίθεσης μνημονιακών - κυβέρνησης προκήρυξαν 
24ωρη απεργία-αγγαρεία. Και μάλιστα ούτε καν την 
ίδια μέρα, αφού η ΑΔΕΔΥ, πολλά εργατικά κέντρα, 
ομοσπονδίες και σωματεία εξήγγειλαν απεργία για 
τις 14/11 και η ΓΣΕΕ για τις 28/11! Παρά τη συνεχή 
κατρακύλα τους, αυτή την στάση κρατούσαν ουσια¬ 
στικά ανέκαθεν από την μεταπολίτευση και μετά. 

Ο κατακερματισμός και η πολυδιάσπαση 
των δυνάμεων του εργατικού κινήματος 

Καθόλου όμως δεν βοηθούν και οι δυνάμεις της 
αριστεράς για να αντιμετωπιστεί αυτή η κατάσταση 
παράλυσης και παρακμής του οργανωμένου εργατι¬ 
κού και συνδικαλιστικού κινήματος. Το αντίθετο, με 
την πολιτική που ακολουθούν την ενισχύουν. 

Η σταλινική γραφειοκρατία του ΠΑΜΕ/ΚΚΕ 
προωθεί την ακραία διάσπαση μέσα στο εργατικό/ 
συνδικαλιστικό κίνημα με τη λογική των «ξεχωρι¬ 
στών» συγκεντρώσεων που εφαρμόζει. Εξαντλεί την 
«ταξικότητά» του σε κομματικές παρελάσεις, σ’ έναν 
πόλεμο συκοφαντίας και εξόντωσης ενάντια σε ότι 
δεν ελέγχει, σπέρνοντας παράλληλα την ηττοπάθεια 
στους εργατικούς αγώνες. Στο αποκορύφωμα των τυ¬ 
χοδιωκτισμών του, είχε εξαγγείλει δική του κομματική 
«απεργία» για τις 8/11, που όμως την άλλαξε τελευ¬ 
ταία στιγμή για να συμπέσει με την απεργία της ΑΔΕ¬ 
ΔΥ στις 14/11. Για την ίδια μέρα απεργία προκήρυξε 
και το Εργατικό Κέντρο Αθήνας (ΕΚΑ). 

Ένα μεγάλο μέρος των δυνάμεων της ριζοσπα¬ 
στικής και αντικαπιταλιστικής αριστεράς, κυρίως το 
ΝΑΡ, με τον τυφλό ακολουθητισμό προς το ΚΚΕ, όχι 
μόνο δεν συμβάλλει στην ανασυγκρότηση και ανα¬ 
σύνθεση του εργατικού/συνδικαλιστικού κινήματος, 
αλλά γίνεται μέρος του προβλήματος, της διάσπασης 
και της παράλυσης. Ιδιαίτερα προβληματική είναι η 
τακτική που ακολουθεί ο συγκεκριμένος πολιτικός 
χώρος, ειδικά το τελευταίο διάστημα. Την 1η Νοέμ¬ 
βρη προκηρύχθηκε απεργία από κάποια πρωτοβάθμια 
Σωματεία (ΣΥΒΧΨΑ, ΝοΕί^-δίειηεηδ, ΣΜΕΔ κ.ά.). 
Αυτή η απεργία προωθήθηκε και προπαγανδίστηκε 
από το ΝΑΡ, αλλά και χώρους της λεγάμενης «αυ¬ 
τονομίας», ως «πρωτοβουλία διακλαδικής απεργίας 
πρωτοβάθμιων σωματείων τον ιδιωτικού τομέα», «τα¬ 
ξική», «οργανωμένη από τα κάτω» κ.ά., μακριά όμως 
από τους εργαζόμενους, τις ανάγκες τους, τις ικανό¬ 
τητες και τις αδυναμίες τους. Την ίδια στιγμή αυτές 
οι δυνάμεις καταγγέλλουν (εμμέσως) την απεργία 
στις 14/11, λέγοντας πως «οι ταξικές δυνάμεις του 
εργατικού κινήματος μπορούν και πρέπει να συμβάλ¬ 
λουν στο να απεργήσουν και να διαδηλώσουν όσο το 
δυνατόν περισσότεροι εργαζόμενοι, όχι βεβαίως για να 
στηρίξουν την πυροσβεστική γραμμή του υποταγμένου 



συνδικαλισμού, αλλά για να ανοίξουν έναν άλλο δρό¬ 
μο ανατροπής». Μάλιστα οι ίδιες δυνάμεις έσπευσαν 
να στηρίξουν με την ίδια θέρμη την «απεργία» του 
ΠΑΜΕ/ΚΚΕ στις 8/11, λίγο πριν εκείνο τους αφήσει 
«σύξυλους» μετακινώντας την για τις 14/11 (!). Οι 
ίδιες δυνάμεις άλλωστε καλούσαν τους εργαζόμενους 
να μην απεργήσουν στην γενική απεργία στις 30 Μάη. 

Αναρωτιόμαστε: μήπως αρκούν κάποιοι συνδικα¬ 
λιστές για να υποκαταστήσουν τους εργαζόμενους; 
Για ποια οργανωμένη «από τα κάτω» απεργία μιλούν, 
απουσία των εργαζομένων; Είναι οι κομματικές πα¬ 
ρελάσεις που προκηρύσσει το ΠΑΜΕ/ΚΚΕ απεργίες; 
Δεν είναι απεργία αυτή που προκηρύσσει το επίση¬ 
μο τριτοβάθμιο συνδικαλιστικό όργανο της χώρας 
(ΓΣΕΕ), έστω και κάτω από τον έλεγχο της ξεπουλη¬ 
μένης γραφειοκρατίας; Που μπορεί και κινητοποιεί 
κάτω απ’ αυτή την «ταμπέλα» κάποιους απ’ τους πιο 
σημαντικούς παραγωγικούς κλάδους (ναυτεργάτες, 
ενέργεια, μεταφορές, βιομηχανία κ.λπ.); 

Με τη στάση τους :α) υποτιμούν το ότι η συνδικα¬ 
λιστική γραφειοκρατία κρατά ακόμα στα χέρια της το 
όπλο της κήρυξης των απεργιών (μέσω δευτεροβάθ¬ 
μιων και τριτοβάθμιων συνδικαλιστικών οργάνων), 
β) υποτιμούν την εργατική τάξη και τις δυνατότητές 
της να αποτελέσει το αντίπαλο δέος στην ξεπουλη¬ 
μένη συνδικαλιστική γραφειοκρατία, γ) υποτιμούν τη 
δουλειά που πρέπει να κάνουν οι δυνάμεις που ανα- 
φέρονται στα συμφέροντα των εργαζομένων προκει- 
μένου να τους βοηθήσουν να ξεπεράσουν οι ίδιοι την 
προδοτική συνδικαλιστική ηγεσία, δ) υποτιμούν το 
γεγονός ότι η γραφειοκρατία έχει πλέον περάσει στο 
αντίπαλό στρατόπεδο και αφήνει τους εργαζόμενους 
χωρίς συνδικάτα, ε) προωθούν και ενισχύουν την διά¬ 
σπαση που επιβάλει η συνδικαλιστική γραφειοκρατία, 
είτε η αστικοποιημένη των ΓΣΕΕ-ΑΔΕΔΥ είτε η στα¬ 
λινική του ΠΑΜΕ. 

Η πάλη των αντικαπιταλιστικών και 
επαναστατικών δυνάμεων για την ενότητα 
της εργατικής τάξης 

Οι ριζοσπαστικές/αντικαπιταλιστικές και επα- 
ναστατικές/κομμουνιστικές δυνάμεις του εργατικού 
κινήματος, παλεύουν για την ενότητα της εργατικής 
τάξης και αγωνίζονται γι’ αυτήν με όλα τα μέσα. Η 
πάλη για την ενότητα της εργατικής τάξης δεν έχει 
κανένα νόημα, παρά μόνο στη βάση της πάλης για 
τα ανεξάρτητα πολιτικά και οργανωτικά συμφέρο- 
ντά της. Δηλαδή όχι μόνο για τα ιστορικά, εκείνα της 
επανάστασης, αλλά και τα άμεσα και συγκεκριμένα 
συμφέροντα οικονομικά, συνδικαλιστικά κ.ά. όπως 
η υπεράσπιση των συνδικαλιστικών τους οργάνων 
(Συνδικάτα, ΕΚ, Ομοσπονδίες, ΓΣΕΕ), απέναντι στην 
συνδικαλιστική γραφειοκρατία, το αστικό κράτος 
κτλ. Ενότητα όμως σημαίνει και ρήξη με πολιτικές και 
όργανα. Σε καμία όμως περίπτωση, δεν σημαίνει δι¬ 
άσπαση όπως κάνει το ΠΑΜΕ/ΚΚΕ και οι δυνάμεις 
που το ακολουθούν. Όπως λέει ο Τρότσκι στο Μετα¬ 
βατικό Πρόγραμμα: «Αν είναι εγκληματικό να γυρίζει 
κανείς την πλάτη του στις μαζικές οργανώσεις για να 
ενισχύσει σεχταριστικά επινοήματα, δεν είναι λιγότερο 
εγκληματικό το να ανέχεται παθητικά την υποταγή 
του επαναστατικού κινήματος των μαζών στον έλεγχο 
των ανοιχτά αντιδραστικών και μασκαρεμένων συντη¬ 
ρητικών (“προοδευτικών”) γραφειοκρατικών κλικών». 

■ Άννα Ασλανίδη 


επίκαιρη... 

Η πλήρης διάλυση της Τριτοβάθμιας Εκπαίδευσης 
στο προεκλογικό σχέδιο του Μητσοτάκη 

Επίθεση στην κυβέρνηση για την κατάσταση που επι¬ 
κρατεί στα Πανεπιστήμια εξαπέλυσε ο πρόεδρος της ΝΔ, 
Κυριάκος Μητσοτάκης, μιλώντας σε μέλη της πανεπιστη¬ 
μιακής κοινότητας, την Τρίτη 23 Οκτώβρη. Αναπτύσσο¬ 
ντας την δική του πρόταση, υπογράμμισε ότι η ΝΔ θα 
αγωνιστεί για: 

— Την επαναφορά της βάσης εισαγωγής στα ΑΕΙ 

— Την κατάργηση του ασύλου με τη σημερινή του 
μορφή 

— Την αλλαγή του Άρθρου 16 του Συντάγματος, ώστε 
να μπορούν να δημιουργηθούν μη κρατικά πανεπιστήμια 
στη χώρα. 

Επιπλέον, έκανε ειδική αναφορά στον Ν.4009 (Δια- 
μαντοπούλου) του 2011, που «υπήρξε μία εμβληματική 
μεταρρύθμιση και το πρώτο μεγάλο παράδειγμα διακομ¬ 
ματικής συνεννόησης. Ένα βήμα εκπαιδευτικού εκσυγ¬ 
χρονισμού, σε συνέχεια της προσπάθειας της Γιαννάκου, 
το 2007. Από την άποψη αυτή, θα μπορούσε να αποτελέ- 
σει βάση του προβληματισμού μας για έναν Νόμο α 4009 
ρΐιΐδ”, φυσικά με την ενεργό συμμετοχή και τη συναίνε¬ 
ση της πανεπιστημιακής κοινότητας». 

Περιγράφοντας την ισχύουσα κατάσταση στα πανεπι¬ 
στήμια, δήλωσε ότι «η καθημερινότητα των Σχολών, μας 
απειλεί και μας προσβάλλει όλους. Στην ΑΣΟΕΕ, στο Πο¬ 
λυτεχνείο, στο Αριστοτέλειο και σε πολλά ακόμη πανεπι¬ 
στήμια έχουν καταληφθεί χώροι και έχουν γίνει επίσημα 
γιάφκες κουκουλοφόρων. Κάθε τόσο, οι καθηγητές και οι 
φοιτητές υφίστανται επιθέσεις από τραμπούκους ή εμπο¬ 
δίζονται στο έργο τους από κάθε είδους παρανόμους. Σε 
όλα αυτά, η κυβέρνηση απαντά με μία απαράδεκτη διά¬ 
ταξη για το άσυλο και με το κατάπτυστο πόρισμα Παρα- 
σκευόπουλου». 

Ανέφερε ότι αποτελεί προτεραιότητα για εκείνον «η 
πάταξη της πρωτοφανούς ανομίας στα πανεπιστήμια, η 
ασφάλεια των ακαδημαϊκών χώρων και η ποιοτική ανα¬ 
βάθμιση της ακαδημαϊκής καθημερινότητας». Υποσχέθη- 
κε την πλήρη αυτονομία των ΑΕΙ στο πλαίσιο του Συ¬ 
ντάγματος. Τέλος, ανέφερε ότι τα Πανεπιστήμια πρέπει 
να αποκτήσουν τον πλήρη έλεγχο του αριθμού των εισα¬ 
κτέων. Κατέληξε στο ότι «όλα αυτά θα αποτυπωθούν σε 
ένα νέο νόμο-πλαίσιο για την τριτοβάθμια εκπαίδευση, 
που θα έχει ψηφιστεί το πρώτο τρίμηνο της νέας διακυ¬ 
βέρνησης». 

Ο Νόμος Γαβρόγλου είναι στην ουσία του ένας Νό¬ 
μος «4009 ρΐιΐδ», στον οποίο αναφέρεται ο Μητσοτάκης, 
και όχι μόνο. Είναι ένας πολύ πιο ύπουλος νόμος, που 
εμπεριέχει τα χειρότερα σημεία όλων των παλαιότερων 
νόμων (του 2007, του 2011 κ.λπ.) και μάλιστα τα εφαρμό¬ 
ζει με μια τακτική σαλαμοποίησης τόσο χρονικά όσο και 
χωρικά, ώστε να αποτραπεί ένα πανελλαδικό φοιτητικό 
κίνημα. Όμοια, το πόρισμα Παρασκευόπουλου αποτελεί 
την πλήρη κατάργηση (στα χαρτιά πλέον) του άσυλου, 
και μάλιστα με έναν βίαιο τρόπο. Αποσκοπεί στο ξήλωμα 
όλων των στεκιών και πολιτικών-πολιτιστικών χώρων που 
έχουν χτίσει οι φοιτητές εντός των Πανεπιστημίων τις τε¬ 
λευταίες δεκαετίες, καθώς και στην επίσημη ποινικοποίη- 
ση κάθε είδους κατάληψης και διεκδίκησης. Αυτά, από ότι 
φαίνεται, φαντάζουν ψίχουλα ή ακόμη και «κομμουνιστι¬ 
κές πολιτικές» για την ΝΔ, η οποία ανοίγει προεκλογικά 
έναν αγώνα δρόμου για την γοργότερη και σκληρότερη 
διάλυση της Τριτοβάθμιας Εκπαίδευσης, μιλώντας ακόμη 
και για την κατάργηση του άρθρου 16 και την ολοκληρω¬ 
τική καταστροφή της Δημόσιας και Δωρεάν Εκπαίδευσης. 

Απέναντι σε αυτή την επίθεση πρέπει να μας βρουν 
έτοιμους και αποφασισμένους. Χρειάζεται να οργανώ¬ 
σουμε παντού εστίες αντίστασης και αγώνα. Από την 
κατάργηση του ασύλου, μέχρι τα αντιεκπαιδευτικά νομο¬ 
σχέδια, τις συγχωνεύσεις και την κατάργηση της δημόσι¬ 
ας και δωρεάν σίτισης και στέγασης. Με όπλο μας την αυ¬ 
τοοργάνωση, τις καταλήψεις, τις δυναμικές μορφές πάλης 
να μην αφήσουμε να ξηλώσουν την δημόσια και δωρεάν 
εκπαίδευση, η οποία κατακτήθηκε με μακροχρόνιους και 
αιματηρούς αγώνες. 

ΕΡΓΑΖΟΜΕΝΟΙ 


Εργατική Πάλη 5 


Στον «αέρα» οι κλαδικές Συλλογικές Συμβάσεις 
στον επισιτισμό και τα ζαχαρώδη 


Μ ετά την κήρυξη της υπο¬ 
τιθέμενης εξόδου από τα 
μνημόνια και της επα¬ 
ναφοράς της «κανονι¬ 
κότητας» και των Συλλογικών Διαπραγ¬ 
ματεύσεων από την άθλια συγκυβέρνηση 
ΣΥΡΙΖΑ-ΑΝΕΛ, έρχεται η μνημονιακή 
κανονικότητα, το μνημονιακό καθεστώς, 
το Νέο Μοντέλο Εκμετάλλευσης των ερ¬ 
γαζομένων, που παραμένει, επεκτείνεται 
και εδραιώνεται, για να «διαλευκάνει» όλα 
τα ζητήματα. 

Από τα τέλη Σεπτέμβρη το Υπουργείο 
Εργασίας και πληθώρα ΜΜΕ με δημο¬ 
σιεύματα τους, έτρεξαν να αναγγείλουν 
αυξήσεις στους μισθούς, την κατοχύρω¬ 
ση των δικαιωμάτων των ντελιβεράδων 
αλλά και των υπολοίπων εργαζομένων 
στον κλάδο του Επισιτισμού στις μεγάλες 
αλυσίδες εστίασης αλλά και συνολικά στα 
επισιτιστικά καταστήματα όλης της χώρας. 
Ωστόσο... άνθρακες ο θησαυρός. 

1) Η Κλαδική Σ.Σ.Ε.(Δ.Α. ΠΕΝΤ. 
3/2018) που αφορά τους όρους αμοιβής 
και εργασίας των Εργαζομένων στις ορ¬ 
γανωμένες αλυσίδες εστίασης, εκδόθηκε 
ληγμένη (29/3/2018) έχοντας εκπνεύσει 
και το εξάμηνο παράτασης της ισχύς της 
(29/9/2018). Έτσι δεν μπορεί ουσιαστικά 
να επεκταθεί και να κηρυχτεί υποχρεωτι¬ 
κή, ώστε να ισχύει για όλους τους εργαζό¬ 
μενους στις αλυσίδες εστίασης. Οι εργοδό¬ 
τες συνεχίζουν να προσλαμβάνουν νόμιμα 
τους εργαζόμενους με βάση την αθλιότη¬ 
τα των κατώτατων μισθολογικών ορίων 
(586,08 ευρώ ή 26,18 ευρώ ημερομίσθιο), 
τον ρατσιστικό μισθό των νέων εργαζομέ¬ 
νων μέχρι 25 ετών (511 ευρώ) και χωρίς να 


δεσμεύονται από τίποτε άλλο, έστω και τα 
λιγοστά, που θα κατοχύρωνε η σύμβαση. 

Φυσικά, η εργοδοτική μαφία των αλυ¬ 
σίδων εστίασης δεν έμεινε μόνο σε αυτό. 
Μέσω του συνδέσμου τους (ΣΕΠΟΑ) κα¬ 
τέθεσαν στις αρχές Οκτώβρη, αγωγή και 
ασφαλιστικά μέτρα(!) κατά της Διαιτη¬ 
τικής Απόφασης με το πρόσχημα ότι δεν 
αποτελούν συνδικαλιστικό όργανο ώστε 
να έχει δικαίωμα να διαπραγματεύεται 
Σ.Σ.Ε. Τα ασφαλιστικά μέτρα απορρίφθη- 
καν (αυτή την φορά), οι διαπραγματεύσεις 
για νέα Σ.Σ.Ε. ξεκίνησαν πάλι από την 
αρχή μέσω της Ομοσπονδίας Εργαζομέ¬ 
νων Επισιτισμού - Τουρισμού και το μόνο 
που μπορούν να κάνουν πρακτικά οι ερ¬ 
γαζόμενοι που είναι όμως μέλη των Συνδι¬ 
κάτων, είναι να διεκδικήσουν αναδρομικά 
τις αυξήσεις και την αλλαγή των ατομικών 
τους συμβάσεων εργασίας. 

2) Η Κλαδική Σ.Σ.Ε. (Δ.Α. 
ΤΡΙΜ.7/2018, Π.Κ.11/25-09-2018) που 
αφορά τους όρους αμοιβής και εργασίας 
των Εργαζομένων των πάσης φύσεως του¬ 
ριστικών και επισιτιστικών καταστημάτων 
όλης της χώρας, περνάει τον μνημονιακό 
Γολγοθά του Ο.ΜΕ.Δ., έχοντας ανασταλεί 
η ισχύς της, κατόπιν έφεσης που κατέθεσαν 
οι εργοδότες του κλάδου (ΠΟΕΣΕ, ΟΕΖΕ, 
ΓΣΕΒΕΕ) στην Πενταμελή Επιτροπή και 
μάλιστα στο παραπέντε μια μέρα πριν κα¬ 
ταστεί τελεσίδικη, ώστε να μην μπορεί να 
κηρυχθεί υποχρεωτική. Αν καταφέρει να 
τελεσιδικήσει πριν λήξει, τότε θα περάσει 
από τις συμπληγάδες της μνημονιακής 
πραγματικότητας και της Συριζαϊκής αθλι¬ 
ότητας, δηλαδή των προϋποθέσεων του 
51% των απασχολούμενων στον κλάδο 


και της κατάθεσης των μητρώων από τους 
εργοδότες. 

3) Στις «καλένδες» και η Κλαδικές 
Σ.Σ.Ε. (Π.Κ. 11 και Π.Κ. 12, Ιούνιος του 
2018) που αφορούν τους όρους αμοιβής 
και εργασίας των Εργαζομένων στα Ζαχα¬ 
ρώδη περιμένοντας το Α.Σ.Ε. να τις κηρύ¬ 
ξει υποχρεωτικές, παρακαλώντας τους ερ¬ 
γοδότες να καταθέσουν τα μητρώα τους. 

4) Όσο για την Κλαδική ΣΣΕ που αφο¬ 
ρά τους ξενοδοχοϋπαλλήλους όλης της 
χώρας, αυτή κηρύχθηκε υποχρεωτική και 
ισχύει για όλους τους εργαζόμενους και 
μάλιστα αναδρομικά. Ωστόσο, ήδη μερίδα 
Ξενοδόχων από Θεσσαλονίκη ετοιμάζουν 
«ανταρσία», επικαλούμενοι το μνημονι- 
ακό νομοθετικό οπλοστάσιο που δεν έχει 
καταργηθεί, θέλοντας να προσβάλουν την 
απόφαση του Α.Σ.Ε. και του υπουργείου. 

Έτσι στον κλάδο του Επισιτισμού και 
των Ζαχαρωδών, οι αναιμικές αυξήσεις, 
το πενθήμερο, διάφορα άλλα μισθολογι- 
κά και θεσμικά δικαιώματα, έστω και κου¬ 
τσουρεμένα αφού βγαίνουν πλέον από τον 
μνημονιακό Ο.ΜΕ.Δ. που εκδίδει Συμβά¬ 
σεις με μνημονιακά κριτήρια (ανταγωνι¬ 
στικότητα της οικονομίας, νόθα στοιχεία 
από ΙΚΑ και ΕΡΓΑΝΗ κ.λπ.), μεταφέρο- 
νται επίσης στις «καλένδες». Σε ένα κλάδο 
που αριθμεί 230.000 εργαζόμενους και το 
75% με επίσημα στοιχεία του ΙΚΑ δουλεύει 
με καθεστώς μερικής απασχόλησης, στην 
ουσία με υποδηλωμένη εργασία(!). Στον 
κλάδο που αποτελεί τον ορισμό της απορ¬ 
ρύθμισης της εργασίας, που οι εργοδότες 
αφού μας ξεζούμισαν την θερινή περίοδο, 
αφού τα κονόμησαν, συνεχίζουν να ασυδο- 
τούν, να πληρώνουν άμα θέλουν και όποτε 





ΝΑ ΥΠΕΡΑΣΠΙΣΟΥΜΕ 

Τους μισθούς, τις Συλλογικές Συμβάσεις, την αξιοπρέπειά μας 
Τα Συνδικαλιστικά μας δικαιώματα και ελευθερίες 


Οι συνάδελφοι στον Επισιτισμό 


λΝΤΕΠΙΒΕΙΗ ΤΟΝ ΕΡΓΑΖΟΜΕΝΟΝ 

στον Επισιτισμό - Τουρισμό ί' 

θέλουν, μη τηρώντας ούτε τον κατώτατο 
μισθό ή την εναπομείνασα εργατική νομο¬ 
θεσία, που απολύουν όποτε θέλουν. 

Συνολικά, οι εργοδότες του κλάδου, 
δεν θέλουν να επανέλθει καμία κανονικό¬ 
τητα, πόσο μάλλον προ μνημονίων, ούτε 
σταδιακά, ούτε γρήγορα. Την μόνη κανο¬ 
νικότητα που αναγνωρίζουν είναι αυτή 
που επιβάλουν εδώ και μία 8ετία στους 
εργαζόμενους. 

Η Αντεπίθεση των Εργαζομένων στον 
Επισιτισμό-Τουρισμό, από την πρώτη στιγ¬ 
μή ρίχθηκε στην μάχη και στον αγώνα για 
να αναδείξει την απάτη περί επαναφοράς 
των Σ.Σ.Ε., περί αυξήσεων κ.λπ. Μέσω τις 
Επιτροπής Αγώνα Διανομέων Θεσσαλονί¬ 
κης και του Συνδικάτου Επισιτισμού κα¬ 
ταφέραμε να δημοσιοποιήσουμε το θέμα 
πανελλαδικά, ξεκαθαρίζοντας στους εργα¬ 
ζόμενους ότι ο μόνος δρόμος για να πετύ- 
χουμε αυξήσεις, υποχρεωτικές ΣΣΕ, είναι 
η οργάνωση στα Συνδικάτα μας, στους 
χώρους δουλειάς και οι μαχητικές κινητο¬ 
ποιήσεις. Θα συνεχίσουμε με όλες μας τις 
δυνάμεις, για να επιβάλουμε τα δικαιώμα- 
τά μας για να ξηλώσουμε τα μνημόνια από 
κάθε χώρο δουλειάς, να διώξουμε όλους 
τους μνημονιακούς. 


Συνεχίζουν τις κινητοποιήσεις τους 
οι διανομείς φαγητού 


Ε δώ και έναν περίπου χρόνο, 
με τη σύσταση της Επιτροπής 
Αγώνα Διανομέων Θεσσαλο¬ 
νίκης, μέσω δεκάδων μοτο- 
πορειών, συμμετοχής σε απεργίες, ενη¬ 
μερώσεις σε συναδέλφους, οι διανομείς 
προσπαθούν να αναδείξουν τα τεράστια 
προβλήματα του κλάδου τους: 

α) Τα δεκάδες εργατικά δυστυχήματα 
και ατυχήματα (από τις 24/10 συνάδελ¬ 
φος βρίσκεται στην εντατική σε κρίσιμη 
κατάσταση, ύστερα από εργατικό ατύχη¬ 
μα), που προέρχονται από την παντελή 
έλλειψη μέτρων ασφάλειας και υγιεινής 
(μη παροχή από τους εργοδότες δικύ- 
κλου, βενζίνης και εξοπλισμού) καθώς και 
την εντατικοποίηση με στόχο τη γρήγορη 
παράδοση των παραγγελιών. 

β) Την ανασφάλιστη ή υποασφαλισμέ- 
νη εργασία. 

γ) Τη μη πληρωμή-κλοπή των δώρων, 
επιδομάτων, αδειών, προσαυξήσεων νυ¬ 
χτερινών, Κυριακών και αργιών, υπερω¬ 
ριών. 

δ) Την υπογραφή Κλαδικής ΣΣΕ (βλ. 
σχετικό άρθρο). 

Η επιμονή και υπομονή που επέδειξαν 
οι συνάδελφοι όλο το προηγούμενο διά¬ 
στημα, αποκαλύπτοντας ταυτόχρονα και 
τα παραμύθια της κυβέρνησης για δήθεν 
επιστροφή στην «κανονικότητα», ανά¬ 
γκασε το υπουργείο Απασχόλησης να κα- 


λέσει την Επιτροπή σε συνάντηση για την 
συζήτηση των παραπάνω προβλημάτων, 
η οποία πραγματοποιήθηκε στις 2/10 στο 
υπ. Εργασίας. Τα μέλη της Επιτροπής και 
του Συνδικάτου Επισιτισμού-Τουρισμού 
(ΣΕΤΕΠΕ) απαίτησαν από τον Γ.Γ. Αν- 
δρέα Νεφελούδη την άμεση επίλυση των 
προβλημάτων του κλάδου. Την ίδια μέρα, 
η Επιτροπή κάλεσε σε συγκεντρώσεις δι¬ 
αμαρτυρίας τόσο στη Θεσσαλονίκη (στο 
υπουργείο Μακεδονίας-Θράκης), όσο και 
στην Αθήνα (στο υπουργείο Εργασίας), 
στις οποίες συμμετείχαν διανομείς και 
μέλη της «Αντεπίθεσης των Εργαζομέ¬ 
νων». 

Ο Α. Νεφελούδης δεσμεύτηκε ότι το 
το υπουργείο θα λάβει τα εξής μέτρα: 

α) Θα εκδώσει άμεσα εγκύκλιο που 
θα αφορά την υγιεινή και ασφάλεια των 
διανομέων (υποχρεωτική παροχή δικύ- 
κλου από τον εργοδότη, πληρωμή βενζί¬ 
νης, εξοπλισμό κ.λπ.. Θα προβλέπονται 
πρόστιμα σε περίπτωση μη τήρησης των 
παραπάνω. 

β) Θα ξεκινήσουν στοχευμένοι έλεγχοι 
από το ΙΚΑ και την Επιθεώρηση Εργασίας 
για τους διανομείς, που θα αφορούν την 
ανασφάλιστη εργασία και την τήρηση της 
εργατικής νομοθεσίας (ό,τι έχει απομείνει 
από αυτήν). 

γ) Διευκρινίστηκε ότι ο βασικός μι¬ 
σθός του διανομέα φαγητού βάσει των 


κατώτατων νομοθε¬ 
τημένων ορίων και 
της Ε.Γ.Σ.Σ.Ε. δεν εί¬ 
ναι 586,08 ευρώ αλλά 
680,68 ευρώ (26,18 
ευρώ επί 26 ημερομίσθια). 

δ) Σε σχέση με την απόλυση των τριών 
διανομέων από το «πατσατζίδικο Τσαρού- 
χα», ορίστηκε τριμερής συνάντηση συμ¬ 
φιλίωσης στις 15/10 στη Θεσσαλονίκη 
(βλ. παρακάτω). 

Οι συνάδελφοι διανομείς προφανώς 
και δεν εφησύχασαν από τις υποσχέσεις 
του υπουργείου. Γνωρίζουν καλά ότι μόνο 
με τη δική τους οργάνωση και δράση μπο¬ 
ρούν να κερδίσουν τα δικαιώματά τους. Γι’ 
αυτό στη συνέλευσή τους οι συνάδελφοι 
αποφάσισαν τη συνέχιση του αγώνα τους 
σε όλα τα μέτωπα και τη συμμετοχή τους 
στην επόμενη Γενική Απεργία. 

Οι απολύσεις των τριών 
διανομέων στο «πατσατζίδικο 
Τσαρούχας» 

Εκτός από τα γενικά προβλήματα του 
κλάδου, οι διανομείς έχουν ξεκινήσει από 
τις 20/8 έναν αγώνα για την υπεράσπιση 
τριών συναδέλφων τους που απολύθηκαν 
από το «πατσατζίδικο Τσαρούχας» επειδή 
διεκδικούσαν τα δικαιώματά τους (βλ. Ερ¬ 
γατική Πάλη Σεπτεμβρίου 2018). 

Στην τριμερή συνάντηση συμφιλίωσης 



που διεξήχθη στις 15/10, οι εργαζόμενοι, 
οι εκπρόσωποί τους αλλά και το κλιμά¬ 
κιο του υπουργείου Εργασίας-ΣΕΠΕ εί¬ 
χαν την πρόθεση για εξεύρεση λύσης και 
έφεραν συγκεκριμένες προτάσεις. Όμως ο 
εργοδότης παρουσιάστηκε για μια ακόμη 
φορά αδιάλλακτος, δεν παρουσίασε καμία 
πρόταση, ενώ είχε το θράσος να απειλήσει 
ότι αν συνεχιστεί ο αγώνας θα κλείσει το 
κατάστημα (ΙοοΕ ουΐ) ή θα απολύσει κι 
άλλους εργαζόμενους. Επίσης, απαίτησε 
από το υπουργείο Εργασίας να προστα¬ 
τεύσει με... τα ΜΑΤ (!) το κατάστημά του 
και το «επιχειρείν» από τις παραστάσεις 
διαμαρτυρίας. Μετά από αυτήν την στά¬ 
ση, οι διανομείς αποφάσισαν τη συνέχιση 
του αγώνα και κάλεσαν όλους τους ερ¬ 
γαζόμενους να συμμετέχουν ενεργά στις 
κινητοποιήσεις που διοργανώνουν, όπως 
και η Επιτροπή Αλληλεγγύης στους απο¬ 
λυμένους συναδέλφους. 

Για ενημέρωση - επικοινωνία με την 
Επιτροπή: 6982268508 , άϊαηοπιβΕίΗβεε. 
Μθ£$ροί.£ν,β): Επιτροπή Αγώνα Διανομέων 

■ Ν.Κ., μέλος της Επιτροπής Αγώνα 
Διανομέων Θεσσαλονίκης 

6 Εργατική Πάλη 


ΕΚΠΑΙΔΕΥΣΗ & ΝΕΟΛΑΙΑ 


Νοέμβριος 2018 


Φοιτητικές κινητοποιήσεις και καταλήψεις 


Π ολλές φοιτητικές κινητοποι¬ 
ήσεις και καταλήψεις έχουν 
ξεσπάσει σε διάφορες πόλεις 
της Ελλάδας με σκοπό είτε 
να επιλυθούν προβλήματα στη λειτουργία 
σχολών και τμημάτων είτε την εναντίωση 
των φοιτητών στην επίθεση της κυβέρνησης 
στην τριτοβάθμια (π.χ. νομοσχέδιο συγχω¬ 
νεύσεων). 

Στην Αθήνα, οι φοιτητές των καθηγη¬ 
τικών σχολών του ΕΚΠΑ προχώρησαν σε 
ολιγοήμερες καταλήψεις των σχολών τους 
(Μαθηματικό, Φυσικό κ.ά.) για να διαμαρ- 
τυρηθούν για την απόσπαση της διδακτικής 
επάρκειας από τα πτυχία, με βάση σχετική 
πρόταση της παράταξης των ΕΑΑΚ. Στο 
ΕΜΠ αρκετοί σύλλογοι πραγματοποίησαν 
συνελεύσεις και οι φοιτητές τους αναλώθη¬ 
καν σε μικροκινητοποιήσεις στις διοικήσεις 
των τμημάτων. Ο σύλλογος Γεωπονικού 
πραγματοποιεί εδώ και δύο εβδομάδες κα¬ 
τάληψη (από τις 24/10) και ενδεχόμενα θα 
την συνεχίσει. Στην ΑΣΟΕΕ πραγματοποιή¬ 
θηκε συνέλευση διακοσίων φοιτητών αλλά 
ορισμένες πολιτικές δυνάμεις (ΑΡΑΝ, Αγω¬ 
νιστικές Κινήσεις) δεν θεώρησαν επαρκή 
τον αριθμό των συμμετεχόντων. Στη Φιλο¬ 
σοφική προκρίθηκε η πρόταση της ΚΝΕ. 

Στη Θεσσαλονίκη, πραγματοποιήθηκαν 
κινητοποιήσεις ενάντια στο αντίτιμο που 
έχει επιβληθεί στη λέσχη σίτισης του ΑΠΘ. 
Πραγματοποιήθηκαν κινητοποιήσεις ενημε¬ 
ρωτικού χαρακτήρα εντός του ΑΠΘ αλλά 
και στο Υπουργείο Μακεδονίας-Θράκης. Η 
Σοσιαλιστική Σπουδαστική Πάλη (ΣΣΠ) 
πήρε την πρωτοβουλία για την πραγματο¬ 
ποίησή τους, καλώντας και άλλες αριστερές 
δυνάμεις να συμμετέχουν. 


Στην Πάτρα, οι φοιτητές της Αρχιτεκτο¬ 
νικής πραγματοποίησαν κατάληψη της σχο¬ 
λής τους για 3 εβδομάδες (3/10 ως 24/10), 
σύμφωνα με τον σχεδιασμό των ΕΑΑΚ. 
Στη Γενική Συνέλευση της Τετάρτης 24/10 
αποφασίστηκε να ανοίξει η σχολή. Βασική 
αιτία που ώθησε τους φοιτητές σε αυτήν την 
απόφαση ήταν ότι η κατάληψη δεν ήταν ζω¬ 
ντανή και πως οι φοιτητές έβλεπαν να επα¬ 
ναλαμβάνονται οι ίδιες δράσεις (κινητοποι¬ 
ήσεις στον πρόεδρο του τμήματος και στην 
πρυτανεία). 

Στα Ιωάννινα, ο σύλλογος εστιακών 
φοιτητών, με τη στήριξη του συλλόγου φοι¬ 
τητών Χημικού, προχώρησε σε κινητοποιή¬ 
σεις και σε επαναλαμβανόμενες καταλήψεις 
στην πρυτανεία του Πανεπιστημίου για τα 
σοβαρά προβλήματα των εστιών (ελλιπής 
αριθμός δωματίων, περιορισμένη ή και κα¬ 
θόλου θέρμανση και ζεστό νερό, ενοίκιο 45 
ευρώ κ.ά.). Η ΣΣΠ πήρε την πρωτοβουλία 
για τις δράσεις αυτές, οι οποίες υπερψηφί¬ 
στηκαν στις συνελεύσεις. Στις καταλήψεις 
αυτές οι φοιτητές βρέθηκαν αντιμέτωποι με 
τις απειλές και τους τραμπουκισμούς του 
πρύτανη. 

Στη Θεσσαλία, έπειτα από συνελεύσεις 
σ’ όλο το ΤΕΙ, πραγματοποιήθηκε κατάληψη 
του ιδρύματος από τις 15/10 ως τις 23/10, 
οπότε οι σπουδαστές σταμάτησαν την κα¬ 
τάληψη και μετέβησαν στο Υπουργείο Παι¬ 
δείας για διαμαρτυρία. Τα παραπάνω έγιναν 
με σχεδίασμά της ΚΝΕ. Στο Πανεπιστήμιο 
Θεσσαλίας έχουν πραγματοποιηθεί κατα¬ 
λήψεις στην Αρχιτεκτονική και στο τμήμα 
Ηλεκτρολόγων Μηχανικών (ΗΜΜΥ), με 
πρωτοβουλία των ΕΑΑΚ, ενάντια στην 
εντατικοποίηση των σπουδών και την καθη¬ 


γητική αυθαιρεσία, χωρίς να γίνεται αναφο¬ 
ρά στο νομοσχέδιο των συγχωνεύσεων που 
πλήττει άμεσα το Πανεπιστήμιο! 

Οι κινητοποιήσεις στην Αθήνα 
και ο κατακερματισμός του 
φοιτητικού κινήματος 

Στην Αθήνα πραγματοποιήθηκαν 
φοιτητικές κινητοποιήσεις στις 22/10 στο 
Υπουργείο Παιδείας και στις 29/10 στα 
Προπύλαια με σχεδίασμά των ΕΑΑΚ. Κινη¬ 
τοποιήσεις έγιναν και στις 23/10 στο Υπουρ¬ 
γείο Παιδείας και στις 1/11 στα Προπύλαια 
στην Αθήνα και σε επιμέρους σημεία σε άλ¬ 
λες πόλεις με σχεδίασμά της ΚΝΕ. 

Η κινητοποίηση στις 22/10 συγκέντρω¬ 
σε 150 άτομα από 8 φοιτητικούς συλλόγους 
και 12 σχολεία. Οι διαδηλωτές εισέβαλαν 
στο γραφείο του υπουργού Κώστα Γαβρό- 
γλου. Έπειτα οι συγκεντρωμένοι πραγματο¬ 
ποίησαν «συντονιστικό» εντός του Υπουρ¬ 
γείου, στο οποίο αποφασίστηκε να εκδοθεί 
ένα δελτίο τύπου που θα καλεί στην κινη¬ 
τοποίηση στις 29/10. Η κινητοποίηση της 
23/10 έγινε κυρίως από συλλόγους-σφρα- 
γίδες και επιτροπές-φαντάσματα της ΚΝΕ 
ενάντια στη συγχώνευση του ΤΕΙ Θεσσαλί¬ 
ας και άλλα αιτήματα. Τέλος, η κινητοποί¬ 
ηση της 29/10 ήταν σχετικά μαζική, αλλά 
συγκέντρωσε κυρίως μαθητές και λιγότερο 
φοιτητές. Οι παραπάνω κινητοποιήσεις υπο¬ 
νομεύτηκαν από τις ίδιες τις δυνάμεις που 
τις διοργάνωσαν, τόσο λόγω της μη πραγ¬ 
ματοποίησης καταλήψεων (πλην ελάχιστων 
εξαιρέσεων), όσο και λόγω της ελάχιστης ή 
ανύπαρκτης διάδοσής τους εντός των συλ¬ 
λόγων. Έντονη είναι και η πολυδιάσπαση 


του κινήματος, όπως φαίνεται τη χρονική 
εγγύτητα των πολλών κινητοποιήσεων. 

Τα συμπεράσματα που μπορούν να εξα¬ 
χθούν από την παραπάνω κατάσταση είναι 
τα εξής: 

1) Δεν είναι σωστή η αντίληψη ότι «δεν 
κουνιέται φύλλο». Αυτή καλλιεργείται από 
ρεφορμιστικές και κεντριστικές δυνάμεις, 
για να δικαιολογήσουν τη δική τους ακι¬ 
νησία. Φαίνεται ότι, αν προταθούν κινη¬ 
τοποιήσεις, οι φοιτητές είναι πρόθυμοι να 
ακολουθήσουν. Ενδεικτικά της κατάστασης 
είναι η μαζική συνέλευση της ΑΣΟΕΕ έπει¬ 
τα από σχεδόν πέντε χρόνια, οι καταλήψεις 
διάρκειας στο Γεωπονικό κ.ά. 

2) Μια κατάληψη δεν μπορεί να κρα¬ 
τήσει μόνη της για πολύ καιρό: η μόνη 
της προοπτική είναι να εξαπλωθεί σε άλλες 
σχολές και πόλεις. 

3) Η ΠΚΣ και τα ΕΑΑΚ δεν έχουν την 
ικανότητα να ηγηθούν στους αγώνες που 
απαιτούνται. Η ΠΚΣ όπως πάντα προδίδει- 
παρατάει τους αγώνες. Τα ΕΑΑΚ (ουσιαστι¬ 
κά η νΚΑ - ΝΑΡ) παρά την συμβολή τους 
στις καταλήψεις, δεν μπορούν να πάνε τους 
αγώνες κάποια βήματα παρακάτω, συντονί¬ 
ζοντας τις καταλήψεις, κάνοντάς τις ζωντα¬ 
νές κ.λπ. 

4) Απαιτείται η ανασύνθεση και ανα¬ 
συγκρότηση του φοιτητικού κινήματος σε 

επαναστατική κατεύθυνση: αυτός είναι ένας 
στόχος που η ΣΣΠ έχει θέσει. Μέσα από 
μαχητικούς αγώνες, ζωντάνεμα, εξάπλωση 
και συντονισμό των καταλήψεων, να οικο¬ 
δομήσουμε την ΣΣΠ, τη μόνη παράταξη 
που συγκεντρώνει όλες τις προϋποθέσεις 
(πολιτική, σχέδιο κ.λπ.) για να νικήσουν οι 
αγώνες των φοιτητών. 

■ Σωτήρης Κ. 

Μ ε σημαντική συμμετοχή 
πραγματοποιήθηκε το πα¬ 
νελλαδικό διήμερο της 
Σοσιαλιστικής Σπουδα¬ 
στικής Πάλης στις 20 και 21 Οκτώβρη. Οι 
δεκάδες σύντροφοι που συμμετείχαν με¬ 
τέφεραν την πολύτιμη πολιτική εμπειρία 
από όλες τις πόλεις και τις 21 σχολές που 
παρεμβαίνει η ΣΣΠ. Οι πρόσφατοι αγώνες 
που πρωτοστάτησε η παράταξη (ενάντια 
στις συγχωνεύσεις των ΤΕΙ Αθήνας-Πει- 
ραιά, στις εστίες Ιωαννίνων, στην λέσχη 
σίτισης στο ΑΠΘ κ.α.), αναλύθηκαν αφού 
δημιουργούν σημαντική παρακαταθήκη 
τόσο για την ΣΣΠ όσο και για το φοιτη¬ 
τικό κίνημα, λόγω του τρόπου οργάνωσης 
τους που στηρίχθηκε στην αυτοοργάνωση 
των φοιτητών και στην ενότητα τους στην 
δράση. 

Μέσα από τρεις ξεχωριστές συζητήσεις 
αναλύθηκε η περίοδος στην οποία καλεί¬ 
ται να παρέμβει η ΣΣΠ και τα καθήκοντα 
της ώστε να συμβάλει στην ανασύνθεση 
και στην ανασυγκρότηση του φοιτητικού 
κινήματος. Ακολουθούν οι βασικοί άξονες 
των συζητήσεων: 

Παγκόσμια και εγχώρια οικονομική 
και πολιτική κατάσταση 


Στην παγκόσμια κατάσταση εξελίσ¬ 
σονται με ταχύτατους ρυθμούς γεγονότα 
κοσμοϊστορικής εμβέλειας. Καθημερινά 
αναδεικνύονται: μια νέα έκρηξη της κρί¬ 
σης του καπιταλιστικού συστήματος, η αυ¬ 
ξανόμενη αστάθεια, το ξέσπασμα όλο και 
πιο μεγάλων και επικίνδυνων συγκρούσε¬ 
ων. Διανύουμε την βαθύτερη οικονομική 
κρίση στην ιστορία του καπιταλιστικού 
συστήματος, το οποίο οδηγείται ολοταχώς 
σε ιστορικό αδιέξοδο. Χρησιμοποιήθηκαν 
όλες οι εναλλακτικές για να αποσοβηθεί η 
κρίση αλλά απέτυχαν παταγωδώς και οδή¬ 
γησαν στην περαιτέρω όξυνση της. 

Στην Ελλάδα, ο Τσίπρας και το επι¬ 
τελείο του μπορεί να ευαγγελίζονται την 
περιβόητη έξοδο από τα μνημόνια όμως 
η πραγματικότητα αναιρεί τα λεγόμενά 
τους. Το δημόσιο χρέος της Ελλάδας μέσα 
σε 8 χρόνια (παρά την εκτεταμένη φτωχο- 
ποίηση και την διάλυση των δικαιωμάτων 
των εργαζομένων) εκτοξεύθηκε κατά 50 
μονάδες αγγίζοντας το 179% του ΑΕΠ. 
Με την πρόσφατη συμφωνία στο Γιούρο- 
γκρουπ, επικυρώνεται και θεσμοθετείται 
ένα καθεστώς Αποικίας Χρέους για τον 
ελληνικό καπιταλισμό. Εξασθενημένος και 
ασταθής, επιδιώκει λυσσαλέα να κατακρε¬ 
ουργήσει την εργατική τάξη, τη νεολαία 
και τα φτωχά λαϊκά στρώματα ώστε να 
συντηρηθεί. Για αυτό εμπλέκεται και σέρ¬ 
νεται στους ιμπεριαλιστικούς πολεμικούς 
σχεδιασμούς των ΗΠΑ και της ΕΕ. Για 
αυτό έχει τσακίσει μισθούς και κοινωνικά 
δικαιώματα των εργαζομένων. Ενώ επιδί¬ 
δεται σε φοροληστρικές επιδρομές, πετσο¬ 
κόβει δαπάνες αναγκαίες για τους εργα¬ 


ζόμενους, τη νεολαία και τα φτωχά λαϊκά 
στρώματα, προκειμένου να συνεχίζει την 
αποπληρωμή του υπέρογκου χρέους σε 
τοκογλύφους δανειστές, τραπεζίτες και 
καπιταλιστές αρπακτικά. Πραγματοποιεί 
μια τεράστια αντιδημοκρατική αναδίπλω¬ 
ση και οικοδομεί ένα τερατώδες Κράτος 
Έκτακτης Ανάγκης όπου τα δικαστήρια 
και οι δυνάμεις καταστολής διαχειρίζονται 
τις συνέπειες της κρίσης με τον εξανδρα- 
ποδισμό των εργαζομένων, των φτωχών, 
της νεολαίας, όποιου αντιστέκεται. 

Ο χρεοκοπημένος ελληνικός καπιταλι¬ 
σμός δεν θέλει και δεν μπορεί να συντηρεί 
δημόσια και δωρεάν παιδεία. Η χρηματο¬ 
δότηση των ΑΕΙ-ΤΕΙ έχει μειωθεί κατά 
80% από το 2009. Η κυβέρνηση ΣΥΡΙΖΑ- 
ΑΝΕΛ ολοκληρώνει το σχέδιο για την κα¬ 
ταστροφή της τριτοβάθμιας εκπαίδευσης. 
Προωθεί ένα σχέδιο συγχωνεύσεων-κλει- 
σιμάτων των ΤΕΙ μέσα στα ΑΕΙ υπό των 
ψευδή τίτλο της «πανεπιστημιοποίησης», 
ιδρύει 2ετή προγράμματα σπουδών εντός 
των πανεπιστημίων δημιουργώντας ένα 
πανεπιστήμιο «σούπερ μάρκετ» στο οποίο 
ο φοιτητής θα σπουδάζει για 2,4, 5 χρόνια 
ανάλογα με το «πορτοφόλι» του. Επίσης οι 
καθηγητικές σχολές δέχονται μια μεγάλη 
επίθεση με την αφαίρεση της διδακτική 
επάρκειας. 

Φοιτητικό κίνημα - Συνείδηση των 
φοιτητών - Παρέμβαση και σχέδιο 
δράσης της ΣΣΠ 

Το φοιτητικό κίνημα βρίσκεται σε μια 
κωματώδη κατάσταση, ωστόσο οι συν¬ 


θήκες στις οποίες ζει η νεολαία διαμορ¬ 
φώνουν ένα εκρηκτικό μείγμα, το οποίο 
επιδρά καθοριστικά στη διαμόρφωση της 
συνείδησης του φοιτητή. 

Με βάση αυτές τις συνθήκες είναι δε¬ 
δομένο πως κοινωνικά ξεσπάσματα και 
αγώνες των εργαζομένων και της νεολαίας 
θα υπάρξουν στο μέλλον. Αυτό όμως που 
διακυβεύεται είναι το ποια θα είναι η έκ¬ 
βασή τους, κάτι που θα εξαρτηθεί από αρ¬ 
κετούς παράγοντες με πιο σημαντικό την 
ποιότητα της ηγεσίας του κινήματος. Οι 
αριστερές δυνάμεις που βρίσκονται στην 
ηγεσία του φοιτητικού κινήματος βρίσκο¬ 
νται σε βαθιά κρίση. Παρά τα σοβαρά προ¬ 
βλήματα που απορρέουν από αυτήν την 
κατάσταση, πρέπει να γίνει φανερή η άλλη 
όψη του ζητήματος: δημιουργείται ένα 
μεγάλο κενό, το οποίο η ΣΣΠ οφείλει και 
μπορεί να το καλύψει οικοδομώντας μια 
επαναστατική δύναμη με μαζικούς όρους 
στο φοιτητικό κίνημα. 

Τα παραπάνω βήματα είναι αναγκαία 
ώστε να αναταθούν οι αγώνες, το φοιτη¬ 
τικό κίνημα να ξεπεράσει τα λάθη και τις 
αδυναμίες του παρελθόντος, να σταθεί 
στο ύψος των σημερινών καθηκόντων του, 
να λειτουργήσει σαν πυροδότης εξελίξεων 
για το εργατικό και λαϊκό κίνημα, προς μια 
κατεύθυνση επαναστατική, για την μόνη 
ρεαλιστική και οριστική λύση διεξόδου 
από τα μνημόνια και την κρίση του καπι¬ 
ταλισμού, τον σοσιαλισμό. 

ΣΟΣΙΑΛΙΣΤΙΚΗ 
ΣΠΟΥΑΑΣΤΙΚΗ ΠΑΛΗ 

Η εξέγερση του Πολυτεχνείου, σημείο αναφοράς για την εργατική τάξη 



Μπροστά απ τα κάγκελα οι 
σκλάβοι που φοβούνται 
όπλα κρατάνε και ο δρόμος τους 
ανήκει 

πίσω απ τα κάγκελα φωνές που δεν 
φοβούνται 

μοιάζουν με θάλασσα που πλέει ένα 
καΐκι 

Φ έτος συμπληρώνονται 45 
χρόνια από την εξέγερση 
του Πολυτεχνείου, μια από 
τις τρεις σημαντικότερες 
στιγμές του ελληνικού εργατικού κινήμα¬ 
τος, στην οποία αμφισβητήθηκε ανοιχτά 
η αστική εξουσία - οι άλλες δύο είναι η 
εξέγερση του Μάη του 1936 στη Θεσσα¬ 
λονίκη και η ελληνική επανάσταση του 
1940-44. 

Μεταπολεμικά, οι συσχετισμοί δύνα¬ 
μης άλλαξαν εις βάρος του εργατικού κινή¬ 
ματος. Ο αμερικάνικος ιμπεριαλισμός και η 
αστική τάξη επέβαλλαν ένα αντικομμουνι- 
στικό καθεστώς τρομοκρατίας. Το γνωστό 
«μετεμφυλιακό κράτος» με κύριους πυλώ¬ 
νες τη Δεξιά, τον στρατό και το Παλάτι. 

Τη δεκαετία του 1960 ο ελληνικός καπι¬ 
ταλισμός γνώρισε τεράστια ανάπτυξη βα¬ 
σισμένος στην υπερεκμετάλλευση της ερ¬ 
γατικής τάξης. Το εργατικό κίνημα ωστόσο 
ανέκαμψε γρήγορα, ξεπερνώντας την ήττα 
του 1940. Ξέσπασαν μαζικοί εργατικοί 
αγώνες (απεργίες οικοδόμων 1960-1961) 
που οδήγησαν στα «Ιουλιανά» του 1965. 
Το κίνημα κλόνισε τα θεμέλια της αστικής 
κυριαρχίας και ακολούθησε το πραξικόπη¬ 
μα των Συνταγματαρχών τον Απρίλιο του 
1967 με σκοπό τη διατήρηση του μετεμφυ- 
λιακού κράτους και την αποτροπή πειρα¬ 
ματισμών στον τρόπο διακυβέρνησης. 

Η στρατιωτική χούντα δεν μπόρεσε να 
καταργήσει τις εργατικές αντιστάσεις (εμ¬ 
φανίζονται πάλι στις αρχές της δεκαετίας 
του 1970) ενώ παράλληλα η νεολαία, ιδίως 
οι φοιτητές, εξελίσσονται σε εκφραστή των 


επιθυμιών του ελληνικού λαού για ελευθε¬ 
ρίες και άνοδο του βιοτικού επιπέδου. 

Οι κινητοποιήσεις των φοιτητών για τις 
φοιτητικές εκλογές και ενάντια στην επι¬ 
στράτευσή τους, ιδιαίτεαρ η κατάληψη της 
Νομικής, αποτέλεσαν σημαντικό σταθ¬ 
μό προς την εξέγερση του Πολυτεχνείου. 
Εκεί, τα φοιτητικά και εργατικά αιτήματα 
συνδέονταν μεταξύ τους, διαμορφώνο¬ 
ντας έναν κοινό αντιχουντικό και αντιι- 
μπεριαλιστικό άξονα πάλης, με ορίζοντα 
την ευρεία κοινωνική αλλαγή. 

Οι ρεφορμιστές προσπαθούσαν να 
χρησιμοποιήσουν τις κινητοποιήσεις ως 
μέσο πίεσης για την αντικατάσταση της 
στρατιωτικής χούντας με αστικό «δημο¬ 
κρατικό» καθεστώς, όπως εξάλλου προ- 
έβλεπε το ίδιο το σχέδιο των δικτατόρων 
(«πολιτικοποίηση» και κυβέρνηση Μαρκε- 
ζίνη). Το ΚΚΕ αντιτάχθηκε στην κατάληψη 
του Πολυτεχνείου, την οποία χαρακτήρισε 
έργο 300 προβοκατόρων της ΚΥΠ. Ωστό¬ 
σο, ήταν χάρη χάρη στην επιμονή αυτών 
των 300 αγωνιστών να κρατήσουν το Πο¬ 
λυτεχνείο την πρώτη μέρα που υπήρξαν οι 
μετέπειτα εξελίξεις! 

Στα γεγονότα των τριών εκείνων ημε¬ 
ρών φαίνεται καθαρά ο βρώμικος και προ¬ 
δοτικός ρόλος των ρεφορμιστών της ΚΝΕ 
και του Ρήγα Φεραίου (ΚΚΕ εσωτερικού). 
Στο εσωτερικό του Πολυτεχνείου, ουσι¬ 
αστικά, υπήρχε μια σύγκρουση των δύο 
γραμμών. Από τη μια υπήρχε η Συντονι¬ 
στική Επιτροπή που ελεγχόταν από τους 
ρεφορμιστές. Η επιρροή της, κυρίως σε 
οργανωτικό επίπεδο, περιοριζόταν εντός 
του Πολυτεχνείου. Προσπαθούσε να φέ¬ 
ρει το κίνημα στα μέτρα των ρεφορμιστών 
με πολλούς τρόπους: εμπόδιζε την είσοδο 
και τη συγκέντρωση των εργαζομένων στο 
Πολυτεχνείο, έκλεισε τις πόρτες για να 
μην ενωθούν οι φοιτητές με τους χιλιάδες 
διαδηλωτές, προσπάθησε με συκοφαντί¬ 
ες και τραμπουκισμούς να εμποδίσει την 
Εργατική Συνέλευση. Δεν επέτρεπε στην 


τελευταία να μεταδίδει τις ανακοινώσεις 
της μέσω των μεγαφώνων και του ραδιο¬ 
φωνικού σταθμού, αρνήθηκε τη σύσταση 
κοινών συντονιστικών οργάνων (μόνο δύο 
μέλη της Εργατικής Συνέλευσης συμμετεί¬ 
χαν στην Σ.Ε.). 

Η Εργατική Συνέλευση, από την πρώ¬ 
τη στιγμή της εμφάνισής της, καλούσε 
τους εργαζόμενους να απεργήσουν «ενά¬ 
ντια στη Χούντα, τα μονοπώλια και τους 
αμερικάνους πάτρωνές τους» και να συμ¬ 
μετέχουν στα γεγονότα του Πολυτεχνείου. 
Η πρόταση της γενικής απεργίας ήταν η 
μοναδική ενοποιητική μορφή πάλης πάνω 
σε συγκεκριμένα αιτήματα. Τα μέλη της 
Συνέλευσης στάλθηκαν σε εργοστάσια, 
συνοικίες, τόπους δουλειάς για να προ¬ 
παγανδίσουν τις εργατικές και εργοστα¬ 
σιακές επιτροπές και την απεργία. Η Συνέ¬ 
λευση καλούσε τους εργαζόμενους και τις 
λαϊκές μάζες να μην εμπιστεύονται τους 
αστούς πολιτικούς, να στηριχθούν στις 
δικές τους δυνάμεις και μορφές οργάνω¬ 
σης, να πολεμήσουν τη δικτατορία και το 
καπιταλιστικό σύστημα που τη γέννησε. 
Συμμετείχε αποφασιστικά στις βίαιες και 
αιματηρές συγκρούσεις με τους μηχανι¬ 
σμούς καταστολής, που διήρκησαν τρεις 
μέρες. Λειτούργησε πάνω στις αρχές της 
εργατικής δημοκρατίας καθ’ όλη τη διάρ¬ 
κεια της σύντομης ζωής της και πέτυχε μια 
σημαντική ρήξη με τον ρεφορμισμό, που 
έως τότε κυριαρχούσε πλήρως στο εργα¬ 
τικό κίνημα. Μέλη τριών εκλεγμένων επι¬ 
τροπών της Εργατικής Συνέλευσης ήταν οι 
εργάτες: Παπαδόπουλος Σωφρόνης, Μα¬ 


λακός Γιώργος, Γρίβας Περικλής, Βουλγα- 
ράκης Νίκος, κ.ά. 

Ήδη από την δεύτερη μέρα είχε κατα¬ 
φέρει να γίνει το πολιτικό και εν μέρει και 
το οργανωτικό κέντρο του Πολυτεχνείου. 

Αυτό που ονομάζουμε Εξέγερση του 
Νοέμβρη, δεν είναι μονάχα τα γεγονότα 
εντός του πανεπιστημιακού κτιρίου: είναι 
η δράση των μαζών που κατέβηκαν έξω 
από το Πολυτεχνείο, οι βίαιες συγκρού¬ 
σεις που έδωσαν στους δρόμους, οι μάχες 
για την κατάληψη των δημοσίων κτιρίων, 
η ήττα της αστυνομίας που αποσύρθηκε, 
μιας που δεν μπορούσε να αντιμετωπίσει 
αυτήν την εξέγερση και, μετά, η κάθοδος 
του στρατού. 

Στα σύντομα αυτά γεγονότα, οι μάζες 
με την αυτοοργάνωσή τους έδειξαν την 
ανάγκη τους για ριζική ανανέωση της κοι¬ 
νωνίας, ενώ ταυτόχρονα απέρριψαν και 
το σχέδιο των ρεφορμιστών για φιλελευ¬ 
θεροποίηση της Χούντας. Στις αιματηρές 
συγκρούσεις, από τους 882 νεκρούς και 
τραυματίες (οι βεβαιωθέντες επώνυμοι 
νεκροί είναι 24), οι 171 ήταν φοιτητές και 
οι 711 εργαζόμενοι, ενώ από τις 866 συλ¬ 
λήψεις, οι 475 ήταν εργαζόμενοι και οι 317 
φοιτητές και άλλα στρώματα. 

Η εξέγερση του Νοέμβρη δείχνει το 
δρόμο που πρέπει να ακολουθήσουν οι 
νέοι, οι εργαζόμενοι και τα φτωχά λαϊκά 
στρώματα για να απαλλαγούμε από τα 
Μνημόνια και τον καπιταλισμό. 

■ Αναστασία Ε. 


ΙΩΑΝΝΙΝΑ: Κινητοποιήσεις στις εστίες του πανεπιστημίου 

Ο ι απανωτές μειώσεις των 
δαπανών για την τριτοβάθ¬ 
μια εκπαίδευση, έχουν φέ¬ 
ρει την μέριμνα σε οριακή 
κατάσταση. Η έκδοση των δικαιούχων για 
τις φοιτητικές εστίες καθυστέρησε λόγω 
έλλειψης προσωπικού και υλικοτεχνικών 
υποδομών, αφήνοντας τους φοιτητές σε 
βασανιστική αναμονή. 300 περίπου φοιτη¬ 
τές δεν πήραν δωμάτιο, αφού οι αιτήσεις 
κάθε χρόνο είναι πολύ περισσότερες από 
τα υπάρχοντα δωμάτια και η επίλυση του 
προβλήματος με υπενοικίαση δωματίων 
σε ξενοδοχεία ή άλλα μέσα, δεν μπορεί 
να καλυφθεί από τον προϋπολογισμό του 
πανεπιστημίου. Αλλά ακόμα και όταν κα¬ 
ταφέρουμε να πάρουμε δωμάτιο, μας πε¬ 
ριμένουν τριτοκοσμικές συνθήκες διαβί¬ 
ωσης, όπου το ζεστό νερό, η θέρμανση, η 
ποιότητα και ποσότητα της σίτισης, οι βα¬ 
σικές υποδομές δεν είναι δεδομένα. Τέλος 
οι εστίες δεν συντηρούνται εδώ και χρόνια 
και ρημάζουν πάνω στα κεφάλια μας. 

Ως εστιακοί φοιτητές κινητοποιούμα¬ 


στε με τον Σύλλογο μας, για 
να λύσουμε τα προβλήματά 
μας, με μια ζωντανή και μα¬ 
χητική λειτουργία των Γ.Σ. 
(Γενικών Συνελεύσεών) μας 
και όλων των οργάνων του 
Συλλόγου. Φέτος ξεκινήσα¬ 
με τις κινητοποιήσεις από την πρώτη μέρα 
λειτουργίας του Πανεπιστημίου δίνοντας 
απευθείας μαχητική κατεύθυνση. Αρκετοί 
φοιτητές στήριξαν τις μαζικές διαδικασίες 
του συλλόγου (Γ.Σ, συντονιστικό κατά¬ 
ληψης, κινητοποιήσεις). Προχωρήσαμε 
σε 5ημέρη κατάληψη της πρυτανείας, σε 
παρεμβάσεις στην Περιφέρεια και πανεκ- 
παιδευτική πορεία στο κέντρο της πό¬ 
λης, ενάντια στον νόμο Γαβρόγλου, όπου 
συμμετείχε και ο Σύλλογος του Χημικού. 
Κερδίσαμε να επινοικιαστούν περίπου 60 
δωμάτια σε ξενοδοχεία, να μην αφήσει το 
δωμάτιο του κανένας φοιτητής που δεν 
επιλέχθηκε με τον διαγωνισμό «ποιος είναι 
φτωχότερος» που επιβάλλει το υπουργείο, 
να μπουν παραπάνω ώρες ζεστό νερό και 
βραδινά δρομολόγια τα Σαββατοκύριακα. 

Τα παραπάνω δεν θα είχαν επιτευχθεί 
χωρίς την καθοριστική συμβολή της ΣΣΠ, 
η οποία προσπαθεί να βάλει ένα σχέδιο 
αγώνα στον σύλλογο και να πετύχει την 
ενεργή συμμετοχή όλων των φοιτητών 
που θέλουν να παλέψουν. Η δημοκρατι¬ 


κή λειτουργία του συλλόγου και οι συχνές 
Γ.Σ. του έχουν αναδείξει έναν διαφορετικό 
τρόπο οργάνωσης, ενάντια σε πρύτανη και 
κυβέρνηση, αλλά και σε όσους επιχειρούν 
να συκοφαντήσουν και να διασπάσουν τον 
αγώνα μας, όπως η ΠΚΣ, που προσπαθεί 
πάντα να εκφυλίσει τις Γ.Σ. και να εμπο¬ 
δίσει την υλοποίηση των αποφάσεών της. 
Σαν γνήσιοι σταλινικοί, εκτοξεύουν ένα 
απίστευτο υβρεολόγιο ενάντια σε μέλη 
του συλλόγου και ειδικά της ΣΣΠ. Χαρα¬ 
κτηριστικό παράδειγμα η προσπάθεια της 
στις 23/10 να σπάσει την Κατάληψη Πρυ¬ 
τανείας. 

Η αντιμετώπιση που έχουμε από την 
Πρυτανεία είναι κοροϊδία, αποποίηση ευ¬ 
θυνών αλλά και προσπάθειας εκφοβισμού. 
Έφτασαν να αποκαλούν τα μέλη του Συλ¬ 
λόγου «φασίστες» και να απειλούν ότι« θα 
συνεννοούμαστε με τον εισαγγελέα για τις 
καταλήψεις». Τους εμποδίζουν φαίνεται οι 
αγώνες του Συλλόγου να εφαρμόζουν τα 
αντιεκπαιδευτικά νομοσχέδια. Απαντάμε 
σε αυτούς τους μνημονιακούς κηφήνες 
που παίζουν με τη ζωή και το μέλλον μας 
ότι δεν θα τους περάσει! Το δικαίωμά μας 
στη στέγαση και δωρεάν παιδεία είναι αδι¬ 
απραγμάτευτο και θα το υπερασπιστούμε 
με μαχητικούς αγώνες. 

Η κυβέρνηση ΣΥΡΙΖΑ-ΑΝΕΛ όπως 
και οι προηγούμενες, έχουν βαλθεί να 


απαλλαγούν από τα έξοδα για την εκπαί¬ 
δευση και τα εναπομείναντα επαγγελμα¬ 
τικά δικαιώματα μας. Για αυτό επιβάλλουν 
δίδακτρα και αντίτιμο στις λέσχες, κλεί¬ 
νουν σχολές και τις ονομάζουν συγχω¬ 
νεύσεις, προσπαθούν να καταργήσουν το 
άσυλο. Καθημερινά μπαίνουν λουκέτα σε 
λέσχες σίτισης, μένουν κτίρια εστιών χω¬ 
ρίς νερό(!), απουσιάζουν στοιχειώδη μέ¬ 
τρα προστασίας, αφήνοντας τους φοιτη¬ 
τές εκτεθειμένους σε μεγάλους κινδύνους, 
όπως έδειξε η πρόσφατη πυρκαγιά στις 
εστίες του Ηρακλείου. Οι εργολαβίες που 
έχουν αναλάβει το μεγαλύτερο κομμάτι 
της πανεπιστημιακής μέριμνας, πληρώ¬ 
νουν μισθούς πείνας στους εργαζόμενους 
και παρέχουν υποβαθμισμένες υπηρεσίες. 

Δεν πρέπει κανένας να μείνει αμέτοχος 
στις μάχες που έχουμε μπροστά μας. Τα 
μνημόνια στην εκπαίδευση περνάνε από 
πάνω μας και δεν θα σταματήσουν αν δεν 
κάνουμε κάτι για αυτό. Πρέπει να αναλά¬ 
βουμε δράση και να παλέψουμε για την 
δημιουργία εστιών αγώνα σε κάθε σχολή. 
Το παράδειγμα του Συλλόγου των εστια¬ 
κών φοιτητών Ιωαννίνων πρέπει να γίνει 
πρότυπο για κάθε φοιτητή που θέλει να 
παλέψει και να ζήσει με δικαιώματα και 
αξιοπρέπεια. 

■ Νάντια 


& 

Προσχέδιο Προϋπολογισμού 

Ένας ακόμη μνημονιακός προϋι 


Το προσχέδιο του 
Προϋπολογισμού για 
το 2019 κατατέθηκε 
στις 1 Οκτώβρη στην 
ελληνική Βουλή 
και υποβλήθηκε, με 
συμπληρωματικούς 
πίνακες, προς έγκριση 
στο Γιούρογκρουπ στις 
15 Οκτώβρη. 

■ Ηρακλής Χριστοφορίδης 


Τ ο προσχέδιο του Προϋπο¬ 
λογισμού περιλαμβάνει 
δύο σενάρια: ένα σενάριο 
με ενσωματωμένη την ήδη 
ψηφισμένη μείωση των συντάξεων και 
ένα σενάριο χωρίς την υλοποίηση αυ¬ 
τής της μείωσης. Καταρχάς εγκρίθηκε 
το σενάριο που δεν περιλαμβάνει την 
μείωση των συντάξεων, θα υπάρχουν 
όμως δρακόντειες δεσμεύσεις ώστε να 
εξασφαλιστούν τα πλεονάσματα του 
3,5% όχι μόνο για το 2019 αλλά και 
για τα επόμενα τρία χρόνια, και μεταξύ 
αυτών των δεσμεύσεων θα περιλαμβά¬ 
νεται και ρήτρα για εσπευσμένη υλο¬ 
ποίηση της μείωσης των συντάξεων 
ακόμη και μέσα στο 2019 αν κινδυνεύ¬ 
σει η επίτευξη του πλεονάσματος. 

Η προσωρινή έγκριση αυτού του 
προσχέδιου έδωσε την δυνατότητα 
στην κυβέρνηση να πανηγυρίσει δια¬ 
κηρύσσοντας ότι δεν θα εφαρμοστεί η 
μείωση των συντάξεων και αυτό οφεί¬ 
λεται στην ικανότητά της να μας βγά¬ 
λει από τα μνημόνια. Αυτός ο καταιγι¬ 
σμός άθλιων ψεμάτων είναι πράγματι 
πρωτοφανής: 

α) Η περίφημη μείωση των συντά¬ 
ξεων που υποτίθεται ότι αποφεύχθηκε 
δεν αφορά την μείωση των συντάξεων 
με τον νόμο Κατρούγκαλου, μια που 


αυτός ισχύει και ήδη έχουν αρχίσει να 
καταβάλλονται νέες συντάξεις των 
150 ή των 80 ευρώ. Αφορά μόνο την 
μείωση της προσωπικής διαφοράς των 
παλαιών συντάξεων. Και μάλιστα δεν 
υπάρχει κατάργηση αυτής της μείωσης 
αλλά μόνο μια αναβολή της εφαρμο¬ 
γής της μέσα στην προεκλογική χρο¬ 
νιά του 2019. Με άλλα λόγια, η μείωση 
της προσωπικής διαφοράς ισχύει κα¬ 
νονικά απλά έχει αναβληθεί για λίγους 
μήνες η εφαρμογή της. 

β) Δεν υπάρχει καμία έξοδος από 
τα μνημόνια και απόδειξη γι’ αυτό, αν 
χρειάζονται αποδείξεις, είναι το ίδιο το 
προσχέδιο του προϋπολογισμού για το 
2019, που είναι ένας ακόμη μνημονια- 
κός προϋπολογισμός, με ένα δυσθεώ¬ 
ρητο πλεόνασμα της τάξης του 3,6%. 
Ας μην ξεχνάμε ότι ο μοναδικός λόγος 
για ένα τέτοιο παρανοϊκό πλεόνασμα 
πάνω σε μια κατεστραμμένη οικονομία 
δεν είναι άλλος από την τακτική πλη¬ 
ρωμή των τόκων στους τοκογλύφους 
δανειστές. 

γ) Με έναν τέτοιο προϋπολογισμό 
όχι μόνο δεν βγαίνουμε από τα μνημό¬ 
νια αλλά βυθιζόμαστε σε αυτά αμετά- 
κλητα, με άλλα λόγια διασφαλίζεται η 
επόμενη καταστροφή της οικονομίας 
που δεν θα αργήσει να έρθει, ακόμη 


και στην εξωπραγματική περίπτωση 
που δεν θα έχουμε μια απότομη επα¬ 
ναφορά της κρίσης στην παγκόσμια 
καπιταλιστική οικονομία. 

Τι προβλέπει το προσχέδιο του 
προϋπολογισμού 2019 

Για το 2019 η κυβέρνηση προ¬ 
βλέπει αύξηση του ΑΕΠ κατά 2,5% 
(θα φθάσει στα 190 δις ευρώ) που θα 
προέλθει από μια ασθενή αύξηση της 
ιδιωτικής κατανάλωσης κατά 1,1% (η 
κυβέρνηση την αποδίδει κυρίως στην 
περιορισμένη ονομαστική αύξηση(Ι) 
των μισθών), από μια ακόμη πιο ασθε¬ 
νική αύξηση της δημόσιας κατανάλω¬ 
σης κατά 0,6% και κυρίως από μια... 
έκρηξη των επενδύσεων (ακαθάριστος 
σχηματισμός παγίου κεφαλαίου) κατά 
11,9%! 

Πάνω σε αυτήν την αύξηση του 
ΑΕΠ πού όχι μόνο είναι υπερβολική 
αλλά δεν λαμβάνει καθόλου υπόψη 
της το σκοτείνιασμα του ορίζοντα 
στην παγκόσμια οικονομία, στηρίζε¬ 
ται ο προϋπολογισμός για το 2019. 
Αυτός προβλέπει πλεόνασμα 3,56% 
του ΑΕΠ— είναι το σενάριο χωρίς 
την μείωση των συντάξεων και χωρίς 
την εφαρμογή των αντίμετρων, αλλά 
με ενσωματωμένα τα μέτρα που ανα- 


Παραίτηση Κοτζιά 


Μικρή παράταση για την κυβέρνηση, ι 


Η ψήφιση της αλλαγής του 
Συντάγματος της Μακε¬ 
δονίας με την ψήφο 80 
βουλευτών, με ένα ακόμη 
από τα γνωστά πραξικοπήματα των 
ιμπεριαλιστών και των ντόπιων υπη¬ 
ρετών τους ενάντια στο δημοψήφι¬ 
σμα, ανοίγει τον δρόμο για την έγκρι¬ 
ση της συμφωνίας των Πρεσπών από 
την γειτονική χώρα (χρειάζεται ακόμα 
δύο κρίσιμες ψηφοφορίες) και την 
μεταφορά της καυτής πατάτας της 



έγκρισης στην Ελλάδα. 

Ο Π. Καμμένος, που έχει δεσμευ¬ 
τεί πως δεν θα ψηφίσει την συμφωνία, 
στριμώχνεται αρκετά από τις πιέσεις 
των ιμπεριαλιστών για κλείσιμο της 
συμφωνίας, αλλά και από τον κίνδυ¬ 
νο πλήρους αφανισμού του κόμματος 
των ΑΝΕΛ σε περίπτωση... κωλοτού- 
μπας και υπερψήφισης της συμφωνί¬ 
ας. Ήδη 2 από τους 7 βουλευτές, Θ. 
Παπαχριστόπουλος και Ε. Κουντου- 
ρά, έχουν δηλώσει ότι θα ψηφίσουν 
υπέρ της κύρωσης της συμφωνίας και 
άλλοι κρατούν αποστάσεις. Κάτω από 
αυτές τις πιέσεις ο υπ. Άμυνας σε μια 
απέλπιδα προσπάθεια πολιτικής επιβί¬ 
ωσης του κόμματός του, επιχείρησε να 
πλειοδοτήσει σε φιλο-ιμπεριαλισμό 
με ένα σχέδιο Β για τα Βαλκάνια απέ¬ 
ναντι στη συμφωνία, που προβλέπει 
ακόμη και την ένταξη της Σερβίας στο 
ΝΑΤΟ! Η κατάσταση στη συνέχεια 
εκτραχύνθηκε, αποκαλύπτοντας όλο 
τον βούρκο της αστικής πολιτικής: 
Στο υπουργικό συμβούλιο έγινε μύλος 
με αλληλοκατηγορίες για κατάχρηση 
μυστικών κονδυλίων των υπ. Εξωτερι¬ 
κών και Άμυνας, για χρηματισμό δη¬ 


μοσιογράφων, πολιτικών, υπουργών 
κ.α. 

Μπροστά στην διαλυτική κρίση των 
ΑΝΕΑ και την απειλή να γίνει συντρίμ¬ 
μια η ήδη εύθραυστη κυβερνητική συμ- 
μαχία, ο Τσίπρας δεν ταλαντεύτηκε: 
προτίμησε με συνοπτικές διαδικασίες 
να αποδεχτεί την παραίτηση του Ν. 
Κοτζιά , προσφέροντας ένα αντάλλαγ¬ 
μα στον Π. Καμμένο , προκειμένου να 
γαντζωθεί για λίγο ακόμα στην εξου¬ 
σία. Ο. Π. Καμμένος από την πλευρά 
του δεσμεύτηκε ότι δεν θα ψηφίσει 
πρόταση μομφής της ΝΔ, ενώ για την 
ψήφιση της συμφωνίας είναι πιθανόν 
να μην εμφανιστεί καν στη Βουλή. 

Η αποδοχή της παραίτησης Κο¬ 
τζιά ήταν μια ακόμη ωμή και αδίστα¬ 
κτη κίνηση, από αυτές που μας έχει 
συνηθίσει η κυβέρνηση και ο ίδιος ο 
Τσίπρας, προκειμένου να κερδίσει μια 
κάποια παράταση της παραμονής του 
στην εξουσία. Ψέματα, απάτες, ανίερες 
συμμαχίες, επικίνδυνα διεθνή παιχνί¬ 
δια. Για τον υπέρτατο στόχο, την εξου¬ 
σία, όλα τα μέσα επιτρέπονται, ακόμη 
και η θυσία του πιο πιστού υπηρέτη, 

ΠΙΕ 1ΉΥΣ β Ε ΪΜ-ΟΤΐ. 

Παραμένει μΐτιωμέ νος 
□ ΦΠΑ αε πέντε νησιά 

& Λέορο. Χΐ& Σύμη, Γ&υ και Λφο, 

!ΐς 30 Ιΰυνίβυ ριγλ. * 


κοίνωσε ο Τσίπρας στην ΔΕΘ, ύψους 
κάτι λιγότερο από 1 δις. Κι απ’ αυτό 
το πλεόνασμα θα πληρωθούν οι τόκοι 
των δανείων για το 2019, ύψους 3,5% 
του ΑΕΠ. 

Αν και το προσχέδιο του προϋπο¬ 
λογισμού είναι υπερβολικά συνοπτι¬ 
κό, παρ’ όλα αυτά δίνονται ορισμένα 
βασικά μεγέθη: 

α) Τα έσοδα προβλέπεται να αυξη¬ 
θούν από 53,3 δις το 2018 σε 53,8 δις 
το 2019. Το κύριο μέρος των εσόδων 
είναι οι φόροι, οι οποίοι θα αυξηθούν 
από 51,1 δις ευρώ σε 51,4 δις, και συ¬ 
γκεκριμένα: οι φόροι επί αγαθών και 
υπηρεσιών (ΦΠΑ, ειδικοί φόροι κατα¬ 
νάλωσης κ.α.) θα αυξηθούν από 27,3 
δις σε 27,6 δις, οι φόροι στην ακίνητη 
περιουσία (ΕΝΦΙΑ) θα παραμείνουν 
σταθεροί στα 3 δις, ο φόρος εισοδή¬ 
ματος πάνω σε φυσικά πρόσωπα θα 
αυξηθεί από 10,8 σε 10,9 δις και πάνω 
σε εταιρείες θα αυξηθεί από 4,3 σε 4,4 
δις. 

β) Οι δαπάνες του κρατικού προ¬ 
ϋπολογισμού προβλέπεται να μει¬ 
ωθούν οριακά από 57,8 σε 57,6 δις 
ευρώ. Πιο συγκεκριμένα: Οι μισθοί 
κ.α. των δημοσίων υπαλλήλων πρό¬ 
κειται να αυξηθούν από 12,5 σε 12,9 
δις, οι κοινωνικές παροχές (επίδομα 


θέρμανσης, κρατική συνεισφορά στην 
προστασία κύριας κατοικίας, παροχές 
κοινωνικής πρόνοιας, μέρος του Κοι¬ 
νωνικού Εισοδήματος Αλληλεγγύης, 
κ.α.) θα αυξηθούν από 1 σε 1,6 δις, οι 
μεταβιβάσεις (επιχορηγήσεις σε ΟΤΑ, 
νοσοκομεία, Οργανισμούς Κοινωνι¬ 
κής Ασφάλισης, κ.α.) θα μειωθούν 
από 26,2 δις σε 24,7 δις. Οι δαπάνες 
για το πρόγραμμα δημοσίων επενδύ¬ 
σεων θα κινηθούν για άλλη μια χρο¬ 
νιά σε χαμηλά επίπεδα: 7,1 δις. 

γ) Οι προϋπολογισμοί των δημο¬ 
σίων επιχειρήσεων και οργανισμών, 
των ΟΤΑ και των νοσοκομείων προ- 
βλέπεται να είναι πλεονασματικοί. 

δ) Το δημόσιο χρέος που το 2017 
ήταν 317 δις, ανέβηκε το 2018 στα 335 
δις και προβλέπεται να πέσει (προφα¬ 
νώς λόγω των ρυθμίσεων του χρέους 
από τους δανειστές) στα 323,5 δις ή 
στο 170,2% του ΑΕΠ. 

Οι κρυφές μειώσεις στην παιδεία και 
στην υγεία 

Αν και στο προσχέδιο του προϋπο¬ 
λογισμού που δόθηκε στην δημοσιό¬ 
τητα δεν περιλαμβάνονται αναλυτικά 
στοιχεία για τις δαπάνες, η Κομισιόν 
δημοσιοποίησε τρεις συνοδευτικούς 
πίνακες του προσχεδίου που παρέ¬ 


λαβε από την ελληνική κυβέρνηση. 
Στους πρώτους δύο πίνακες σημειώ¬ 
νεται μία μείωση των δαπανών στην 
παιδεία από 7,36 δις το 2018 σε 7,31 
το 2019 (από 4,9% σε 4,8% του ΑΕΠ) 
και μία αύξηση των δαπανών για την 
υγεία, σε απόλυτα μεγέθη, από 8,9 
δις σε 9,1 δις αν και ως ποσοστό του 
ΑΕΠ πρόκειται για μείωση: από 4,9 
στο 4,8% του ΑΕΠ. 

Ταυτόχρονα πολύ πιο αποκαλυπτι¬ 
κός είναι ο τρίτος πίνακας που παρέ¬ 
δωσε η κυβέρνηση στην Κομισιόν μια 
που εκεί φαίνονται οι επιπτώσεις του 
προϋπολογισμού στην κλίμακα των 
εισοδημάτων των ελλήνων πολιτών. 
Αν χωριστούν οι πολίτες σε μια κλίμα¬ 
κα 10 κατηγοριών με το 10% η κάθε 
κατηγορία, τότε φαίνεται ότι οι πιο 


ευνοημένοι για το 2019 είναι το εισο¬ 
δηματικά κατώτερο 20% αλλά και το 
εισοδηματικά ανώτερο 20% του πλη¬ 
θυσμού. Οι πλουσιότεροι ωφελούνται 
από τις νομοθετημένες μειώσεις στην 
φορολογία επιχειρήσεων, μεγάλων 
εισοδημάτων, κ.α. Οι χαμένοι είναι 
μεγάλη πλειοψηφία των ενδιάμεσων 
κατηγοριών. Με άλλα λόγια ο προϋ¬ 
πολογισμός αρπάζει χρήματα από την 
μεγάλη πλειοψηφία των μισθωτών 
και των φτωχών λαϊκών στρωμάτων 
και τα μεταφέρει στους πλούσιους, 
δίνοντας ταυτόχρονα κάποια προσω¬ 
ρινά ψίχουλα στους φτωχούς._ 


μεγάλοι κίνδυνοι ηπό την σύμπλευση με ΗΠΑ-ΝΑΤ0 


του δεξιού χεριού του πρωθυπουργού. 
Ακόμη κι αν αυτό σημαίνει τον απόλυ¬ 
το παραλογισμό: την παραίτηση του 
υπουργού που πρωταγωνίστησε στη 
συμφωνία των Πρεσπών για να αναλά- 
βει ο πρωθυπουργός που πήρε επάνω 
του την ίδια συμφωνία! 

Φυσικά η σύγκρουση Κοτζιά-Καμ- 
μένου από καμία άποψη δεν αμφισβη¬ 
τεί την αταλάντευτη σύμπλευση της 
συγκυβέρνησης με τα αμερικανικά 
ιμπεριαλιστικά σχέδια. Όπως και ο Κο- 
τζιάς, έτσι και ο Καμμένος, μαζί με τον 
πρωθυπουργό, υπήρξαν οι τρεις βασι¬ 
κοί πρωταγωνιστές στην προσαρμογή 
της χώρας στην κλιμάκωση των φιλο¬ 
πόλεμων ιμπεριαλιστικών σχεδίων σε 
όλη τη διάρκεια της διακυβέρνησης 
ΣΥΡΙΖΑ-ΑΝΕΛ. Αναλαμβάνοντας ο 
ίδιος ο πρωθυπουργός το υπουργείο 
Εξωτερικών, τόνισε αυτή του την αφο¬ 
σίωση στο ΝΑΤΟ και τα αμερικανικά 
ιμπεριαλιστικά σχέδια, στη συμφωνία 
των Πρεσπών αλλά και στα υπόλοι¬ 
πα ανοιχτά μέτωπα (Κυπριακό, ελλη¬ 
νοτουρκικά κ.α.). Από την άλλη, ο Π. 
Καμμένος στην πρόσφατη επίσκεψή 
του στις ΗΠΑ δεσμεύτηκε για ακό¬ 


μη βαθύτερη εμπλοκή της χώρας στον 
σχεδίασμά των ΗΠΑ για την περιοχή 
(συμφωνία των Πρεσπών , εξοπλιστικές 
δαπάνες, αναβάθμιση της βάσης της 
Σούδας, έναρξη Στρατηγικού Διαλόγου 
των δύο χωρών), ενώ χαρακτήρισαν 
την Ελλάδα ως «βασικό σύμμαχο των 
ΗΠΑ στην αντιμετώπιση των τριών 
περιοχών»: Ανατολικά (Συρία, Ιράν, 
Αν. Μεσόγειος), Νότια (προσφυγικό, 
Λιβύη) και βόρεια (Ουκρανία, Μαύρη 
Θάλσσα , Ρωσία). 

Αξιος ο μισθός του! 

Η αναρρίχησή του Ν. Κοτζιά στην 
πολιτική ηγεσία δεν υπήρξε ιδιαίτερα 
πρωτότυπη: Γόνος εύπορης οικογένει¬ 
ας με μεγάλη ιδέα για τον εαυτό του, 
απόφοιτος του ιδιωτικού σχολείου 
Μωραΐτη, διετέλεσε επικεφαλής της 
Ιδεολογικής Επιτροπής του ΚΚΕ στα 
νεανικά του χρόνια μέχρι την αποχώ¬ 
ρησή του το “βρώμικο 1989”. Αργότερα 
προσλαμβάνεται ως εμπειρογνώμων 
στο υπουργείο Εξωτερικών και από το 
1996 προσκολλάται στο πλευρό του Γ. 
Παπανδρέου ως ένας από τους βασι¬ 


κούς συμβούλους του, με αποτέλεσμα 
και τον διορισμό του ως προέδρου του 
ΙΣΤΑΜΕ. Για να ενταχθεί με την Κί¬ 
νηση “Πράττω” στο ΣΥΡΙΖΑ και να 
εγκατασταθεί τελικά στο πολυπόθητο 
υπουργείο Εξωτερικών με την άνοδο 
αυτού στην εξουσία. 

Ως υπουργός Εξωτερικών υπηρέτη¬ 
σε με μεγάλη συνέπεια μια επικίνδυνη, 
μνημονιακή και φιλο-ιμπεριαλιστι- 
κή κυβέρνηση, μια θλιβερή συμμαχία 
που επένδυσε στην εξαπάτηση και την 
καταλήστευση των εργαζομένων και 
των φτωχών λαϊκών στρωμάτων, με 
αντάλλαγμα μια σύντομη κυβερνητική 
θητεία. Πρωταγωνίστησε στη στρα¬ 
τηγική συμμαχία της Ελλάδας με την 
Κύπρο του δεξιού Αναστασιάδη, το Ισ¬ 
ραήλ του Νετανιάχου και την Αίγυπτο 
του δικτάτορα αλ Σίσι. Επί ημερών Ν. 
Κοτζιά ενισχύθηκαν οι στρατιωτικοί 
εξοπλισμοί, επεκτάθηκαν και αναβαθ¬ 
μίστηκαν οι αμερικανικές βάσεις σε 
ελληνικό έδαφος, το ΝΑΤΟ ήρθε στο 
Αιγαίο, η Ελλάδα αναγνώρισε την κυ¬ 
βέρνηση του Κιέβου, απελάθηκαν οι 
δύο ρώσοι διπλωμάτες τεντώνοντας 
στα άκρα τις σχέσεις των δύο χωρών 


κ.α. Η χώρα μετατράπηκε σε βασικό 
πολεμικό ορμητήριο του ιμπεριαλι¬ 
σμού στην ευρύτερη περιοχή, στο μέ¬ 
τωπο της Συρίας και όχι μόνο. Γι αυτές 
του τις υπηρεσίες ο Ν. Κοτζιάς έλαβε 
ευχαριστήριο μήνυμα από το αμερι¬ 
κανικό υπουργείο Εξωτερικών «για τη 
συμβολή του στην ενίσχυση των ελλη- 
νοαμερικανικών σχέσεων και στην επί¬ 
τευξη της Συμφωνίας των Πρεσπών». 
Αξέχαστη θα μας μείνει η εικόνα του 
γελοίου υπουργού να τραγουδά το 
«νΤέ ανε ϊΗε \νοήά, \νε ατε ύιε εΗίΙάνεη» 
με τους ομολόγους του στο ΝΑΤΟ (βλ. 
φωτό)! 

Τα αλληλομαχαιρώματα και οι 
ακροβασίες δεν μπορούν να βγάλουν 
την συγκυβέρνηση ΣΥΡΙΖΑ-ΑΝΕΛ 
από τα τεράστια αδιέξοδα της πολιτι¬ 
κής της, που την έχουν οδηγήσει σε μια 
παρατεταμένη κρίσης αποσύνθεσης. 
Το μόνο που κερδίζουν είναι μια στερ¬ 
νή παράταση πριν το τέλος, που θα ση- 
μάνει σύντομα. 

■ Σοφία Θεοδωροπούλου 

10 Εργατική Πάλη 


ΔΙΕΘΝΗ 


Νοέμβριος 2018 


ΜΑΚΕΔΟΝΙΑ 

Προχωράει η Συνταγματική αναθεώρηση 
Μεγαλώνει η εμπλοκή των ιμπεριαλιστών 


Π υκνές οι πολιτικές εξελίξεις στη 
γειτονική Μακεδονία, έναν 
περίπου μήνα μετά το δημοψή¬ 
φισμα και σχετικά με την απο¬ 
δοχή ή όχι της Συμφωνίας των Πρεσπών ως 
προαπαιτούμενο για την ένταξη της χώρας 
σε ΝΑΤΟ και ΕΕ. 

Παρ’ όλο το ηχηρό «χαστούκι» του λαού 
της Μακεδονίας σε ΝΑΤΟ, ΕΕ, Ζάεφ, με την 
τεράστια αποχή-μποϋκοτάζ στο δημοψήφι¬ 
σμα της 29ης Σεπτέμβρη, η συγκεκριμένη 
συμμαχία, όπως ήταν αναμενόμενο, προχω- 
ρά ακάθεκτη στην υλοποίηση των σχεδίων 
της. 

Με χειρισμούς που πολλοί ίσως λανθα¬ 
σμένα θεωρούσαν ότι ανήκουν στο «σκο¬ 
τεινό» παρελθόν, ο Ζάεφ κατάφερε να βρει 
κοινοβουλευτική πλειοψηφία (80 βουλευ¬ 
τών) ώστε να υπερψηφιστεί η έναρξη των δι¬ 
αδικασιών για τη συνταγματική αναθεώρη¬ 
ση, στη βάση της Συμφωνίας των Πρεσπών. 
Συγκεκριμένα, στην ψηφοφορία της 19ης 
Οκτωβρίου, ομάδα 7 βουλευτών του ΨΜΚΟ 
(η αξιωματική αντιπολίτευση, αστικό-εθνικι- 
στικό κόμμα) μαζί με έναν ακόμα βουλευτή 
ενός μικρού, συνεργαζόμενου με το ΨΜΚΟ 
κόμματος, υπερψήφισε τις προτάσεις Ζάεφ, 
επιτρέποντας να ξεκινήσει η διαδικασία για 
την αλλαγή του συντάγματος. Το ΨΜΚΟ 
βρίσκεται σε βαθιά κρίση, αφού τα σκάνδα¬ 
λα που το βαραίνουν το κρατάν εγκλωβισμέ¬ 
νο στους εκβιασμούς των ιμπεριαλιστών. 

Ο Ζάεφ, με τον αέρα του αχυρανθρώπου 
που νιώθει πίσω του τη σιγουριά των Αμερι¬ 
κανών (θυμίζοντας τον Τσίπρα), δηλώνει σί¬ 
γουρος για την ολοκλήρωση της συνταγμα¬ 
τικής αναθεώρησης. Περνάει μάλιστα στην 


αντεπίθεση, κινώντας εισαγγελική έρευνα 
εναντίον του προέδρου της χώρας Ιβάνοφ 
(προέρχεται από το νΜΚΟ), ο οποίος αρνεί- 
ται να υπογράψει τη συμφωνία! 

Η συνταγματική αναθεώρηση όπως 
φαίνεται θα προχωρήσει αφού αρκούν οι 80 
βουλευτές. Ωστόσο, το δημοψήφισμα, όσο 
κι αν το παρέκαμψαν πραξικοπηματικά οι 
ιμπεριαλιστές και οι κυβερνήσεις των δύο 
χωρών, έχει ανοίξει τον ασκό του Αιόλου. 
Η Ρωσία επιχειρεί μεγαλύτερη εμπλοκή στο 
ζήτημα, στηρίζοντας αφ’ ενός τον πρόεδρο 
Ιβάνοφ, αφ’ ετέρου δηλώνοντας ότι θα φέ¬ 
ρει το ζήτημα της Συμφωνίας των Πρεσπών 
στο Συμβούλιο Ασφαλείας του ΟΗΕ, σαν 
συμφωνία που αντιβαίνει πλήρως τόσο με το 
Διεθνές Δίκαιο όσο και με το μακεδονικό σύ¬ 
νταγμα. Κατηγορεί δε ευθέως τις ΗΠΑ για 
ωμή εμπλοκή στα εσωτερικά της Μακεδονί¬ 
ας, δηλώνοντας ότι ο υπουργός Εξωτερικών 
των ΗΠΑ παρευρίσκονταν στο κοινοβούλιο 
της Μακεδονίας στην ψηφοφορία της 19ης 
Οκτώβρη, κινώντας τα νήματα και καθοδη¬ 
γώντας την αποστασία των 8 βουλευτών! 

Παράλληλα, και η Τουρκία βλέπει ότι 
ίσως υπάρχει χώρος να παίξει κάποιον ρόλο 
στο ζήτημα, και δηλώνει —αρκετά πιο συμ¬ 
μαζεμένα βέβαια— ότι στηρίζει την είσοδο 
της Μακεδονίας στο ΝΑΤΟ και στην ΕΕ, 
αλλά με το συνταγματικό της όνομα. 

Τέλος, υπάρχει πάντα και ο παράγοντας 
της Αλβανίας, η οποία ευνοείται μεν πλήρως 
από τη συμφωνία, ωστόσο δεν αποκλείεται 
να πιέσει για ακόμα περισσότερα οφέλη επ’ 
ευκαιρίας της συνταγματικής αναθεώρησης. 
Οι αξιώσεις δύο μικρών αλβανικών κομμά¬ 
των στη Μακεδονία για πλήρη αναγνώριση 


της αλβανικής σαν επίσημη γλώσσα της Βό¬ 
ρειας Μακεδονίας (και όχι σαν μειονοτική), 
ίσως αποτελούν «τροχιοδεικτικές βολές» για 
το τι παραπάνω μπορεί να κερδίσει ο αλβα¬ 
νικός καπιταλισμός. 

Αν τα σχέδια Ζάεφ-ΗΠΑ προχωρήσουν 
απρόσκοπτα, η αναθεώρηση του συντάγμα¬ 
τος της γειτονικής χώρας θα ολοκληρωθεί 
στις αρχές του 2019. Και το ζήτημα έρχεται 
πλέον στην ελληνική πλευρά, η οποία θα 
πρέπει να επικυρώσει με τη σειρά της από το 
κοινοβούλιο τη συμφωνία. Για τον Τσίπρα, 
είναι γνωστό ότι η ολοκλήρωση αυτής της 
διαδικασίας αποτελεί ύψιστη προτεραιότη¬ 
τα καθώς θα αποτελέσει και την τελευταία, 
αλλά και πιο σημαντική, εκδούλευση που θα 
προσφέρει στους ιμπεριαλιστές. Παρά την 
άρνηση του Καμμένου να στηρίξει τη συμ¬ 
φωνία (για λόγους πολιτικής επιβίωσης, την 
οποία όμως δεν πρόκειται να πετύχει), είναι 
αρκετά πιθανό να βρεθεί και στην Ελλάδα η 
απαραίτητη κοινοβουλευτική πλειοψηφία, 
κυρίως από το χώρο του ΚΙΝΑΛ, αλλά και 
από βουλευτές των ΑΝΕΛ που ήδη έχουν 
αρχίσει να διαχωρίζουν τη θέση τους από τον 
πρόεδρο του κόμματος (Κουίκ, Κουντουρά, 
Ζουράρις κ.α.). 

Η επικύρωση της συμφωνίας θα σημά- 
νει φυσικά και την «ημιεπίσημη» έναρξη της 
προεκλογικής περιόδου, καθώς η συγκυβέρ¬ 
νηση ΣΥΡΙΖΑ-ΑΝΕΛ δεν θα υφίσταται πλέ¬ 
ον. Τα προβλήματα όμως δεν είναι μόνο στην 
πλευρά των ΑΝΕΛ, αλλά και στον ίδιο τον 
ΣΥΡΙΖΑ, όπως έδειξε η παραίτηση Κοτζιά. 
Η ΝΔ και ο Κυριάκος Μητσοτάκης, από την 
άλλη, μάλλον κρατάν την ανάσα τους, μην 
τυχόν και από κανένα «ατύχημα» η συμφω¬ 



νία δεν περάσει και αναγκαστούν αυτοί να 
την ολοκληρώσουν, εγκαταλείποντας εν μία 
νυκτί την ακροδεξιά-εθνικιστική ρητορεία 
τους. 

Το κουβάρι στην περιοχή μας έχει μπερ¬ 
δευτεί επικίνδυνα: Αμερικανοί, Ρώσοι, 
Τούρκοι, Αλβανοί, Έλληνες, Μακεδόνες, 
κοινοβουλευτικά πραξικοπήματα, εκβια¬ 
σμοί... Γιατί; Για το όνομα μιας χώρας 2 
εκατομμυρίων ανθρώπων; Όχι βέβαια! Για 
τα συμφέροντα των ΗΠΑ και του ΝΑΤΟ, 
για την μετατροπή της πολύπαθης περιοχής 
των Βαλκανίων σε μια απέραντη βάση του 
ΝΑΤΟ, ορμητήριο για τους μελλοντικούς 
πολέμους. Το τίμημα για την εμπλοκή των 
ιμπεριαλιστών στα Βαλκάνια θα πληρωθεί 
από τους λαούς της περιοχής μας, μέσα σε 
αυτούς και ο μακεδονικός και ο ελληνικός. 
Το πόσο βαρύ θα είναι εν τέλει θα εξαρτηθεί 
από τα αντανακλαστικά του εργατικού κινή¬ 
ματος: Από το πόσο γρήγορα και πόσο απο¬ 
τελεσματικά θα καταφέρει να μετατρέψει 
την αμφιβολία απέναντι στην ΕΕ, στο ΝΑΤΟ 
και τις κυβερνήσεις του (που αποτυπώθηκαν 
και στο δημοψήφισμα της Μακεδονίας), 
σε συνειδητό ταξικό και αντιμπεριαλιστι- 
κό κίνημα. Από το πόσο γρήγορα και πόσο 
αποτελεσματικά θα καταφέρει να ξεπεράσει 
τη φενάκη των εθνικισμών και να επιλύσει 
τα προβλήματά του με τη μόνη ρεαλιστική 
απάντηση, αυτήν του προλεταριακού διεθνι¬ 
σμού. 

■ Γιάννης Σμ. 


ΟΥΚΡΑΝΙΑ: Το δράμα ενός λαού που «προτίμησε» τη Δύση 


Η τραγωδία της Ουκρανίας ξανα¬ 
ήρθε στην επικαιρότητα λόγω 
της σύγκρουσης του Πατριαρ¬ 
χείου της Μόσχας με το Πα¬ 
τριαρχείο της Κωνσταντινούπολης για τον 
έλεγχο της ορθόδοξης εκκλησίας της Ου¬ 
κρανίας, την οποία ακολουθούν επισήμως 25 
εκατομμύρια «πιστοί». Από το 1686, εποχή 
που η Ρωσία επεκτείνει την επιρροή της και 
γίνεται Αυτοκρατορία, ο Πατριάρχης Μό¬ 
σχας είχε το δικαίωμα να χειροτονεί τον Μη¬ 
τροπολίτη Κιέβου και άρα να κυριαρχεί στην 
εκκλησία της Ουκρανίας. Από το 1991, όταν 
η Ουκρανία αποσχίστηκε από την παραπαί- 
ουσα ΕΣΣΔ, τέθηκε το θέμα του αυτοκέφα¬ 
λου της Ουκρανικής Ορθόδοξης Εκκλησίας, 
γεγονός που προκάλεσε την αντίδραση του 
Πατριαρχείου Μόσχας και τη διαίρεση της 
Ουκρανικής Εκκλησίας. Σήμερα, η απόφα¬ 
ση του Πατριαρχείου Κωνσταντινούπολης 
να καταργήσει την επί 332 χρόνια κυριαρχία 
του Πατριαρχείου Μόσχας στην εκκλησία 
του Κιέβου, να αναγνωρίσει την «σχισματι¬ 
κή» ηγεσία της Ουκρανικής Εκκλησίας και 
να ανοίξει το δρόμο στο αυτοκέφαλο της, 
αποτελεί μια κίνηση που έχει σχέση με τις 
γεωπολιτικές εξελίξεις στην περιοχή. Το Φα¬ 
νάρι βρίσκεται κάτω από την επιρροή των 
δυτικών ιμπεριαλιστών και η ρήξη του με 
το πολυπληθέστερο στον κόσμο ορθόδοξο 
πατριαρχείο, αυτό της Μόσχας, εκφράζει τη 
«συνεισφορά» του στην προσπάθεια της Δύ¬ 
σης να απομονώσει και να περικυκλώσει τον 
ρώσικο ιμπεριαλισμό. 

Ο ουκρανικός λαός, που ήταν ήδη διαι¬ 


ρεμένος ανάμεσα στη δυτική Ουκρανία, που 
ελέγχεται από τους δυτικούς ιμπεριαλιστές, 
και τις αυτόνομη μένες ανατολικές επαρχί¬ 
ες του Ντονιέτσκ και του Λουγκάνσκ, που 
εξαρτώνται άμεσα από τους Ρώσους, θα 
πρέπει να διαλέξει τώρα και ποια εκκλησία 
θα ακολουθήσει! Το 2014, με τον εμφύλιο 
πόλεμο που ξέσπασε όταν η αυταρχική και 
διεφθαρμένη κυβέρνηση του φιλορώσου 
Γιανουκόβιτς ανατράπηκε βίαια από διαδη¬ 
λώσεις υποκινούμενες από αμερικανούς και 
Ευρωπαίους ιμπεριαλιστές (ο σημερινός πρέ¬ 
σβης των ΗΠΑ στην Ελλάδα, Τζεφρι Πάιατ, 
που πρωταγωνιστεί στην πλήρη υποταγή 
της χώρας στον αμερικανικό ιμπεριαλισμό, 
ήταν τότε πρέσβης στην Ουκρανία) και στις 
οποίες κυριαρχούσαν διάφορες ομάδες φα¬ 
σιστών και εθνικιστών, ουσιαστικά υποχρε¬ 
ωθήκαν οι αντιφασίστες και οι φιλορώσοι 
της Ουκρανίας να συσπειρωθούν γύρω από 
τις δυο επαρχίες που στασίασαν στα ανατο¬ 
λικά. Οι ρώσοι ιμπεριαλιστές αναγκάστηκαν 
επίσης να εντάξουν την Κριμαία στην Ρωσία, 
μιας και αποτελεί στρατηγική περιοχή που 
δεν ήταν δυνατόν να την αφήσουν στα χέρια 
του ΝΑΤΟ. Εξάλου και οι κάτοικοί της δεν 
επιθυμούσαν να τεθούν υπό την διακυβέρ¬ 
νηση των φασιστών που κυριαρχούσαν στο 
Κίεβο. 

Με την συνθήκη του Μινσκ II (2015), 
την οποία αμφισβητούν οι ΗΠΑ καθώς 
αποτελεί μια προσπάθεια της Γερμανίας να 
έρθει σε συνεννόηση με τη Ρωσία, δεν τερ¬ 
ματίστηκε αλλά «πάγωσε» ο εμφύλιος μετά 
από 10.000 νεκρούς και 1.500.000 ρωσόφω- 


νους πρόσφυγες, που συνωστίζονται στις 
δυο πλούσιες σε φυσικούς πόρους επαρχίες 
που αποτελούν τώρα άβ/αείο προτεκτοράτα 
της Ρωσίας, όπως η Οσετία και η Αμπχαζία 
στη Γεωργία (που επίσης θέλουν να εντά¬ 
ξουν στο ΝΑΤΟ οι δυτικοί ιμπεριαλιστές). 
Το καθεστώς του Κιέβου «νομιμοποιήθηκε» 
με τις εκλογές που ανέδειξαν τον δισεκατομ- 
μυριούχο επιχειρηματία Ποροσένκο στην 
εξουσία. Οι φασιστικές ομάδες εξαπέλυσαν 
όργιο βίας στη δυτική Ουκρανία, που έφτα¬ 
σε μέχρι την απαγόρευση του ΚΚ και των 
αριστερών κομμάτων (πρόσφατα βουλευτής 
κάλεσε τους «πατριώτες» να δολοφονή¬ 
σουν τον γραμματέα του ΚΚ Ουκρανίας!), 
τον στραγγαλισμό κάθε «μη ουκρανικής» 
εθνικής ταυτότητας (απαγόρευση ρωσικής 
γλώσσας στα σχολεία) και τη συστηματική 
ηρωοποίηση των δοσίλογων συνεργατών 
των Ναζί. Στο οικονομικό πεδίο, η βοήθεια 
της Δύσης ήταν ένα δάνειο που συνοδευόταν 
από Μνημόνιο παρόμοιο με αυτά της Ελλά¬ 
δας, το οποίο οδήγησε σε πτώση του ΑΕΠ 
κατά 30%, φτωχοποίηση, ακρίβεια, ανεργία 
και ιδιωτικοποιήσεις προς όφελος των καπι¬ 
ταλιστών. Το ΔΝΤ ζητά από τον Ποροσέν¬ 
κο να κόψει την επιδότηση του γκαζιού και 
να αυξήσει το όριο συνταξιοδότησης σε μια 
χώρα που 8 εκατομμύρια συνταξιούχοι ζουν 
με 50 ευρώ τον μήνα και ο μέσος μισθός είναι 
στα 200 ευρώ! 

Η Ουκρανία μάλιστα απώλεσε την πρό¬ 
σβαση στο φτηνό φυσικό αέριο, κάρβουνο 
και πετρέλαιο από την Ρωσία και κινδυνεύ¬ 
ει να χάσει και τα οφέλη που αποκομίζει ως 


διαμετακομιστικός κόμβος του ρώσικου 
φυσικού αερίου προς την κεντρική Ευρώ¬ 
πη. Οι ΗΠΑ θέλουν να φέρουν πανάκριβο 
αμερικανικό φυσικό αέριο από τον σταθμό 
υγροποιημένου αερίου στην Αλεξανδρού¬ 
πολη, ενώ ρώσοι και γερμανοί ιμπεριαλιστές 
σχεδιάζουν τον αγωγό Νοιά δίτεωη II, που 
παρακάμπτει την Ουκρανία, αφήνοντας τη 
χώρα κατεστραμμένη και διαιρεμένη, με τις 
επενδύσεις από την Δύση να μην υλοποιού¬ 
νται ποτέ. 

Το χειρότερο, ο «παγωμένος» εμφύλι¬ 
ος απειλεί πάντα τον ουκρανικό λαό (πρό¬ 
σφατα δολοφονήθηκε ο ηγέτης της Νοβο- 
ροσίγια, της αυτοανακηρυχθείσας Λαϊκής 
Δημοκρατίας στα ανατολικά) αφού στο έδα¬ 
φος της χώρας συγκρούονται απευθείας ο 
αμερικανικός και ρώσικος ιμπεριαλισμός. Η 
ταξιαρχία των ΗΠΑ στην Πολωνία, η αντι¬ 
πυραυλική ασπίδα στη Ρουμανία, τα γυμνά¬ 
σια του ΝΑΤΟ στη Νορβηγία και η απειλή 
απόσυρσης των ΗΠΑ από την συμφωνία 
ΙΝΕ για τα πυρηνικά απαντώνται άμεσα από 
τη Ρωσία, με τα μεγαλύτερα γυμνάσια στην 
ιστορία της (προετοιμασία παγκόσμιας σύρ¬ 
ραξης για το ΝΑΤΟ) στη ρωσική Άπω Ανα¬ 
τολή και την ανατολική Σιβηρία με την συμ¬ 
μετοχή της Κίνας, την ανάπτυξη πυρηνικών 
κεφαλών στο Καλίνινγκραντ, την στρατιω¬ 
τική επέκταση στην Αρκτική και τη σύνδεση 
της Κριμαίας με την Ρωσία, με γέφυρα στον 
πορθμό του Κερτς. 

■ Κώστας Δίκαιος 

ΓΕΡΜΑΝΙΑ 

Αποχωρεί η Μέρκελ από το πολιτικό σκηνικό 
μετά τα αποτελέσματα των τοπικών εκλογών 


Τ α εκλογικά αποτελέσματα στα 
ομόσπονδα κρατίδια της Βαυαρί¬ 
ας (14/10) και τηςΈσσης (28/10) 
δείχνουν ότι συνεχίζονται οι πο¬ 
λιτικές τάσεις που εκφράστηκαν στις ομο¬ 
σπονδιακές εκλογές πριν από ένα χρόνο. Η 
Βαυαρία και η Έσση θεωρούνται από τα πιο 
πετυχημένα ομόσπονδα κρατίδια. Η Βαυα¬ 
ρία λόγο της μεγάλης βιομηχανίας (ΒΜ\Υ, 
ΑΌΌΙ, δΐεηιεηδ) και του αγροτικού τομέα, η 
Έσση λόγο Φρανκφούρτης που αποτελεί ένα 
από τα μεγάλα χρηματοπιστωτικά κέντρα 
της Ευρώπης στην οποία έχουν την έδρα τους 
το γερμανικό χρηματιστήριο, η Ευρωπαϊκή 
Κεντρική Τράπεζα, η Ντόιτσε Μπανκ, η Κο- 
μέρτς Μπανκ καθώς και άλλες τράπεζες και 
χρηματοπιστωτικοί οργανισμοί. 

«Καθόλου ευχαριστημένος» από το 
αποτέλεσμα δήλωσε ο Πρωθυπουργός του 
κρατιδίου της Βαυαρίας και εκ νέου υποψή¬ 
φιος των Χριστιανοκοινωνιστών, Μάρκους 
Σέντερ και έκανε λόγο για «μια όχι εύκολη 
μέρα» για το κόμμα του. Οι Χριστιανοκοινω- 
νιστές (Οδϋ) έχασαν 10 ποσοστιαίες μονά¬ 
δες συγκεντρώνοντας το 37,2% των ψήφων. 
Την δεύτερη θέση κατέκτησαν οι Πράσινοι, 
οι οποίοι συγκέντρωσαν ποσοστό 17,5% ενι- 
σχυόμενοι κατά σχεδόν 10 μονάδες από τις 
εκλογές του 2013. Στην τρίτη θέση αναδει- 
κνύονται οι Ελεύθεροι Ψηφοφόροι με 11,6%, 
ενώ η Εναλλακτική για την Γερμανία (Α£Ό) 
εξασφάλισε άνετα την είσοδό της στο τοπι¬ 
κό Κοινοβούλιο, συγκεντρώνοντας 11%. Το 
Σοσιαλδημοκρατικό Κόμμα (8ΡΌ) εξαϋλώ¬ 
θηκε στην πέμπτη θέση, χάνοντας την μισή 


του εκλογική δύναμη, περιοριζόμενο στο 
μονοψήφιο 9,7% (!). Οι Φιλελεύθεροι (ΕΌΡ) 
μπαίνουν οριακά στην τοπική Βουλή με πο¬ 
σοστό 5,1%, ενώ εκτός Κοινοβουλίου μένει η 
Αριστερά, με 3,2%. 

Καταστροφική για τους Χριστιανοδημο¬ 
κράτες (0011) της Μέρκελ ήταν η έκβαση 
της εκλογικής διαδικασίας δύο εβδομάδες 
αργότερα και στο κρατίδιο της Έσσης, αφού 
έχασαν περισσότερες από 10 ποσοστιαίες μο¬ 
νάδες συγκεντρώνοντας 27% (από 38,3% το 
2013). Για πρώτη φορά προέκυψε και εκεί κοι¬ 
νοβούλιο με έξι κόμματα. Οι Πράσινοι πέτυ- 
χαν και εδώ μεγάλη άνοδο (+8,7%) και φαίνε¬ 
ται να κατακτούν οριακά την δεύτερη θέση με 
19,8%. Βατερλό υπέστησαν οι Σοσιαλδημο¬ 
κράτες που χάνοντας σχεδόν 11 ποσοστιαίες 
μονάδες έπεσαν στο 19,8%. Η Εναλλακτική 
για την Γερμανία (Α£0) πέτυχε μεγάλη άνοδο 
9 ποσοστιαίων μονάδων φτάνοντας το 13,1% 
και εξασφαλίζει για πρώτη φορά την είσοδο 
στο κοινοβούλιο του κρατιδίου που ιδρύθη¬ 
κε το 2013. Οι Φιλελεύθεροι (ΕΌΡ), με 7,5% 
(+2,5%) κατακτούν την πέμπτη θέση, ενώ 
στο κοινοβούλιο της Έσσης θα στείλει βου¬ 
λευτές και η Αριστερά που πέτυχε ποσοστό 
6,5% με μικρή άνοδο (+1,1%). 

Είναι φανερό από τα αποτελέσματα ότι η 
καμπάνα χτυπάει για την ομοσπονδιακή κυ¬ 
βέρνηση μεγάλου συνασπισμού μεταξύ της 
«Ένωσης» και των Σοσιαλδημοκρατών. Οι 
Πράσινοι κατακτούν την δεύτερη θέση και 
πετυχαίνουν μεγάλη εκλογική άνοδο τόσο 
στην Βαυαρία που βρίσκονται στην αντιπο¬ 
λίτευση, όσο και στην Έσση που βρίσκονται 


στην κυβέρνηση. Το μήνυμα δεν μπορούσε 
να είναι πιο σαφές προς το Βερολίνο και την 
ομοσπονδιακή κυβέρνηση. Μετά τα κατα¬ 
στροφικά αποτελέσματα στην Βαυαρία και 
στην Έσση οι εξελίξεις επιταχύνονται και τα 
περιθώρια χειρισμών γίνονται όλο και πιο 
στενά. Ο Ζεεχόφερ, πρόεδρος των Χριστια- 
νοκοινωνιστών και υπουργός εξωτερικών, 
δεν απέκλεισε το ενδεχόμενο να υπάρξουν 
εξελίξεις λόγω του δυσμενούς αποτελέσμα¬ 
τος. Απέφυγε να μιλήσει για δική του απο¬ 
χώρηση από την ηγεσία του κόμματος και 
περιορίστηκε να τονίσει ότι δική του ευθύνη 
αποτελεί η διατήρηση της συνοχής του κόμ¬ 
ματός του. Η Μέρκελ, αντίθετα, ανακοίνωσε 
ότι θα αποχωρήσει από την προεδρία του 
Χριστιανοδημοκρατικού Κόμματος μόλις 
λήξη η θητεία της τον Δεκέμβριο και το ίδιο 
θα κάνει και με την καγκελαρία. 

Η ανακοίνωση της «αποχώρησής» της 
δεν είναι παρά μια προσπάθεια να ελέγξει 
τις εξελίξεις διαδοχής στο κόμμα της αλλά 
και μια προσπάθεια να εξαντλήσει την θητεία 
της. Κάτι μάλλον δύσκολο. Εκτός των άλλων 
γιατί ο εταίρος του κυβερνητικού συνασπι¬ 
σμού, το Σοσιαλδημοκρατικό Κόμμα εξαϋλώ¬ 
νεται με ραγδαίους ρυθμούς. Η «πασοκοποί- 
ησή» του βρίσκεται προ των πυλών. Βέβαια οι 
ψηφοφόροι που το εγκατέλειψαν δεν πήγαν 
«μακριά», αφού στην πλειοψηφία τους πήγαν 
στην διπλανή πόρτα των Πρασίνων. Τα δυο 
αυτά κόμματα εκλογικά είναι συγκοινωνού- 
ντα δοχεία και πολλές φορές στο παρελθόν 
έχουν γίνει μετακινήσεις ψηφοφόρων ανάμε- 
σά τους. 


Η άνοδος του ΑίΌ είναι σημαντική αν 
και δεν επιβεβαιώθηκε στις κάλπες η ακόμη 
μεγαλύτερη δυναμική που του έδιναν οι δη¬ 
μοσκοπήσεις. Ωστόσο το ακροδεξιό κόμμα 
κατακτά μια θέση στον πολιτικό χάρτη της 
χώρας. 

Η αποσταθεροποίηση του πολιτικού σκη¬ 
νικού στην Γερμανία και η προοπτική απο¬ 
μάκρυνσης του διδύμου Μέρκελ - Σόιμπλε, 
μετά από τόσα χρόνια στην εξουσία σε Γερ¬ 
μανία και ΕΕ, παίρνει λίγο και το χαρακτήρα 
αλλαγής καθεστώτος. Οι επιπτώσεις είναι 
σημαντικές και στην ΕΕ. Οι Βρυξέλλες κιν¬ 
δυνεύουν με παράλυση μέχρι να ξεκαθαρίσει 
το τοπίο και μάλιστα σε μια κρίσιμη στιγμή 
για την ΕΕ. Τα ανοιχτά μέτωπα είναι πολλά 
τόσο στο «εσωτερικό» της ΕΕ (ΒΓεχΐί, Ιταλία, 
Ελλάδα, προσφυγικό - μεταναστευτικό) όσο 
και στο «εξωτερικό» της ΕΕ (ανταγωνισμός 
ΗΠΑ - Ρωσίας, επέλαση της Κίνας, Τουρκία, 
Μέση Ανατολή κλπ). Το κουβάρι αναμένεται 
να μπλεχτεί πολύ περισσότερο μετά τις ευρω¬ 
εκλογές, την αναμενόμενη άνοδο «νέων» πο¬ 
λιτικών δυνάμεων και την αποδυνάμωση των 
«παραδοσιακών» αστικών κομμάτων που εί¬ 
ναι, τρόπο τινά, τα επίσημα μέλη του κλαμπ 
των Βρυξελλών. 

■ Χρηστός Νομίδης 



ΒΕΝΕΖΟΥΕΛΑ 

Ιμπεριαλιστικές απειλές, προσπάθειες 
επανεκκίνησης της επαναστατικής διαδικασίας 


Ε κμεταλλευόμενοι την ανάδειξη 
αντιδραστικών κυβερνήσεων στις 
περισσότερες χώρες της Λατινικής 
Αμερικής και τη σχετική υποχώ¬ 
ρηση του εργατικού κινήματος τα τελευταία 
χρόνια, οι ιμπεριαλιστές σφίγγουν ολοένα 
τον κλοιό γύρω από τη Βενεζουέλα, παρότι 
οι προσπάθειές τους να ανατρέψουν την κυ¬ 
βέρνηση Μαδούρο, είτε με τις απάνθρωπες 
οικονομικές κυρώσεις που έχουν επιβάλει, 
είτε προκαλώντας μια διαρκή κατάσταση 
ανωμαλίας, έχουν επανειλημμένα αποτύ- 
χει. Στις συχνές δηλώσεις του Τραμπ ότι 
δεν αποκλείεται η «στρατιωτική λύση» στη 
Βενεζουέλα, έρχονται να προστεθούν: α) 
Οι δηλώσεις του Λουίς Αλμάγκρο, γενικού 
γραμματέα του ελεγχόμενου από τις ΗΠΑ 
Οργανισμού Αμερικανικών Κρατών, ότι «σε 
ό,τι αφορά μια στρατιωτική επέμβαση με 
στόχο την ανατροπή του καθεστώτος του 
Νικολάς Μαδούρο, πιστεύω ότι δεν θα πρέ¬ 
πει να αποκλείσουμε αυτή την επιλογή». Ο 
Αλμάγκρο μίλησε για «παραβιάσεις ανθρω¬ 
πίνων δικαιωμάτων» και «εγκλήματα κατά 
της ανθρωπότητας» από την κυβέρνηση της 
Βενεζουέλας, β) Οι απειλές του Εντουάρντο 
Μπολσονάρο, γιου του νέου προέδρου της 
Βραζιλίας, για κήρυξη πολέμου κατά της Βε¬ 
νεζουέλας και για δημιουργία αμερικανικής 
στρατιωτικής βάσης κοντά στα σύνορα των 
δύο χωρών. Η εκλογή του ακροδεξιού Μπολ¬ 
σονάρο στην ισχυρότερη χώρα της Λατινι¬ 
κής Αμερικής θα επιδεινώσει την ήδη πολύ 
δύσκολη οικονομική και γεωπολιτική θέση 


της Βενεζουέλας, γ) Οι συνεχείς προκλήσεις 
και η συγκέντρωση στρατευμάτων στα σύνο¬ 
ρα με τη Βενεζουέλα από την αντιδραστική 
κυβέρνηση της Κολομβίας. Υπάρχει μάλιστα 
σχεδιασμός των ιμπεριαλιστών να ενταχθεί η 
Κολομβία στο ΝΑΤΟ! 

Αντιμέτωπος με τον θανάσιμο κλοιό του 
δυτικού ιμπεριαλισμού, ο Μαδούρο στρέ¬ 
φεται για στήριξη προς την Κίνα. Στα μέσα 
Σεπτέμβρη πραγματοποίησε επίσκεψη στο 
Πεκίνο, όπου υπέγραψε 28 συμφωνίες σε 
διάφορους τομείς. Ιδιαίτερη σημασία έχει η 
συνεργασία των δύο χωρών στον χώρο της 
υγείας, καθώς η βαρβαρότητα των ΗΠΑ και 
των συμμάχων τους στερεί από τον λαό της 
Βενεζουέλας βασικά φάρμακα, όπως ινσουλί¬ 
νη, αντιβιοτικά και αντικαρκινικά. Πέρα από 
τη δέσμευση για την κάλυψη των αναγκαίων 
φαρμακευτικών εισαγωγών, η Κίνα έστειλε 
ένα υπερσύγχρονο πλοίο-νοσοκομείο στο 
λιμάνι Λα Γκουάιρα της Βενεζουέλας. Στο 
Πεκίνο, ο Μαδούρο εξασφάλισε επίσης νέο 
δάνειο ύψους 5 δις δολαρίων και αύξηση 
των εξαγωγών πετρελαίου της Βενεζουέλας 
προς την Κίνα σε 1 εκατομμύριο βαρέλια 
την ημέρα (το σημερινό επίπεδο είναι περί¬ 
που 700.000 βαρέλια). Βέβαια, όλα αυτά με 
το αζημίωτο για τον κινέζικο ιμπεριαλισμό, 
καθώς η κυβέρνηση της Βενεζουέλας επιτρέ¬ 
πει τη διείσδυση των κινέζικων πετρελαϊκών 
εταιριών στην παραγωγή πετρελαίου της χώ¬ 
ρας. 

Τα ανοίγματα του Μαδούρο προς ανα- 
τολάς είναι σε μεγάλο βαθμό αναπόφευκτα, 


μπροστά στον οικονομικό, στρατιωτικό και 
γεωπολιτικό στραγγαλισμό της Βενεζουέλας 
από τον δυτικό ιμπεριαλισμό. Ωστόσο, η αυ¬ 
ξανόμενη εξάρτηση από την Κίνα είναι ακρι¬ 
βώς ένδειξη της αποτυχίας του να προωθή¬ 
σει ουσιαστικά τη λεγάμενη «μπολιβαριανή» 
επαναστατική διαδικασία, παρά τον δυνα¬ 
μισμό των εργαζόμενων μαζών, που υπερα¬ 
σπίζονται με τεράστιες θυσίες τις ιστορικές 
κατακτήσεις τους της περιόδου του Τσάβες, 
απέναντι στον ιμπεριαλισμό και την ντόπια 
αντίδραση. Στην ομιλία του στο 4° Συνέδριο 
Κοινοτήτων και Κοινωνικών Κινημάτων στις 
20-21 Οκτώβρη, ο Μαδούρο παραδέχτηκε 
ότι στα 6 χρόνια της προεδρίας του έχουν γί¬ 
νει ελάχιστα για την ενίσχυση των αυτοορ- 
γανωμένων κοινοτήτων, που έχουν δημιουρ- 
γηθεί σε διάφορες περιοχές της Βενεζουέλας, 
και για τη μεταβίβαση λειτουργιών του αστι¬ 
κού κράτους σε αυτές. Ζήτησε συγγνώμη για 
αυτή την αποτυχία και υποσχέθηκε να δράσει 
άμεσα με στόχο τη μεταβίβαση εξουσιών στις 
κοινότητες. Παράλληλα, εξήγγειλε ένα νέο 
κρατικό πρόγραμμα για την ενίσχυση των 
λεγάμενων «Σπιτιών Τροφίμων», που προ¬ 
σφέρουν δωρεάν ή πολύ φτηνό φαγητό, ιδι¬ 
αίτερα στις πιο φτωχές περιοχές της χώρας. 
Στις περισσότερες περιπτώσεις, η διαχείρισή 
τους γίνεται από τις τοπικές κοινότητες. Στην 
ίδια κατεύθυνση, ο Μαδούρο ανακοίνωσε τη 
διάθεση επιπλέον κρατικών κονδυλίων και 
την απαλλοτρίωση εκτάσεων για τη συνεται¬ 
ριστική καλλιέργεια καλαμποκιού, ώστε να 
διασφαλιστεί η επαρκής σίτιση του μεγαλύ¬ 


τερου μέρους του πληθυσμού. 

Οι εκπρόσωποι των κοινοτήτων στο συ¬ 
νέδριο άσκησαν έντονη κριτική στον Μαδού¬ 
ρο και προέβαλαν συγκεκριμένα αιτήματα, 
ώστε τα σχέδια ενίσχυσης των κοινοτήτων 
και της συνεταιριστικής παραγωγής να μη 
μείνουν κενό γράμμα. Τα αιτήματα περιλαμ¬ 
βάνουν μεταξύ άλλων: α) τη μεταβίβαση στις 
κοινότητες της διαχείρισης των δασών του 
ποταμού Ορινόκου και των εργοστασίων 
επεξεργασίας βαμβακιού, β) τη συγκρότηση 
ομάδας εργασίας από εκπροσώπους της κυ¬ 
βέρνησης και των κοινοτήτων, με στόχο τον 
προσδιορισμό κρατικών επιχειρήσεων που 
θα μπορούσαν να μεταβιβαστούν στις κοι¬ 
νότητες, γ) τη δημιουργία τοπικών εταιριών 
ύδρευσης-άρδευσης και μεταφορών ατόμων 
και εμπορευμάτων, με διαχείριση από τις 
κοινότητες, δ) την ολοκλήρωση της κατα¬ 
σκευής σιδηροδρόμων που θα συνδέουν τις 
κυριότερες βιομηχανικές περιοχές της χώρας 
και τη γενικότερη αναβάθμιση των δικτύων 
χερσαίων μεταφορών, ώστε να αντιμετωπι¬ 
στούν και τα προβλήματα διανομής βασικών 
αγαθών. 

Οι δυσκολίες είναι τεράστιες και αυτά που 
πρέπει να υλοποιηθούν πάρα πολλά. Στον 
αγροτικό τομέα, για παράδειγμα, η κυβέρ¬ 
νηση Μαδούρο έχει κάνει ελάχιστα για την 
απαλλοτρίωση της γης και την αντιμετώπιση 
της τρομοκρατίας των τσιφλικάδων εναντί¬ 
ον των φτωχών αγροτών. Χαρακτηριστικό 
και αποτρόπαιο γεγονός, η δολοφονία του 
Λουίς Φαχάρδο, αγρότη συνδικαλιστή ηγέ¬ 
τη και μέλους της Κεντρικής Επιτροπής του 
ΚΚ Βενεζουέλας, και του γαμπρού του στις 
31 Οκτώβρη. Το ΚΚ Βενεζουέλας καταγγέλ¬ 
λει ως υπεύθυνους «τους γαιοκτήμονες του 
Σουρ ντε Λάγκο, τα μέλη της Εθνοφρουράς, 
τους διεφθαρμένους πολιτικούς που δημόσια 
τον απειλούσαν». 

Βραζιλία 

Το «λευκό πραξικόπημα» ολοκληρώνεται, 
πρόεδρος ο φασίστας Μπολσονάρο 


Σ τις γενικές εκλογές που διεξήχθησαν στη Βρα¬ 
ζιλία σε δύο γύρους (7 και 28 Οκτώβρη), εξελέ- 
γησαν νέος πρόεδρος, αντιπρόεδρος, Ομοσπον¬ 
διακή Γερουσία (81 γερουσιαστές), κυβερνήτες 
των 27 ομόσπονδων πολιτειών, Νομοθετικό Σώμα (Βου¬ 
λή, 513 βουλευτές). Στον πρώτο γύρο των προεδρικών 
εκλογών επικράτησε ο φασίστας Ζαΐρ Μπολσονάρο, υπο¬ 
ψήφιος με το Σοσιαλφιλελεύθερο Κόμμα (Ρ5Ι), με 46% 
(49 εκατομμύρια ψήφους), έναντι 29,3% του Φερνάντο 
Χαντάντ, υποψήφιου του Κόμματος των Εργατών (ΡΤ). 
Στον δεύτερο γύρο ο Μπολσονάρο συγκέντρωσε 55,13%, 
έναντι 44,87% του Χαντάντ. 

Το πολιτικό σκηνικό είναι χαώδες, καθώς 30 κόμματα 
μπαίνουν στη Βουλή, ενώ 14 από αυτά εκλέγουν από 4 
έως 13 βουλευτές. Το Κόμμα Σοσιαλισμού και Ελευθερίας 
(ΡδΟΕ), στο οποίο συμμετέχουν τα μέλη της 4 ης Διεθνούς 
που αποχώρησαν το 2006 από το ΡΤ, κατέβηκε αυτόνο¬ 
μα στις εκλογές. Ο προεδρικός του υποψήφιος Γκιγιέρμε 
Μπόουλος, ηγέτης του Κινήματος των Ακτημόνων (ΜδΤ), 
πήρε μόλις 0,6% και 617.000 ψήφους (το 2006 ο υποψήφι¬ 
ος του ΡδΟΕ συγκέντρωσε 6,5 εκατομμύρια ψήφους και 
6,9%). Ωστόσο, στις βουλευτικές εκλογές το ΡδΟΕ δι¬ 
πλάσιασε τη δύναμή του, κερδίζοντας 2,78 εκατομμύρια 
ψήφους και 10 βουλευτές. Για τη Γερουσία, ενώ πήρε 5,3 
εκατομμύρια ψήφους, δεν εξέλεξε γερουσιαστές. Παρότι 
το ΡδΟΕ έχει αποστασιοποιηθεί από το ΡΤ, η υποψηφιότη¬ 
τα του Μπόουλος (παίρνει ελάχιστες αποστάσεις από την 
πολιτική του ΡΤ) δεν μπόρεσε να αποκρυσταλλωθεί σαν 
μια εναλλακτική ταξική υποψηφιότητα για τις μάζες. 

Στην πιο τεταμένη προεκλογική περίοδο από το τέλος 
της δικτατορίας, φάνηκαν ξεκάθαρα η ακραία πόλωση της 
βραζιλιάνικης κοινωνίας και τα άλυτα προβλήματα από 
την τεράστια ανισότητα, φτώχεια και εξαθλίωση. Η ψήφος 
ήταν ταξική αλλά και «φυλετική». Ο Μπολσονάρο έλαβε 
το 75% των ψήφων του σε δήμους με μεσαία και υψηλά 
εισοδήματα, ενώ δεν έφτασε ούτε το 25% σε φτωχές πε¬ 
ριοχές. Έτσι, επικράτησε στις 9 από τις 10 πλουσιότερες 
πόλεις της Βραζιλίας, ενώ ο Χαντάντ νίκησε σε 9 από τις 
10 φτωχότερες πόλεις. Επίσης, ο Μπολσονάρο επικρά¬ 
τησε στο 90% των δήμων με πλειοψηφία λευκών, ενώ ο 
Χαντάντ κέρδισε στο 70% των δήμων με πλειοψηφία μη 
λευκού πληθυσμού (ιθαγενείς, μαύροι). 

Με τη νίκη του φασίστα Μπολσονάρο, πρώην στρα¬ 
τιωτικού και νοσταλγού της δικτατορίας (1964-1985), 
ολοκληρώνεται ο στόχος του «λευκού» κοινοβουλευ¬ 
τικού πραξικοπήματος του 2016 να ξεριζωθεί το ΡΤ από 
την κυβέρνηση με κάθε μέσο. Η αποπομπή της νόμιμα 
εκλεγμένης προέδρου Ντίλμα Ρούσεφ και η φυλάκιση του 
ιστορικού ηγέτη του ΡΤ Λούλα ντα Σίλβα, με χαλκευμέ- 
νες κατηγορίες για διαφθορά, είναι ένα τεράστιο πολιτικό 
σκάνδαλο, το οποίο ενορχήστρωσαν και εκτέλεσαν τα πιο 
διεφθαρμένα πολιτικά επιτελεία. Χαρακτηριστικό παρά¬ 
δειγμα, ο πρόεδρος που αντικατέστησε τη Ρούσεφ, Μισέλ 
Τέμερ, ο οποίος εμπλέκεται σε σκάνδαλα διαφθοράς και, 
παρά τις τεράστιες κινητοποιήσεις εναντίον του, έμεινε 
στην εξουσία, χάρη στη στήριξη του στρατού και των δι¬ 
καστηρίων. Εντελώς τυχαία, ο επικεφαλής δικαστής της 
διαβόητης επιχείρησης «πλυντήριο αυτοκινήτου» Σέρχιο 
Μόρο, ο οποίος οδήγησε στη φυλακή τον Λούλα χωρίς 
ενοχοποιητικά στοιχεία, αποδέχθηκε την πρόταση του 
Μπολσονάρο να γίνει υπουργός δικαιοσύνης και δημόσι¬ 
ας ασφάλειας. 

Για αυτές τις ανατροπές όμως, ευθύνη έχει και το ΡΤ, 
το οποίο εγκλωβίστηκε στα όρια της αστικής νομιμότητας 
και ακολούθησε μια γραμμή υποταγής στους «δημοκρατι¬ 
κούς θεσμούς», ακόμα και όταν οι κανόνες του «δημοκρα¬ 
τικού παιχνιδιού» είχαν στην πράξη καταργηθεί από τις 
λυσσασμένες καπιταλιστικές ελίτ. Παρότι κινητοποιήθη¬ 
καν σημαντικά κομμάτια της εργατικής τάξης στον δρόμο, 
οι προηγούμενες υποχωρήσεις του ΡΤ προς μια πολιτική 
ταξικής συμφιλίωσης και διαχείρισης της καπιταλιστικής 
κρίσης (με υιοθέτηση νεοφιλελεύθερων μέτρων) ουδετε- 
ροποίησαν ένα μεγάλο κομμάτι της εργατικής του βάσης. 
Για άλλη μια φορά στην ιστορία, ο ρεφορμισμός δείχνει τα 
επικίνδυνα όριά του για τη διασφάλιση των συμφερόντων 
της εργατικής τάξης. 

Ο στρατηγικός όμως στόχος του «λευκού» πραξικο¬ 
πήματος και όσων το ενορχήστρωσαν (ντόπιες ελίτ, διε¬ 



φθαρμένο πολιτικό προσωπικό, ΗΠΑ) ήταν αναμφίβολα 
να ανοίξουν τον δρόμο στους μηχανισμούς του κράτους 
(στρατός, αστυνομία, δικαστήρια) να επέμβουν ανοιχτά 
στην πολιτική ζωή, με απώτερο σκοπό το χτύπημα της 
εργατικής τάξης, της αυξανόμενης μαχητικότητάς της και 
των κινημάτων της, των αυξανόμενων διεκδικήσεών της 
για αξιοπρεπή ζωή και επέκταση των δικαιωμάτων της. 
Αυτό τον στόχο, «να σωθεί η Βραζιλία από τους κομμουνι¬ 
στές», αναλαμβάνει να φέρει εις πέρας πλέον ο φασίστας 
Μπολσονάρο, ο οποίος εκπροσωπεί ανοιχτά και ωμά τον 
στρατό και το μεγάλο κεφάλαιο και ευνοεί ξεκάθαρα τις 
επιλογές των αμερικάνων ιμπεριαλιστών στην περιοχή. 

Ο στρατός έχει διαδραματίσει θεμελιώδη ρόλο στη 
βραζιλιάνικη πολιτική. Η στρατιωτική δικτατορία (1964- 
1985), με την άμεση στήριξη των ΗΠΑ, ήταν από τις πιο 
μακρόχρονες στην περιοχή και μέχρι και σήμερα δεν έχει 
προωθηθεί καμιά συστηματική διαδικασία αναζήτησης 
της αλήθειας, αποκατάστασης της μνήμης και δίωξης 
όσων στρατιωτικών πήραν μέρος σε δολοφονίες και βα¬ 
σανιστήρια. Η σημερινή διεθνής κατάσταση (υποβάθμιση 
των ΗΠΑ έναντι της Κίνας, ισχυροποίηση του εργατικού 
κινήματος στη Βραζιλία) επιβάλλει ξανά στενότερες σχέ¬ 
σεις για τις δύο αστικές τάξεις. Όπως τόνισε ο Στηβ Μπά- 
νον, επικεφαλής της εκλογικής εκστρατείας του Τραμπ το 
2016: «Σε αυτή τη γωνιά του κόσμου, όπου υπάρχει ριζο¬ 
σπαστικός σοσιαλισμός, χάος στη Βενεζουέλα, οικονομι¬ 
κή κρίση, το ΔΝΤ ξανά στην Αργεντινή, ο Μπολσονάρο 
αντιπροσωπεύει τον φωτισμένο καπιταλισμό και θα είναι 
μια λαϊκιστική εθνικιστική ηγεσία». 

Η ιστορία της Λατινικής Αμερικής και της Βραζιλίας 
δείχνει ότι η εξωτερική παρέμβαση στις εθνικές υποθέσεις 
υπήρξε και εξακολουθεί να είναι σημαντικό στοιχείο της 
πολιτικής πραγματικότητας. Μελέτη του Χάρβαρντ του 
2005 δείχνει ότι, μεταξύ των ετών 1898 και 1994, οι ΗΠΑ 
προκάλεσαν 41 αλλαγές καθεστώτος στην περιοχή, χωρίς 
τις πιο πρόσφατες επεμβάσεις τους, όπως στην Ονδούρα 
(2009), την Παραγουάη (2012) και τη Βραζιλία (2016). Για 
τις ΗΠΑ η εκλογή Μπολσονάρο είναι μια χρυσή ευκαιρία 
να αποσπαστεί η Βραζιλία από τις χώρες ΒΚΙΟδ και να 
οικοδομηθούν στενότερες οικονομικές και στρατιωτικές 
σχέσεις. Φυσικά, η κατάσταση δεν έχει καμιά σχέση με 
παλαιότερες περιόδους, όταν η Λατινική Αμερική ήταν η 
πίσω αυλή των ΗΠΑ. Οι αστικές τάξεις της περιοχής, και 
ιδιαίτερα της Βραζιλίας, δεν είναι δυνατόν να υποβαθμι¬ 
στούν σε υποτακτικούς των αμερικάνων ιμπεριαλιστών, 
άσχετα εάν τα συμφέροντά τους μπορεί να ταυτίζονται 
για συγκυριακούς λόγους, κυρίως λόγω των κοινών τους 
εχθρών («κομμουνιστικός κίνδυνος», Βενεζουέλα, Κούβα, 
Εκουαδόρ, Βολιβία). 

Αυτή η εκλογική ήττα, που υπογραμμίζει για άλλη μια 
φορά την αποτυχία των ρεφορμιστικών λύσεων, είναι ένα 
σημαντικό τράνταγμα για όλες τις εργατικές και λαϊκές 
μάζες στη Λατινική Αμερική. Κάνει ξεκάθαρους τους τε¬ 
ράστιους κινδύνους που έχουν να αντιμετωπίσουν οι ερ¬ 
γαζόμενοι και οι φτωχές λαϊκές/πληβειακές μάζες από την 
«απελευθέρωση» των δυνάμεων της αντίδρασης και βάζει 
μπροστά στο εργατικό κίνημα και την επαναστατική του 
πρωτοπορία τα επείγοντα καθήκοντα της αυτοάμυνας, 
της απόκρουσης των επιθέσεων και της οικοδόμησης επα¬ 
ναστατικών κομμάτων, που θα φτάνουν μέχρι τέλους τη 
σύγκρουση με το ντόπιο κεφάλαιο και τους ιμπεριαλιστές. 

■ Παουλίν Μηουμηουλίμα 



ΙΤΑΛΙΑ 

Διαδηλώσεις σε 50 πόλεις της Ιταλίας πραγματοποίη¬ 
σαν μαθητές στις 12/10, με τρεις χιλιάδες να συγκεντρώ¬ 
νονται έξω από το υπουργείο Παιδείας στην Ρώμη. Οι μα¬ 
θητές αντιτίθενται στις νέες περικοπές για την παιδεία που 
σχεδιάζονται στον νέο προϋπολογισμό, με την μείωση στις 
δαπάνες να φτάνει τα 8 δισ. την τελευταία δεκαετία. Κύριο 
αίτημα είναι να μη γίνουν άλλες περικοπές που επηρεά¬ 
ζουν τα σχολικά εγχειρίδια, τη συντήρηση και κατασκευή 
σχολείων και τη μετακίνηση των μαθητών από και προς 
το σχολείο, όπως και το να δίνεται η ιταλική υπηκοότητα 
σε παιδιά προσφύγων που γεννιούνται στην Ιταλία χωρίς 
να πρέπει αυτά να συμπληρώσουν το 18ο έτος και μετά 
να υποβάλλουν αίτηση, κάτι που έρχεται σε ευθεία αντίθε¬ 
ση με την πολιτική ατζέντα του ακροδεξιού συνασπισμού. 
Νέες κινητοποιήσεις οργανώνονται για τις 16-17 Νοέμ- 
βρη. 

ΧΙΛΗ 

Περισσότεροι από 500.000 διαδήλωσαν στο Σαντιάγο 
της Χιλής, στις 24/10, ενάντια στο ιδιωτικό συνταξιοδο- 
τικό σύστημα, κληροδότημα του Πινοσέτ, καθώς το 91% 
των συνταξιούχων λαμβάνει σύνταξη που αντιστοιχεί σε 
233 δολάρια ή αλλιώς λιγότερο από το μισό του κατώτα- 
του μισθού, ο οποίος ήδη είναι ανεπαρκής για τους χιλια- 
νούς εργαζόμενους. Το κίνημα ενάντια στην υφιστάμενη 
ιδιωτική συνταξιοδότηση, που έχει ξεκινήσει από το 2016 
και στηρίζεται και από συνδικαλιστικές οργανώσεις, συ- 
γκρούστηκε με την αστυνομία, η οποία πραγματοποίησε 
12 συλλήψεις. 

ΚΟΛΟΜΒΙΑ 

Το φοιτητικό κίνημα με την υποστήριξη των πανεπι¬ 
στημιακών καθηγητών έκανε την εμφάνισή του στην Κο¬ 
λομβία με μαζικές διαδηλώσεις, ζητώντας και σε αυτήν την 
περίπτωση αύξηση των δαπανών για την δημόσια τριτο¬ 
βάθμια εκπαίδευση. Ο αριθμός των φοιτητών τις τελευ¬ 
ταίες δύο δεκαετίες έχει τετραπλασιαστεί φτάνοντας τις 
612.000, με την χρηματοδότηση ωστόσο να μην ακολουθεί 
αντίστοιχη εξέλιξη, με αποτέλεσμα απλήρωτους μισθούς 
και παραπαίουσες εγκαταστάσεις. 

Οι φοιτητές ζητούν μείωση της χρηματοδότησης για 
πολεμικές δαπάνες και αύξηση της χρηματοδότησης για 
την δημόσια παιδεία καθώς, όπως καταγγέλλουν, σημα¬ 
ντικό κομμάτι των χρημάτων καταλήγει στα ιδιωτικά πα¬ 
νεπιστήμια. Τέλος, ζητούν άτοκα φοιτητικά δάνεια για να 
πραγματοποιήσουν τις σπουδές τους καθώς τουλάχιστον 
50.000 φοιτητές αδυνατούν να ξεπληρώσουν τα χρέη τους. 

Φοιτητές και καθηγητές οργανώθηκαν μέσα από γε¬ 
νικές συνελεύσεις όπου αποφάσισαν απεργία διάρκειας, 
διοργανώνοντας διαδηλώσεις σε όλη την χώρα στις 10/10, 
με συμμετοχή 100.000 και στις 17/10 με συμμετοχή που 
άγγιξε τις 500.000. 

Με τους φοιτητές και καθηγητές να συνεχίζουν την 
απεργία, η κυβέρνηση ήρθε σε συμφωνία με τους 32 πρυ- 
τάνεις των δημόσιων πανεπιστημίων για αύξηση της χρη¬ 
ματοδότησης. Η συμφωνία περιλαμβάνει αύξηση για το 
2019 ανάλογη με την αύξηση του πληθωρισμού συν 3% 
και για την τριετία 2020-2022 αύξηση κατά 4%. Οι φοι¬ 
τητές που δεν συμπεριελήφθησαν στις διαπραγματεύσεις 
δεν εμφανίστηκαν ικανοποιημένοι και επιφυλάχθηκαν για 
συνέχιση της απεργίας. 

ΑΡΓΕΝΤΙΝΗ 

Μαχητική διαδήλωση έξω από το κοινοβούλιο πραγ¬ 
ματοποίησαν εργατικά συνδικάτα με συμμετοχή πολλών 
εκπαιδευτικών, στις 24/10, καταφέρνοντας την διακοπή 
της συνεδρίασης. Στην Βουλή συζητούνταν ο προϋπολο¬ 
γισμός του ερχόμενου έτους, ο οποίος περιλαμβάνει για 
ακόμη μια φορά σκληρά μέτρα λιτότητας, σύμφωνα με τις 
προσταγές του ΔΝΤ που επέστρεψε στον τόπο του εγκλή¬ 
ματος μετά από κάλεσμα του νεοφιλελεύθερου Μάκρι και 
που ξαναβυθίζει την Αργεντινή στην φτώχεια. Οι διαδη¬ 
λωτές συγκρούστηκαν με την αστυνομία, η οποία δεν δί¬ 
στασε να χρησιμοποιήσει πλαστικές σφαίρες ενώ συνέλα¬ 
βε 18 δημοσιογράφους εφημερίδων που πρόσκεινται στην 
αριστερά, με τις συνολικές συλλήψεις να φτάνουν τις 31. 

ΔΙΕΘΝΗ 


Εργατική Πάλη 13 


ΗΠΑ: Εκλογές ορόσημο για την κυβέρνηση Τραμπ 



Η διακυβέρνηση Τραμπ (βλ. 

Εργατική Πάλη Οκτωβρίου) 
δείχνει να σταθεροποιείται. Η 
έρευνα για τις σχέσεις Τραμπ 
με Ρωσία δείχνει να έχει ατονήσει, διορίστηκε 
ο Κάβανο (εκλεκτός του Τραμπ στο ανώτατο 
δικαστήριο, παρά τις σφοδρές αντιδράσεις 
το πρόγραμμα Τραμπ για τις διεθνείς σχέσεις 
ξεδιπλώνεται (αποχώρηση από τη συμφωνία 
για πυρηνικά με Ρωσία, συνέχιση εμπορικού 
πολέμου, ενίσχυση στρατιωτικής παρουσίας). 
Σταθεροποίηση που ενισχύεται από την αδυ¬ 
ναμία του πολιτικού συστήματος των ΗΠΑ 
να εμφανίσει εναλλακτικές. Στο εσωτερικό 
του Ρεπουμπλικάνων δεν εμφανίζεται αντα¬ 
γωνιστικός υποψήφιος, ο αντίπαλός του στις 
εσωκομματικές εκλογές Τεντ Κρουζ, σήμερα 
ζητάει την στήριξη του για να εκλεγεί στο 
Τέξας. Συσπειρώνονται γύρω από τον Τραμπ 
μιας και είναι ο μόνος που δείχνει να μπορεί 
να κινητοποιήσει τους ψηφοφόρους τους. Τα 
«μαχαίρια» θα ξαναβγούν μετά τις εκλογές 
και εφόσον ο Τραμπ δεν κρατήσει τον έλεγχο 
του Κογκρέσου. Οι Δημοκρατικοί δεν έχουν 
κάποια ηγετική φυσιογνωμία και κυρίως λεί¬ 
πει ένα πρόγραμμα απάντησης στα προβλή¬ 
ματα των λαϊκών στρωμάτων. Μόνη εξαίρεση 
ο Μπέρνι Σάντερς τον οποίο στηρίζει η βάση 
των Δημοκρατικών και ο οποίος στις 9 Οκτώ- 
βρη δημοσιοποίησε ένα μανιφέστο-κάλεσμα 
για τη δημιουργία ενός παγκόσμιου δημο¬ 
κρατικού κινήματος ενάντια στον αυταρχι- 


σμό (βλ. σχετικά στο \ν\ν\ν.οΜ6.§Γ). Συνοπτι¬ 
κά ο Σάντερς αποτελεί κόκκινο πανί για το 
σύστημα, αλλά περιορίζεται σημαντικά από 
τα πολιτικά πλαίσια των Δημοκρατικών. 

Η σταθεροποίηση Τραμπ οφείλεται και 
στην πορεία της οικονομίας. Τα επίσημα νού¬ 
μερα δείχνουν μείωση της ανεργίας στο 4%, 
αύξηση της κατανάλωσης και της αγοράς 
κατοικιών και αύξηση των μισθών περίπου 
2,8% - με τον πληθωρισμό όμως στο 2,5% -, 
αύξηση των επιχειρηματικών κερδών. 

Πίσω από τη βιτρίνα των επίσημων στοι¬ 
χείων υπάρχει η πραγματικότητα των αντιφά¬ 
σεων. Δημόσιο και ιδιωτικό χρέος αυξάνονται 
διαρκώς, οι τράπεζες είναι ιδιαίτερα εκτεθει¬ 
μένες σε κερδοσκοπικές επενδύσεις και ση¬ 
μειώνονται καταρρεύσεις επιχειρήσεων όπως 
της αλυσίδας λιανικού εμπορίου «$6&Γ5». 

Αυτές τις αδυναμίες, η αύξηση των επιτο¬ 
κίων δανεισμού που έχει ήδη ξεκινήσει, μπο¬ 
ρεί να τις μετατρέψει σε εκρήξεις χρεοκοπιών. 
Όσο για την αύξηση της απασχόλησης αυτή 
πάει χέρι-χέρι με την στυγνή εκμετάλλευση 
της εργατικής τάξης, ειδικά των μεταναστών, 
με μεροκάματα κυριολεκτικά πείνας αφού 
εκατοντάδες χιλιάδες εργαζόμενοι πλήρους 
απασχόλησης (!), ζουν σε αυτοκίνητα αφού 
ο μισθός τους δεν επαρκεί για να νοικιάσουν 
σπίτι. 

Η ενίσχυση της οικονομία με τη βιομη¬ 
χανία όπλων, την άκρατη σχιστολιθική πα¬ 
ραγωγή πετρελαίου, την επιβολή δασμών 
σε ξένα εμπορεύματα - δημιουργεί μάλλον 
τα αντίθετα αποτελέσματα. Καθρέφτης των 
τάσεων της πραγματικής οικονομικής κατά¬ 
στασης είναι οι καθιζήσεις στα χρηματιστήρια 
παγκοσμίως. Τον Φεβρουάριο εξαϋλώθηκαν 
7,8 τρισ. και τον Οκτώβριο 6,7 τρισ. δολάρια. 
Τα αμερικανικά χρηματιστήρια βυθίζονται 


όλο τον Οκτώβριο μετά τη δήλωση Τραμπ 
για νέους δασμούς σε κινέζικα εμπορεύματα 
ύψους 257 δισ. Δολαρίων. Ο βιομηχανικός 
δείκτης Όον^ Ιοηεδ έχει πέσει 7,6 % και ο δεί¬ 
κτης υψηλής τεχνολογίας Ναδάαη 12,4%. Ο 
Τραμπ αποδίδει το χρηματιστηριακό κραχ 
στην αβεβαιότητα των εκλογών, όμως είναι 
η γνώση των πραγματικών προβλημάτων της 
αμερικάνικης οικονομία που οδηγεί σε τρο¬ 
μακτικές απαξιώσεις κεφαλαίων, απειλώντας 
με ντόμινο όχι μόνο τις ΗΠΑ αλλά όλη την 
παγκόσμια οικονομία. 

Εκρηκτική προεκλογική περίοδος 

Ο Τραμπ προσπαθεί να κινητοποιήσει 
τους συντηρητικούς ψηφοφόρους, ακροδε- 
ξιούς, ευαγγελιστές, κ.λπ. Υπερασπίζεται την 
οπλοκατοχή. Στέλνει στρατό να σταματή¬ 
σει το καραβάνι των μεταναστών (περίπου 
7.000) που ξεκίνησε από την Ονδούρα και 
διασχίζει το Μεξικό προκειμένου να φτάσει 
στις ΗΠΑ, σχεδιάζει να τους σταματήσει έξω 
από τα σύνορα και να τους συγκεντρώσει σε 
στρατόπεδο με τέντες(!). Απειλεί να καταρ¬ 
γήσει με διάταγμα την 14 η τροπολογία του 
συντάγματος για το πατρογονικό δικαίωμα 
στην υπηκοότητα (όποιο βρέφος γεννιέται 
στις ΗΠΑ παίρνει την υπηκοότητα). Δηλώ¬ 
νει εθνικιστής. Δεν είναι λοιπόν παράδοξο 
που τον κατηγορούν πως ενθαρρύνει τη 
φυλετική βία και το ρατσισμό, ειδικά μετά 
τη σφαγή στο Πίτσμπουργκ της Πενσυλβα- 
νία όπου ένοπλος ακροδεξιός εισέβαλε σε 
εβραϊκή συναγωγή και εκτέλεσε έντεκα αν¬ 
θρώπους (συνολικά οι αντισημιτικές επιθέ¬ 
σεις το 2017 αυξήθηκαν 60%). Παράλληλα, 
συνελήφθη άλλος ακροδεξιός, οπαδός του 
Τραμπ, για την αποστολή δεκάδων φακέλων 
με εκρηκτικούς μηχανισμούς (οι οποίοι δεν 


εξερράγησαν) σε στελέχη και οπαδούς των 
Δημοκρατικών. Από τον Ομπάμα, ως τον Ντε 
Νίρο. Αυτά τα υπερσυντηρητικά χαρακτηρι¬ 
στικά Τραμπ, χρησιμοποιούν οι Δημοκρατι¬ 
κοί για να κινητοποιήσουν εκλογικά - ειδικά 
μετανάστες και γυναίκες - χρησιμοποιώντας 
δεκάδες σταρ του Χόλιγουντ. Ο Τραμπ, επα¬ 
ναλαμβάνοντας το «παιχνίδι» των Δημοκρα¬ 
τικών, κατηγορεί την Κίνα και τη Ρωσία για 
ανάμειξη στις εκλογές εναντίον του. 

Οι ενδιάμεσες εκλογές στις 6 Νοεμβρίου 
είναι σημαντικές, γιατί μπορεί να αφαιρέσουν 
από τον Τραμπ την απαραίτητη πλειοψηφία. 
Στις ΗΠΑ το Κογκρέσο είναι το νομοθετι¬ 
κό σώμα της κυβέρνησης. Αυτό αποτελείται 
από δύο επιμέρους σώματα, την Βουλή των 
Αντιπροσώπων με 435 έδρες και τη Γερουσία 
με 100 έδρες. Στις ενδιάμεσες εκλογές αλλά¬ 
ζουν οι έδρες της βουλής των Αντιπροσώπων, 
αλλά μόνο οι 35 έδρες της Γερουσίας. Σήμερα 
ο Τραμπ έχει πλειοψηφία και στα δύο σώ¬ 
ματα, οι Δημοκρατικοί επιδιώκουν να αντι¬ 
στρέφουν την κατάσταση. Αν το καταφέρουν 
μπορούν να αλυσοδέσουν τον Τραμπ. Αν πά¬ 
ρουν μόνο τη βουλή των Αντιπροσώπων (αρ¬ 
κετά πιθανό) μπορούν να τον δυσκολέψουν 
σημαντικά (βλ. μη ψήφιση νόμων κ.λπ.). Αν ο 
Τραμπ βγει αλώβητος, η σταθεροποίησή του 
θα είναι αδιαμφισβήτητη για τα επόμενα δύο 
χρόνια. Όποιο κι αν είναι το αποτέλεσμα, η 
πολιτική πόλωση και η ενδοαστική διαίρεση 
θα οξυνθούν. Το ίδιο και οι κοινωνικοί, εργα¬ 
τικοί αγώνες (βλ. Ε.Π. Οκτωβρίου) όπως η 
πρόσφατη 3ήμερη απεργία εργαζομένων στα 
πέντε μεγαλύτερα νοσοκομεία της Καλιφόρ- 
νια και οι δράσεις αλληλεγγύης για το καρα¬ 
βάνι των μεταναστών. 

■ Α.Φ. 


Κούρσα πυρηνικών εξοπλισμών και θανάτου από τον αμερικάνικο ιμπεριαλισμό 


Σ τις 27/10 ο Τραμπ ανακοίνωσε 
την απόσυρση των ΗΠΑ από 
τη συμφωνία περιορισμού των 
πυρηνικών όπλων μεσαίου βελη- 
νεκούς (Ιηΐεπηεάίαΐε-Καη^ε Νιιείεατ Εοπχδ 
ΤΓεαΐγ, ΙΝΕ). Αυτή είχε υπογραφεί στις 8 Δε¬ 
κεμβρίου 1987 στην Ουάσιγκτον από τον αμε- 
ρικανό πρόεδρο Ρόναλντ Ρίγκαν και τον τε¬ 
λευταίο επικεφαλής (λίγο μετά νεκροθάφτη) 
της ΕΣΣΔ Μιχαήλ Γκορμπατσόφ. Απαγόρευε 
την περαιτέρω ανάπτυξη βαλλιστικών πυραύ¬ 
λων ικανών να φέρουν συμβατικές ή πυρηνι¬ 
κές κεφαλές σε απόσταση 500 ως 5.500 χλμ. 
και των εκτοξευτήρων τους. Σχεδόν 2.700 κα¬ 
ταστράφηκαν, σε έναν ελεγχόμενο, μερικό πε¬ 
ριορισμό. Μετά τη διάλυση της ΕΣΣΔ, η συμ¬ 
φωνία επεκτάθηκε με τη Ρωσική Ομοσπονδία. 

Στον Ψυχρό Πόλεμο, ο αμερικάνικος 
ιμπεριαλισμός έριξε αποφασιστικό βάρος 
στην ανάπτυξη ενός τρομακτικού πυρηνικού 
οπλοστασίου, για να ανταποκριθεί στην ανα¬ 
χαίτιση της ΕΣΣΔ και κυρίως της παγκόσμιας 
επανάστασης. Ήταν μια επιθετική στρατηγι¬ 
κή, που ξεκινούσε από την απειλή ενός πυρη¬ 
νικού πολέμου ως τελική γραμμή άμυνας του 
παγκόσμιου καπιταλισμού, στις συνθήκες της 
μεταπολεμικής ανόδου της παγκόσμιας επα¬ 
νάστασης, αλλά την προεξέτεινε σε διαρκή 
αγώνα να γονατίσει το γραφειοκρατικά εκ¬ 
φυλισμένο εργατικό κράτος της ΕΣΣΔ, με μια 
πίεση που βάραινε στις εσωτερικές αντιφάσεις 
και την υπονόμευσή της από την σταλινική 
γραφειοκρατία. 

Προσπαθώντας να ακολουθήσει, αν και 
ασθμαίνοντας (ειδικά από τη δεκαετία του 
1970), η ΕΣΣΔ ανέπτυξε πυρηνικά όπλα. Οι 
επαναστάτες μαρξιστές δεν είναι πασιφιστές, 
αναγνωρίζουν το δικαίωμα εξοπλισμού και 


αυτοάμυνας κάθε επανάστασης, ακόμα και 
ενός εκφυλισμένου εργατικού κράτους (που 
παρά την γραφειοκρατική δικτατορία, έχει μια 
κοινωνική φύση διαφορετική από τον καπιτα¬ 
λισμό). Ωστόσο, η κούρσα που μπλέχτηκε η 
αντεπαναστατική σταλινική γραφειοκρατία 
ήταν κυρίως για λόγους αυτοσυντήρησης, 
καθώς καταπολέμησε την επέκταση της σοσι¬ 
αλιστικής επανάστασης («σοσιαλισμός σε μία 
μόνο χώρα», «ειρηνική συνύπαρξη»), τη μόνη 
εντέλει ικανή να αφοπλίσει τον ιμπεριαλισμό 
και να υπερασπίσει την ΕΣΣΔ (τις κατακτή¬ 
σεις της Οκτωβριανής Επανάστασης). Άλλω¬ 
στε, ενώ οι εξοπλιστικές δαπάνες συνέβαλλαν 
στη μεταπολεμική καπιταλιστική ανάπτυξη, 
αντίθετα κυριολεκτικά γονάτισαν την ΕΣΣΔ. 

Η Ευρώπη έγινε πεδίο σύγκρουσης, κα¬ 
θώς οι αμερικανονατοϊκές βάσεις της απει¬ 
λούσαν τη Ρωσία με πυρηνικά πλήγματα. 
Στις αρχές του 1977 αναπτύχθηκαν οι πρώτοι 
πύραυλοι της ΕΣΣΔ, που θα μπορούσαν να 
πλήξουν ευρωπαϊκό έδαφος από βαθιά το 
εσωτερικό της. Ένα σημαντικό αντιπολεμι¬ 
κό και αντιπυρηνικό κίνημα αναπτύχθηκε. Η 
ΙΝΕ τερμάτισε προσωρινά την κρίση (χωρίς 
να καταργούνται όλοι οι ήδη υπάρχοντες πυ¬ 
ρηνικοί πύραυλοι). Άλλωστε η ΕΣΣΔ πλέον 
εξέπνεε, λίγο αργότερα διαλύθηκε, ενώ μέχρι 
και τα μέσα της δεκαετίας του 1990 η Ρωσία, 
με επικεφαλής τον μέθυσο πρώην σταλινικό 
Γέλτσιν, είχε βρεθεί σε πορεία παρακμής και 
μεγάλων υποχωρήσεων απέναντι στις ΗΠΑ. 

Ο Τραμπ ισχυρίστηκε ότι η Ρωσία παρα¬ 
βιάζει τη συμφωνία, με τελευταίο παράδειγμα 
που επικαλείται τον πύραυλο 9Μ729. Το ίδιο 
ισχυρίζονται επανειλημμένα οι ΗΠΑ μετά 
το 2008, επί Ομπάμα, αποδεικνύοντας ότι η 
αντιρωσική στρατηγική τους είναι σταθερή. 
Η Ρωσία ισχυρίζεται αντίθετα ότι οι ΗΠΑ πα¬ 


ραβιάζουν τη συνθήκη, με πιο πρόσφατη την 
εγκατάσταση βάσεων πυραύλων Τόμαχοκ σε 
Πολωνία και Ρουμανία. 

Σε κίνδυνο βρίσκεται και η συνθήκη 
δΤΑΚΤΙΙ (Νέα Συνθήκη Μείωσης των Στρα¬ 
τηγικών Όπλων, διμερής συμφωνία του 2010), 
που εκπνέει το 202 Ε Η Ρωσία ζητάει παράτα¬ 
ση, αλλά είναι απίθανο. 

Η Ρωσία απάντησε ότι αναγκαστικά θα 
βάλει στο στόχαστρο των πυραύλων της 
όποια ευρωπαϊκή χώρα δεχτεί στο έδαφος της 
πυρηνικούς πυραύλους των ΗΠΑ. Η Ευρώπη 
συνθλίβεται απ’ αυτές τις εξελίξεις, επιβεβαι¬ 
ώνοντας την αδυναμία των ευρωπαίων ιμπε¬ 
ριαλιστών. Γαλλία και Γερμανία μόνο εξέφρα- 
σαν τη λύπη τους και κάλεσαν τον Τραμπ να 
το ξανασκεφτεί. 

Η απόσυρση των ΗΠΑ συμπληρώνει την 
επιθετικότητα του αμερικάνικου ιμπεριαλι¬ 
σμού, σε όλα τα μέτωπα (Λατινική Αμερική, 
Ευρώπη, Ασία κ.ά.), για να ελεγχθεί η κρίση 
του, να υποταχτούν απόλυτα σ’ αυτόν οι ευ- 
ρωπαίοι ιμπεριαλιστές, να χτυπηθούν αποφα¬ 
σιστικά οι Ρωσία-Κίνα.Έρχεται μετά την από¬ 
συρση από τις συμφωνίες για το κλίμα και το 
πυρηνικό πρόγραμμα του Ιράν, την εκβιαστι¬ 
κή επαναδιαπραγμάτευση εμπορικών συμφω¬ 
νιών, την αμφισβήτηση κάθε μεταπολεμικού 
θεσμού. Σφίγγουν τον ευρωπαϊκό κλοιό γύρω 
από τη Ρωσία. Έχοντας ήδη παραβιάσει τη 
συμφωνία να μην επεκταθεί το ΝΑΤΟ προς 
ανατολάς, τώρα επιχειρούν ξανά την ένταξη 
της Ουκρανίας και Γεωργίας. Στα σύνορα της 
Ρωσίας γίνονται οι μεγαλύτερες στρατιωτικές 
ασκήσεις του ΝΑΤΟ μετά το τέλος του Ψυ¬ 
χρού Πολέμου (και με ελληνική συμμετοχή), 
σχεδιάζεται η ανάπτυξη 4.000 μόνιμων νατο- 
ϊκών στρατιωτών, σε συνέχεια προηγούμενων 
αποφάσεων για «δυνάμεις ταχείας επέμβα¬ 


σης» 40.000 (σταθμεύουν σε Βαλκάνια, Κε¬ 
ντρική και Ανατολική Ευρώπη). Η Νορβηγία 
επιστρατεύεται για την περικύκλωση της 
Ρωσίας από τον Αρκτικό Κύκλο. Στην Ου¬ 
κρανία η ένταση ανεβαίνει, δεν αποκλείονται 
νέες προβοκάτσιες από το καθεστώς του 
Κιέβου και τους αμερικάνους ιμπεριαλιστές 
(π.χ. με την απαίτηση για ναυτικά γυμνάσια 
στην Αζοφική, γύρω από την Κριμαία). Στην 
Πολωνία συζητιέται το στήσιμο αμερικανι¬ 
κής βάσης με την ονομασία «Οχυρό Τραμπ»! 
Έχουν εγκατασταθεί πυραυλικά συστήματα 
σε χώρες περιφερειακά της Ρωσίας, ενώ στα 
Βαλκάνια προχωράει η νατοϊκή ένταξη και 
νέων χωρών. Και όπως ξεκαθάρισε ο Τραμπ, 
ένας βασικός λόγος για την απόσυρση είναι η 
απειλή ισχυροποίησης του πυρηνικού οπλο¬ 
στασίου της Κίνας, η οποία δεν δεσμεύεται 
(όπως και τρίτες χώρες) από την ΙΝΕ 

Παιχνίδια ολέθρου σκιάζουν απειλητι¬ 
κά τον ορίζοντα. Απαιτείται μαζική, έγκαιρη 
αφύπνιση (ειδικά στην Ευρώπη, όπου η αντιι- 
μπεριαλιστική πάλη είναι απαραίτητη για μια 
ανόρθωση του εργατικού κινήματος). Ένα 
μαζικό αντιπολεμικό-αντινατοϊκό κίνημα, με 
πρωταγωνιστές τους εργαζόμενους και τη νε¬ 
ολαία. Που δεν θα υποτάσσει την ανεξαρτησία 
του σε κανέναν καπιταλισμό ή ιμπεριαλισμό 
αλλά και δεν θα παραλύει, δεν θα υποκλίνεται 
μπροστά στην αντιρωσική προπαγανδιστική 
υστερία των «δικών μας» δυτικών ιμπερια¬ 
λιστών και αστικών τάξεων. Σε Ευρώπη και 
Ελλάδα, η γη μας είναι σπαρμένη με αμερι- 
κανονατοϊκές βάσεις, ορμητήρια πολέμου και 
εστίες πυρηνικής απειλής. Η πάλη μας για το 
διώξιμό τους, για έξοδο από το ΝΑΤΟ και δι¬ 
άλυσή του, είναι το ελάχιστο που πρέπει να 
κάνουμε για να απομακρύνουμε το σύννεφο 
της πυρηνικής απειλής. 

Η ΟΚΤΩΒΡΙΑΝΗ ΕΠΑΝΑΣΤΑΣΗ 



Η Ρώσικη επανάστα¬ 
ση ήταν αποτέλεσμα 
αντικειμενικών συ- 
νηθηκών αλλά και 
υποκειμενικών παραγόντων. Η ρώ- 
σικη αστική τάξη ήταν ανίκανη να 
προχωρήσει (όπως στη Δύση) στην 
αστικοδημοκρατική επανάσταση 
και να λύσει βασικά προβλήματα 
(αγροτικό ζήτημα, εκβιομηχάνιση 
και εκδημοκρατισμός), με αποτέ¬ 
λεσμα να συσσωρεύονται τα προ¬ 
βλήματα όλων των χαμηλών κοι¬ 
νωνικών τάξεων (εργάτες, φτωχοί 
αγρότες) και να κυριαρχεί η εξαθλί¬ 
ωση. Η κατάσταση για τις λαϊκές 
μάζες χειροτέρεψε δραματικά με την 
είσοδο της Ρωσίας στον Α Π.Π. Οι 
συνθήκες αυτές συνδυάστηκαν με 
τη δράση του επαναστατικού κόμ¬ 
ματος (Μπολσεβίκοι), επιφέροντας 
τη νικηφόρο έκβαση της επανάστα¬ 
σης. 

Οι ρίζες της επανάστασης (1917) 


βρίσκονται στην επανάσταση του 
1905, κατά την οποία δημιουργή- 
θηκαν μαζικά σοβιέτ (συμβούλια 
εργατών). Παρά την ήττα του, το 
1905 έκανε τον Δέον Τρότσκι (πρό¬ 
εδρος του σοβιέτ της Πετρούπολης) 
και το μπολσεβίκικο κόμμα να συ- 
μπεράνουν ότι η δυναμική της επα¬ 
νάστασης βρίσκεται στα σοβιέτ. Ο 
Τρότσκι κατάλαβε επίσης ότι η μόνη 
τάξη που θα μπορούσε να λύσει τα 
προβλήματα της ρωσικής κοινωνίας 
και να ηγηθεί της επανάστασης ήταν 
η εργατική τάξη (θεωρία Διαρκούς 
Επανάστασης). 

Αντίθετα, οι ρεφορμιστές (Μεν¬ 
σεβίκοι) πίστευαν ότι το επόμενο και 
αναγκαίο στάδιο έξέλιξης για τη ρώ- 
σικη κοινωνία δεν ήταν ο σοσιαλι¬ 
σμός αλλά η αστική δημοκρατία (την 
ίδια άποψη θα επέβαλε αργότερα η 
σταλινική γραφειοκρατία στα Κομ¬ 
μουνιστικά Κόμματα, οδηγώντας σε 
προδοσίες και ήττες). Ο Λένιν και 
το κόμμα των μπολσεβίκων, μέχρι 
τον Απρίλη 1917, συμφωνούσε ότι 
ο χαρακτήρας της επανάστασης θα 
ήταν αστικός. Διαφοροποιούνταν 
όμως από Μενσεβίκους γιατί κατα¬ 
λάβαινε ότι η ρώσικη μπουρζουαζία 
ήταν ανίκανη να την πραγματοποιή¬ 
σει, άρα η ραχοκοκαλιά της αστικής 
επανάστασης θα αποτελούνταν από 
τους αγρότες (η μεγάλη πλειοψηφία 
του πληθυσμού) και το προλεταρι¬ 
άτο («δημοκρατική δικτατορία του 


προλεταριάτου και της αγροτιάς»). 
Οι απόψεις αυτές θα μεταβληθούν 
ριζικά από τον Λένιν τον Απρίλιο 
του 1917 («Θέσεις του Απρίλη»), και 
θα υιοθετήσει ουσιαστικά τις από¬ 
ψεις του Τρότσκι. 

Η πρώτη φάση της Επανάστα¬ 
σης ξεκινά τον Φεβρουάριο 1917. 
Οι ήττες του ρώσικου στρατού, οι 
νεκροί στρατιώτες και η πείνα στις 
πόλεις προκάλεσαν μαζικές απερ¬ 
γίες και διαδηλώσεις, οι οποίες 
καταλήγουν να ζητούν την απομά¬ 
κρυνση του Τσάρου Νικόλαου Β'. 
Η αποφασιστικότητα των μαζών, 
οι απεργίες διάρκειας, η επαφή και 
συμφιλίωση με τους φαντάρους και 
η σημαντικότατη συμβολή των γυ¬ 
ναικών εργατριών, που ήταν και από 
τα πιο καταπιεσμένα κομμάτια του 
προλεταριάτου, έπαιξαν καθοριστι¬ 
κό ρόλο κατά την πρώτη φάση της 
επανάστασης. Ο Τσάρος αναγκάζε¬ 
ται να παραιτηθεί τον Μάρτιο. Με 
την πτώση του τσαρισμού, οι Μεν¬ 
σεβίκοι, προδίδοντας το προλετα¬ 
ριάτο, παρέδωσαν την εξουσία στη 
μπουρζουαζία και σχημάτισαν την 
προσωρινή κυβέρνηση υπό τον πρί- 
γκηπα Γκεόργκι Αβοφ. Παράλληλα, 
το δίκτυο των Σοβιέτ εξαπλωνόταν 
και ήταν αυτό που ασκούσε ουσια¬ 
στικά εξουσία. Η «δυαδική εξουσία» 
δεν θα μπορούσε να συνεχίσει πολύ. 
Η μία τάξη θα έπρεπε να υπερισχύ- 
σει της άλλης. 


Με την επιστροφή του Λένιν και 
τις «Θέσεις του Απρίλη» διορθώνο¬ 
νται οι αδυναμίες και τα λάθη της 
πολιτικής των Μπολσεβίκων την 
προηγούμενη περίοδο (που έγιναν 
υπό την καθοδήγηση των Στάλιν, 
Κάμενεφ κ.ά.) και το κόμμα επανεξο- 
πλίζεται. Τον Απρίλη ξεσπά νέα κρί¬ 
ση. Οι στρατιώτες της Πετρούπολης 
δηλώνουν ότι αναγνωρίζουν μόνο 
τη σοβιετική εξουσία. Τον Μάη, ο 
Τρότσκι επέστρεψε στην επαναστα- 
τημένη Ρωσία από την εξορία. Τον 
Ιούλιο ξέσπασε νέα εξέγερση, με μια 
ένοπλη διαδήλωση να απαιτεί από 
τα σοβιέτ να καταλάβουν την εξου¬ 
σία. Οι Μενσεβίκοι κάλεσαν τον 
στρατό να αντιταχθεί στους διαδη¬ 
λωτές. Ένας νέος γύρος αιματηρών 
συγκρούσεων ξεκίνησε. Το κίνημα 
όμως δεν είχε ακόμα ωριμάσει πολι¬ 
τικά και ήλπιζε στους Μενσεβίκους. 
Τα «Ιουλιανά» ηττώνται και σημα¬ 
ντικά στελέχη (Λένιν, Ζινόβιεφ, Τρό- 
τσκι κ.ά.) κρύβονται ή φυλακίζονται. 
Κι όμως, η ήττα αποδείχτηκε σημα¬ 
ντικότατο μάθημα καθώς φανερώ¬ 
θηκε ο ρόλος των ρεφορμιστών και 
οι Μπολσεβίκοι ισχυροποίησαν τους 
δεσμούς τους με αγρότες-στρατιώ- 
τες.Έχοντας πετύχει μια πρώτη νίκη, 
οι αντεπαναστάτες θέλησαν να πε- 
τύχουν και τη διάλυση του Σοβιετι¬ 
κού καθεστώτος, πράγμα που μόνο 
μέσω ενός πραξικοπήματος θα πε¬ 
τύχαιναν. Προγραμμάτισαν έτσι το 


πραξικόπημα του Κορνίλοφ (υπο¬ 
ψήφιος πραξικοπηματίας ήταν και 
ο Κερένσκι, πρωθυπουργός από τον 
Ιούλιο) για τα τέλη Αυγούστου. Τα 
Σοβιέτ δημιούργησαν τη Στρατιωτι¬ 
κή Επαναστατική Επιτροπή και πα¬ 
ρέλυσαν την αντεπανάσταση. Λένιν 
και Τρότσκι επέμειναν στην ανάγκη 
της κατάληψης της εξουσίας, καθώς 
οι συνθήκες ήταν πλέον ώριμες. Οι 
αντεπαναστάτες, αδύναμοι πλέον, 
προσπάθησαν ποικιλοτρόπως να 
ανακόψουν την επανάσταση. Στις 
26 Οκτωβρίου έπεσαν τα Χειμερινά 
Ανάκτορα και οι εργάτες πήραν την 
εξουσία. 

Η ήττα των υπόλοιπων επα¬ 
ναστάσεων κατά το επαναστατικό 
κύμα 1917-1923 απομόνωσε τη Ρω¬ 
σία και συνέβαλε στην ανάδειξη και 
επικράτηση ενός γραφειοκρατικού 
στρώματος, που σφετερίστηκε την 
πολιτική εξουσία από τα Σοβιέτ, με 
ηγέτη τον Στάλιν. Έτσι καταργήθηκε 
η εργατική δημοκρατία και εκφυλί¬ 
στηκε το πρώτο εργατικό κράτος. 
Παρ’ όλα αυτά, οι κατακτήσεις της 
Οκτωβριανής Επανάστασης έδει¬ 
χναν και συνεχίζουν να δείχνουν τον 
δρόμο που πρέπει να ακολουθήσουν 
οι εργάτες όλου του κόσμου για να 
απαλλαγούνα από τη βαρβαρότη¬ 
τα του καπιταλισμού και του πο¬ 
λέμου. Η παράδοση και η συνέχεια 
του επαναστατικού μαρξισμού και 
λενινισμού διαφυλάχθηκε από την 
Αριστερή Αντιπολίτευση και την 4η 
Διεθνή, με ηγέτη τον Λ. Τρότσκι. 

■ Αφροδίτη X. 


Η επέτειος της Ουγγρικής Επανάστασης 



Η κρίση στην Ουγγαρία ήταν 
κομμάτι μιας γενικευμένης κρί¬ 
σης στο ανατολικό μπλοκ κατά 
τη δεκαετία του 1950. Οι φυ- 
γόκεντρες τάσεις και οι αντιφάσεις των γρα¬ 
φειοκρατικών καθεστώτων είχαν επιταχυνθεί 
έπειτα από τον θάνατο του Στάλιν το 1953 και 
την προσπάθεια εγκαθίδρυσης μιας πιο συλ¬ 
λογικής ηγεσίας στην ΕΣΣΔ. Η διαδικασία της 
«αποσταλινοποίησης», αν και παραπλανητικά 
τιτλοφορημένη (στόχευε στη διαιώνιση των 
προνομίων της γραφειοκρατίας), χαλάρωσε 
τον ασφυκτικό έλεγχο και υποβοήθησε τη συ¬ 
ζήτηση και έκφραση των λαϊκών μάζών στην 
ΕΣΣΔ και τα κράτη-δορυφόρους της. 

Στην Ουγγαρία, οι εργάτες τσακίζονταν 
από τα οικονομικά προβλήματα και από την 
καταπίεση από τη μισητή μυστική αστυνομία 
(την ΑνΟ), μέλη της οποίας ήταν και πολλοί 
πρώην φασίστες. Έτσι ξεκίνησαν οι πρώτες 
24ωρες και 48ωρες απεργίες. 

Στις 28 Ιουνίου 1953, ο Γκεόργκι Μαλέν- 
κοφ καθαίρεσε τον πρωθυπουργό Μάτιας Ρα- 
κόσι και τον αντικατέστησε από τονΊμρε Νά- 
γκι. Ο Ρακόσι παρέμεινε γενικός γραμματέας 
του κόμματος. Η «νέα πορεία» περιλάμβανε 
στροφή στην οικονομική πολιτική και ελευθε¬ 
ρία έκφρασης. Μέσα σε ενάμισι χρόνο βελτί¬ 
ωσε αισθητά το βιοτικό επίπεδο των εργατών 
και ενίσχυσε τη διάθεση για πολιτική απελευ¬ 
θέρωση και πραγματικό σοσιαλισμό. 

Ο Νάγκι ίδρυσε μια μαζική εξωκομματική 
οργάνωση, το Λαϊκό Πατριωτικό Μέτωπο. 
Αυτό έδωσε την αφορμή στην κλίκα του Ρακό¬ 


σι, τον Φεβρουάριο του 1955, 
να του στήσει σκευωρία και να 
τον απομακρύνει από την πρω¬ 
θυπουργία και το κόμμα. 

Στο 20ό Συνέδριο του 
ΚΚΣΕ (Φεβρουάριος 1956), ο 
Νικήτα Χρουστσόφ συντάραξε 
το ανατολικό μπλοκ και όλα τα 
ΚΚ ανά τον κόσμο με τον περίφημο «μυστικό 
λόγο» του ενάντια στον Στάλιν και το καθε¬ 
στώς του, απελευθερώνοντας ψυχολογικά την 
εργατική τάξη, τη νεολαία και τους διανοού¬ 
μενους στην Ουγγαρία και σε άλλες χώρες. Ο 
Ρακόσι ανατράπηκε και στη θέση του τοποθε¬ 
τήθηκε οΈρνο Γκέρο. Οι εξελίξεις στην Πολω¬ 
νία (αποδοχή του «μεταρρυθμιστή» Γκομύλκα 
από το Κρεμλίνο), αύξησε την αυτοπεποίθηση 
των ούγγρων αντιπολιτευόμενων και διαδη¬ 
λωτών. 

Η επανάσταση ξεκίνησε στις 23 Οκτω¬ 
βρίου. Κέντρα της ήταν το Πολυτεχνείο της 
Βουδαπέστης, ο Σύλλογος Συγγραφέων και 
μια ομάδα προερχόμενη από την κομματική 
νεολαία (ΌΙ8Ζ). Στην πόλη Σέγκεντ (8ζ6§εά), 
οι φοιτητές οργάνωσαν ανεξάρτητη φοιτητική 
ένωση, ζητώντας μια «ανεξάρτητη σοσιαλιστι¬ 
κή Ουγγαρία», την επιστροφή τουΊμρε Νάγκι, 
μια νέα οικονομική πολιτική και μια νέα κομ¬ 
ματική ηγεσία. 

Η άποψη ότι οι διαδηλωτές του 1956 ζη¬ 
τούσαν την ανατροπή του σοσιαλισμού ή ότι 
ήταν πράκτορες των ΗΠΑ, που επαναλαμ¬ 
βάνεται έως τις μέρες μας από το ΚΚΕ απο¬ 
τελεί παραχάραξη της ιστορίας με στοιχεία 
γελοιότητας. Ο Πέτερ Βέρες, πρόεδρος του 
Συλλόγου Συγγραφέων, απευθύνθηκε στους 
διαδηλωτές ζητώντας «μια ανεξάρτητη εθνική 
πολιτική βασισμένη στις αρχές του σοσιαλι¬ 
σμού», καθώς και τη συμμετοχή των εργατών 
στη διεύθυνση των εργοστασίων. Αυτό δεν 
ήταν ασυμβίβαστο με το γκρέμισμα των αγαλ¬ 


μάτων του Στάλιν, τα οποία συμβόλιζαν το μι¬ 
σητό καταπιεστικό καθεστώς. 

Η επανεμφάνιση μικρών εθνικιστικών 
ομάδων (στο πλαίσιο της επαναλειτουργίας 
όλων των κομμάτων) χρησιμοποιήθηκε ως, 
υποτίθεται, αδιάσειστο στοιχείο για την από¬ 
δειξη της ιμπεριαλιστικής υποκίνησης της επα¬ 
νάστασης. Στην πραγματικότητα, το ίδιο το 
σταλινικό καθεστώς με την πολιτική και την 
καταπίεσή του είχε συνδράμει στη διατήρηση 
και αναβίωση εθνικιστικών αντιλήψεων (βλ. 
την πολιτική κατάσταση στη σημερινή Ουγ¬ 
γαρία). Η διαδήλωση εξελίχθηκε σε μάχες σε 
όλη τη Βουδαπέστη με την ΑλΌ, με άγνωστο 
αριθμό νεκρών (δεκάδες δολοφονήθηκαν 
μόνο έξω από το κτίριο του ραδιοφωνικού 
σταθμού). Οι εργάτες της βιομηχανίας όπλων 
διένειμαν όπλα και πυρομαχικά στο πλήθος, 
που τώρα μετρούνταν σε εκατοντάδες χι¬ 
λιάδες. Ο Γκέρο παρέδωσε την πρωθυπουρ¬ 
γία στον Νάγκι, αλλά κάλεσε τον σοβιετικό 
στρατό να επέμβει. Το άλλο πρωί, η ουγγρική 
νεολαία μαχόταν τα ρώσικα τανκς στη Βουδα¬ 
πέστη με βόμβες μολότοφ και οδοφράγματα. 
Ο ουγγρικός στρατός τάχθηκε με τους διαδη¬ 
λωτές. Τα κέντρα της επανάστασης ήταν τα 
εργατικά προάστια Οδερεί, υ]ρ6δΐ και οι πόλεις 
Όυηαρεηΐείε (σημ. ΌηηαιήνωΌδ) και ΜίδΕοΙε. 
Στην πόλη ΟγοΓ, μια επαναστατική επιτροπή 
αυτοανακηρύχθηκε σε «Εθνικό Επαναστατικό 
Συμβούλιο». 

Μπροστά στη διαφαινόμενη ήττα του ρω¬ 
σικού στρατού, ο Χρουστσόφ αντικατέστησε 
τον Γκέρο με τον Γιάνος Καντάρ. Στα τέλη 
Οκτωβρίου τα ρώσικα τανκς αποσύρθηκαν 
από τις πόλεις. Ο Νάγκι ανασχημάτισε την κυ¬ 
βέρνηση και στις αρχές Νοεμβρίου ανακοίνω¬ 
σε το τέλος του μονοκομματικού συστήματος 
και την απόσυρση της χώρας από το Σύμφωνο 
της Βαρσοβίας. Απηύθυνε έκκληση στον ΟΗΕ 
να υπερασπιστεί την Ουγγρική ουδετερότητα. 


Ο Καντάρ ανακοίνωσε τη διάλυση του ΚΚ 
Ουγγαρίας (Εργατικό Κόμμα) και την ίδρυση 
του Σοσιαλιστικού Εργατικού Κόμματος. 

Στις 2 Νοεμβρίου τα σοβιετικά τανκς πε¬ 
ρικύκλωσαν ουγγρικές πόλεις και αεροδρό¬ 
μια. Την επομένη, η κυβέρνηση κατέφυγε στην 
πρεσβεία της Γιουγκοσλαβίας. Με την έναρ¬ 
ξη της επίθεσης, στις 4 Νοεμβρίου, ο Καντάρ 
ανακοίνωσε το σχηματισμό μιας νέας κυβέρ¬ 
νησης που θα είχε την υποστήριξη της ΕΣΣΔ. 
Σε λίγο ο Νάγκυ θα συλλαμβάνονταν και θα 
οδηγούνταν μαζί με συντρόφους του στην 
ΕΣΣΔ. Σκληρές μάχες έλαβαν χώρα στα εργα¬ 
τικά προάστια και πόλεις. Οι εργάτες δημιούρ¬ 
γησαν εργατικά συμβούλια, παρ’ ό,τι οι μάχες 
με το ρωσικό στρατό χάνονταν. Το κεντρικό 
εργατικό συμβούλιο συναντήθηκε στη Βουδα¬ 
πέστη στις 14 Νοεμβρίου, όταν η κατάσταση 
ήταν έτοιμη για μια γενική απεργία. Στις 21 
Νοεμβρίου ο ρώσικος στρατός απέτρεψε μια 
νέα εθνική συνάντηση των εργατικών συμ¬ 
βουλίων. Ξεκίνησαν συλλήψεις και φυλακίσεις 
των ηγετών των εργατών. 

Την επαύριο της επανάστασης, δεκάδες χι¬ 
λιάδες Ούγγροι πέρασαν τα αυστριακά σύνο¬ 
ρα. Περίπου 20.000 στάλθηκαν σε στρατόπεδα 
συγκέντρωσης στη Ρωσία. Τον Φεβρουάριο 
του 1958 έγινε γνωστή η εκτέλεση του Νάγκι, 
που είχε γίνει σχεδόν ένα χρόνο πριν. 

Τα αποτελέσματα της σοβιετικής επέμβα¬ 
σης ήταν τεράστια: μαζικές αποχωρήσεις με¬ 
λών των ΚΚ ανά τον κόσμο και ανεπανόρθωτη 
δυσφήμιση του σοσιαλισμού. Αν και θεωρητικά 
δεν μπορεί να αποκλειστεί το ενδεχόμενο η 
συνέχιση της επανάστασης να οδηγούσε στην 
απώλεια της Ουγγαρίας προς το καπιταλιστι¬ 
κό στρατόπεδο, η συντριβή της επανάστασης 
ήταν αυτή που, μαζί με την εισβολή στην Τσε¬ 
χοσλοβακίας το 1968, επιτάχυνε τη διάβρωση 
και επέσπευσε την τελική πτώση του ανατολι¬ 
κού μπλοκ. 

Ο Παντελής Πουλιόπουλος 
Γενικός Γραμματέας του ΚΚΕ 

Ο Παντελής Πουλιόπουλος είναι η 
κορυφαία ηγετική φυσιογνωμία του Ερ¬ 
γατικού και Κομμουνιστικού κινήματος 
στην χώρα μας και μία από τις μεγαλύτε¬ 
ρες παγκόσμια. Γεννήθηκε το 1900 στην 
Θήβα, γράφτηκε στη Νομική στο Πανε¬ 
πιστήμιο της Αθήνας και στο διάστημα 
του μικρασιαστικού πολέμου (1919-1922) 
πήρε ενεργό μέρος στη διαμόρφωση του 
κομμουνιστικού κινήματος. Το 1920 στρα¬ 
τεύτηκε στο μέτωπο τις Μικράς Ασίας και 
μπήκε σε οργανωμένο πυρήνα στρατιω¬ 
τών του Σοσιαλιστικού Εργατικού Κόμ¬ 
ματος Ελλάδος (ΣΕΚΕ), αναπτύσσοντας 
έντονη αντιπολεμική δραστηριότητα. Συ- 
νελήφθη και στάλθηκε στο στρατοδικείο 
με την κατηγορία της εσχάτης προδοσί¬ 
ας». Απελευθερώθηκε με την κατάρρευση 
του μετώπου. Με την επιστροφή του στην 
Αθήνα δημιούργησε την Ένωση Παλαιών 
Πολεμιστών με εβδομαδιαίο όργανο τον 
Παλαιό Πολεμιστή, με τη μεγάλη για την 
εποχή κυκλοφορία των 20.000 φύλλων. 
Έγραψε επίσης το κείμενο «Πόλεμος κατά 
του Πολέμου», που αποτέλεσε το μανιφέ¬ 
στο του τότε αντιπολεμικού κινήματος. 

Το 1924, στο Γ' Εκτατό Συνέδριό του, 
το ΣΕΚΕ μετονομάστηκε σε Κομμουνιστι¬ 
κό Κόμμα Ελλάδος (ΚΚΕ) και ο Παντελής 
Πουλιόπουλος εξελέγη Γενικός Γραμματέ¬ 
ας του. Με την απομάκρυνση της δεξιάς 
τάσης από τις γραμμές του κόμματος, το 
ΚΚΕ υπό τη ηγεσία του Παντελή Πουλιό- 
πουλου ξεκίνησε την προσπάθεια να γίνει 
το μαρξιστικό επαναστατικό κόμμα του 
προλεταριάτου. Η προσπάθεια αυτή συνε¬ 
χίστηκε από τον κεντρικό πυρήνα της πα- 
λαιοπολεμιστικής ομάδας (Πουλιόπουλος, 
Νίκολης, Μοναστήριώτης), τον Σεραφείμ 
Μάξιμο και άλλους, που αποτελούσαν τη 
μαρξιστική και αριστερή προλεταριακή 
τάση του ΚΚΕ, με απήχηση στις προλε¬ 
ταριακές οργανώσεις του κόμματος (Πει¬ 
ραιάς, καπνεργάτες κ.λπ.). Στις αρχές του 
1925 ο Πουλιόπουλος συλλαμβάνεται μαζί 
με άλλα μέλη της Κεντρικής Επιτροπής για 
το Μακεδονικό, θέμα που είναι επίκαιρο 
και στις μέρες μας. Στη μνημειώδη απολο¬ 
γία του στο στρατοδικείο της παγκαλικής 
διχτατορίας (Φλεβάρης 1926) υπεράσπισε 
τη σημαία του προλεταριακού διεθνισμού. 

Όμως πολλά και μεγάλα εμπόδια δεν 
επέτρεψαν να επικρατήσει η τάση της μαρ¬ 
ξιστικής ανάπλασης του ΚΚΕ. Τα σημαντι¬ 
κότερα από αυτά ήταν: Η μεγάλη συρροή 
μικροαστικών στοιχείων στις γραμμές του 
ΚΚΕ, το χαμηλό θεωρητικό και πολιτικό 
επίπεδο των στελεχών και μελών του και 
η σύγχυση που επικρατούσε εντός του 
κόμματος, καθώς και οι πρώτες σοβαρές 
διώξεις. Το σημαντικότερο πρόβλημα ήταν 
όμως η περιπλοκή της μακρόχρονης εσω¬ 
τερικής κρίσης του ΚΚΕ με τον εκφυλισμό 
του πρώτου εργατικού κράτους στη Ρωσία 
και της 3ης Διεθνούς. Αυτός ο εκφυλισμός 
στάθηκε ο αποφασιστικός παράγοντας 
που έβαλε το ΚΚΕ στο δρόμο του γραφει¬ 
οκρατικού εκφυλισμού, με κατάληξη την 
άρνηση της σοσιαλιστικής επανάστασης 
και το σαμποτάρισμα της. 

Παρ’ όλα αυτά, η μαρξιστική τάση 
δεν εγκατέλειψε τη μάχη. Το 1927, στο Γ' 
τακτικό συνέδριο του κόμματος, ο Που¬ 
λιόπουλος υποστήριξε ότι έπρεπε να γί¬ 
νουν γνωστά τα κείμενα της Αριστερής 
Αντιπολίτευσης και του Τρότσκι. Στις 25 
Σεπτεμβρίου 1927 διαγράφτηκε από το 
ΚΚΕ. Το 1934 ίδρυσε την Οργάνωση Κομ¬ 


μουνιστών Διεθνιστών Ελλάδας (ΟΚΔΕ). 
Πολλά είναι τα θαυμάσια ιδεολογικά και 
πολιτικά έργα, μελέτες και άρθρα του (με 
κορυφαίο το βιβλίο - σταθμός Δημοκρα¬ 
τική ή Σοσιαλιστική Επαναστάση στην 
Ελλάδα;). Ακόμη πρέπει να αναφερθούν 
οι εξαιρετικές μεταφράσεις, ακόμα και με 
τα σημερινά δεδομένα, της μαρξιστικής 
φιλολογίας, με το Κεφάλαιο του Μαρξ να 
κατέχει ξεχωριστή θέση (τμήμα του 1ου 
τόμου, μαζί με τον Γιώργο Δούμα, 1927). 
Οι διωκτικές αρχές που πάντοτε τον κυνη¬ 
γούσαν, τον συνέλαβαν και τον φυλάκισαν 
στις φύλακες Αβέρωφ. Το 1942 μεταφέρ¬ 
θηκε στο στρατόπεδο της Λάρισας. Στις 6 
Ιουνίου του 1943 ο Πουλιόπουλος, μαζί με 
άλλους 105 φυλακισμένους από το στρα¬ 
τόπεδο συγκέντρωσης της Λάρισας, εκτε- 
λέστηκε από τις ιταλικές κατοχικές δυνά¬ 
μεις στο χωριό Νεζερό, σε αντίποινα για 
την ανατίναξη της σήραγγας στο Κούρνο- 
βο από τον ΕΛΑΣ. Μαζί με τον Παντελή 
Πουλιόπουλο εκτελέστηκε και ο Θηβαίος 
τροτσκιστής Νώντας Γιαννακός. Ο Που¬ 
λιόπουλος μίλησε στο απόσπασμα των 
ιταλών φαντάρων για τον διεθνισμό, τον 
σοσιαλισμό και την επανάσταση, προτού 
εκτελεστεί από τον αξιωματικό τους. 

Η Επικράτηση του Σταλινισμού 
στο ΚΚΕ 

Η πρώτη σταλινική ομάδα του ΚΚΕ, 
εκπροσωπούμενη από τους Χαϊτά, Ευτυχι- 
άδη και Ζαχαριάδη, ύστερα από μια δρα¬ 
ματική πάλη με τη μαρξιστική αριστερά 
(που υιοθετεί αυτή την περίοδο τις από¬ 
ψεις της Αριστερής Αντιπολίτευσης και 
του Τρότσκι) κατορθώνει να κυριαρχήσει 
στο κόμμα και να διαγράψει την προλετα¬ 
ριακή μαρξιστική τάση, χρησιμοποιώντας 
όλες τις μεθόδους και τα μέσα του γραφει¬ 
οκρατικού σταλινικού μηχανισμού (συκο¬ 
φαντίες, παραποιήσεις, στραγγάλισμα της 
εσωκομματικής δημοκρατίας κ.λπ.). 

Σ’ αυτήν την περίοδο βρίσκονται τα 
πρώτα σπέρματα του σταλινικού ιδεολογι¬ 
κού εκφυλισμού του ΚΚΕ. Στις 26 Αυγού- 
στου 1926, σε κύριο άρθρο του στον Ρι¬ 
ζοσπάστη ο Ζαχαρώδης διακήρυξε ότι το 
Κομμουνιστικό Κόμμα τασσόταν υπέρ της 
αριστερής μπουρζουάδικης δημοκρατίας. 

Στην κομματική διάσκεψη του Σεπτέμ¬ 
βρη 1926 η αντιπολίτευση (Πουλιόπουλος, 
Γιατσόπουλος) καταπολέμησε το δεξιό 
οπορτουνιστικό σύνθημα «αριστερή δημο¬ 
κρατία» των Ευτυχιάδη-Ζαχαριάδη και το 
συγχυσμένο σύνθημα «πραγματική δημο¬ 
κρατία» του Χαϊτά και υπεράσπισε το σύν¬ 
θημα της «προλεταριακής δημοκρατίας». 
Γενικά η πολιτική αυτής της πρώτης σταλι¬ 
νικής ομάδας χαρακτηρίζεται από πηδήμα¬ 
τα από τον υπερδεξιό οπορτουνισμό στον 
υπεραριστερό εξτρεμισμό (διάσπαση του 
συνδικαλιστικού κινήματος). Η πολιτική 
της δεύτερης σταλινικής ομάδας Θέου- 
Σιάντου-Πηλιώτη-Αλέξη, στην περίοδο 
1929-1931, προσαρμόζεται στην τυχοδιω¬ 
κτική πολιτική της «τρίτης και τελευταίας 
περιόδου του καπιταλισμού» με συνθήμα¬ 
τα δράσης τις πρόωρες, βεβιασμένες και 
ανοργάνωτες «μαχητικές διαδηλώσεις», 
«γενικές πολιτικές απεργίες», τις «επανα¬ 
στατικές καθόδους των χωρικών στις πό¬ 
λεις» κ.λπ. Το Νοέμβρη του 1931 η Εκτε¬ 
λεστική Επιτροπή της Διεθνούς καθαιρεί 
τη διοίκηση Θέου-Σιάντου και διορίζει την 
ομάδα Ζαχαριάδη. Έτσι ανοίγει ο δρόμος 
για τη μακρόχρονη και μονολιθική διοίκη¬ 
ση του «μεγάλου αρχηγού». 

Αναμφισβήτητα, το ντοκουμέντο 


που στάθηκε το κορυφαίο σημείο για να 
πλεχθεί ο σταλινικός μύθος του «μεγά¬ 
λου αρχηγού» είναι οι αποφάσεις της 6ης 
Ολομέλειας της Κ.Ε. του ΚΚΕ (1934). 
Στην πραγματικότητα, οι αποφάσεις αυτές 
οδήγησαν στην πολιτική συνεργασίας των 
τάξεων, στην αντίληψη περί της ύπαρξης 
ενός αναγκαίου σταδίου αστικοδημοκρα- 
τικής επανάστασης, στον πατριωτισμό 
κ.λπ. Έτσι οδήγησαν στις φοβερότερες 
ήττες που γνώρισε το ελληνικό εργατικό 
κίνημα, και μάλιστα μέσα στις ευνοϊκότε¬ 
ρες συνθήκες, εθνικά και διεθνώς, για την 
προλεταριακή επανάσταση. 

ΚΚΕ: Μακριά από την Ιστορική 
Πραγματικότητα 

Το ΚΚΕ εντελώς αυθαίρετα ταυτίζει 
την επέτειο των 100 χρόνων από την ίδρυ¬ 
ση του ΣΕΚΕ με τον εαυτό του. Εξακολου¬ 
θεί να υπερασπίζεται τη σταλινική πορεία 
του κόμματος (παρά τις σημαντικές ανα¬ 
θεωρήσεις που έχει κάνει) και να παραχα- 
ράσσει την ιστορική αλήθεια. Επιβεβαίω¬ 
ση είναι τα παρακάτω σημεία της σχετικής 
διακήρυξής του: 

1) Γράφει για την ίδρυση του ΣΕΚΕ, 
την μετονομασία του σε ΚΚΕ και την 
σύνδεση του με την 3η Διεθνή, αλλά δεν 
αναφέρει ποιοι πάλεψαν για αυτό και για 
ποιους λόγους. Αυτό γίνεται για να απο¬ 
κρύψει τον πρωταγωνιστικό ρόλο των Π. 
Πουλιόπουλου, Γ. Νίκολη κ.ά. 

2) Αναφέρει τα λάθη της 6ης Ολομέ¬ 
λειας του 1934, αποκρύβοντας όμως ότι ο 
Πουλιόπουλος είχε προβλέψει της συνέ- 

πειες αυτής της καταστροφικής αλλαγής. 
Οι τροτσκιστές θα υποστηρίζουν τις θέ¬ 
σεις αυτές για δεκαετίες, ενώ το ΚΚΕ τις 
«ανακάλυψε» μόλις πρόσφατα. 

3) Συνεχίζει να εκθειάζει τον Ζαζαρι- 
άδη, εμπνευστή των καταστροφικών πο¬ 
λιτικών που οδήγησαν στο κοινό μέτωπο 
με τους Βενιζελικούς (σύμφωνο Σκλάβαι- 
να-Σοφούλη), στην προδοσία του Μάη ’36 
και τις προδοτικές συμφωνίες Λιβάνου, 
Καζέρτας και Βάρκιζας στην ελληνική επα¬ 
νάσταση 1941-1944. 

Η καταστροφική πολιτική του ΚΚΕ συ¬ 
νεχίστηκε και στην πιο πρόσφατη ιστορία: 
καταγγελία του «Πολυτεχνείου» ως έργο 
προβοκατόρων, συμμετοχή στις αστικές 
κυβερνήσεις Τζανετάκη και Ζολώτα, συ¬ 
κοφαντία κινημάτων (Δεκέμβρης 2008, κί¬ 
νημα «αγανακτισμένων» κ.λπ.), εναντίω¬ 
ση στο «ΟΧΙ» στο δημοψήφισμα του 2015. 

■ Κιτσώνης Ευάγγελος 


Εκδηλώσεις της ΟΚΔΕ για την επέτειο 
των 100 χρόνων από την ίδρυση του ΣΕΚΕ 

Τον Νοέμβριο του 1918, μέσα στις αντίξοες συνθήκες του ιμπεριαλιστικού Α' 
Παγκόσμιου Πολέμου, ιδρύθηκε το Σοσιαλιστικό Εργατικό Κόμμα Ελλάδος (ΣΕΚΕ). 
Τον προηγούμενο μήνα είχε ιδρυθεί και η ΓΣΕΕ. Το εργατικό κίνημα στην Ελλάδα 
πήρε μεγάλη ώθηση, έκανε ιστορικό βήμα για τη διαμόρφωση μιας ταξικής συνείδη¬ 
σης και οργάνωσης. Αυτό ήταν αποτέλεσμα τόσο της ανάπτυξης εργατικών αγώνων 
στις αρχές του 20ού αιώνα, όσο και της ακτινοβολίας της Οκτωβριανής Επανάστα¬ 
σης. 

Το ΣΕΚΕ ήταν εξαρχής ένα ριζοσπαστικό, «αντικαπιταλιστικό» κόμμα. Οι αγω¬ 
νιστές του, οι πρώτοι επαναστάτες εργάτες στην Ελλάδα, βρίσκονταν στην πρώτη 
γραμμή των αγώνων, διαρκώς στο στόχαστρο της καταστολής του ελληνικού αστι¬ 
κού κράτους. Χρειαζόταν όμως η ανάπτυξή του σε επαναστατικό μαρξιστικό κόμμα. 
Η αριστερή τάση κατάφερε να το συνδέσει με την νεοδημιουργημένη Τρίτη Διεθνή 
των Λένιν-Τρότσκι. Προσπάθησε να το προετοιμάσει (προγραμματικά, πολιτικά, ορ¬ 
γανωτικά) για την επανάσταση. Αυτή η προσπάθεια εντάθηκε με την άφιξη από το 
μικρασιατικό μέτωπο νέων αγωνιστών, συσπειρωμένων γύρω από τον Παντελή Που¬ 
λιόπουλο, που θα εκλεγεί γενικός γραμματέας το 1924 (συνέδριο «μπολσεβικοποί- 
ησης», μετονομασία σε ΚΚΕ). Δυστυχώς δεν θα ολοκληρωθεί λόγω του σταλινικού 
εκφυλισμού, που θα ακολουθήσει σύντομα, με πρωταγωνιστή τον Ζαχαριάδη. 

Ο αγώνας για το επαναστατικό κόμμα και τον σοσιαλισμό συνεχίζεται. Η πραγ¬ 
ματική ιστορία του ΣΕΚΕ και η κληρονομιά της, ιδιαίτερα η πάλη των επαναστατών 
μέσα στις γραμμές του, είναι πολύτιμη γι’ αυτό. Είναι τεράστια η διαστρέβλωση της 
ηγεσίας του ΚΚΕ, που παρουσιάζει το ΚΚΕ σαν ευθεία συνέχεια του ΣΕΚΕ. 

Γι’ αυτή τη σημαντική επέτειο, η ΟΚΔΕ διεξάγει καμπάνια, που κορυφώνεται στις 
παρακάτω εκδηλώσεις, με θέματα: α) Η πορεία του ΣΕΚΕ από την ίδρυση μέχρι τη 
μετονομασία σε ΚΚΕ (1918-24). β) Ο σταλινικός εκφυλισμός του ΚΚΕ και η πάλη 
των επαναστατών μαρξιστών (1924-36): 

ΑΘΗΝΑ: ημερίδα, Σάββατο 24/11, Πολυτεχνείο (κτ. Γκίνη), με δύο συ¬ 
ζητήσεις (10:30πμ και 5:30μμ). 

ΙΩΑΝΝΙΝΑ: Τρίτη 27/11, Πανεπιστήμιο (Μαθηματικό), 5:00μμ. 
ΘΕΣΣΑΛΟΝΙΚΗ: ημερίδα, Κυριακή 2/12, ΕΚΘ, με δύο συζητήσεις 
(10:30πμ και 1:00μμ). 

Ομιλητές θα είναι οι σ. της ΟΚΔΕ Στέφανος Ιωαννίδης και Σοφία Καρασαρλίδου 
(συγγραφείς σχετικής μπροσούρας της ΟΚΔΕ), οι Ν. Πελεκούδας (ΕΕΚ), Κ. Παπα- 
δάκης (δικηγόρος, ΑΝΤΑΡΣΥΑ), Αν. Νταβανέλος (ΔΕΑ), Ν. Στραβελάκης (οικονο¬ 
μολόγος ΕΚΠΑ), Κ. Παλούκης (ιστορικός, συγγραφέας), Γ. Γκλαρνέτατζης (συγγρα¬ 
φέας), Π. Νούτσος (ομότιμος καθηγητής παν/μίου Ιωαννίνων). 

16 Εργατική Πάλη 


Νοέμβριος 2018 


Η Γερμανική Επανάσταση(α’ μέρος) 

■ Γρηγόρης Καρβούνης 


Φ έτος συμπληρώνονται 
100 χρόνια από το ξέ¬ 
σπασμα της πρώτης 
φάσης της Γερμανι¬ 
κής Επανάστασης. Μια ηττημένη 
επανάσταση, η οποία, εαν είχε επι¬ 
κρατήσει, πιθανότατα θα είχε αλλά¬ 
ξει πλήρως όχι μόνο τη μοίρα του 
γερμανικού προλεταριάτου, αλλά και 
ολόκληρη την ιστορική εξέλιξη της 
ανθρωπότητας. 

Η έναρξη του Α' Παγκοσμίου 
Πολέμου σηματοδότησε τα αδιέξοδα 
του καπιταλιστικού συστήματος και 
υπογράμμισε ότι η επιβίωσή του μπο¬ 
ρούσε να επέλθει μόνο μέσα από την 
δίνη του ιμπεριαλιστικού πολέμου 
και τον αλληλοσπαραγμό των λαών. 
Η αστική τάξη κάθε χώρας προετοι¬ 
μαζόταν να στείλει το προλεταριάτο 
στο σφαγείο του πολέμου, για να 
επιβιώσει η ίδια και τα συμφέροντά 
της. Την ίδια άποψη υιοθέτησε και 
η ηγεσία της Δεύτερης Διεθνούς το 
1914, στην οποία επικρατούσε η κε- 
ντροευρωπαϊκή σοσιαλδημοκρατία, 
υποστηρίζοντας στις περισσότερες 
χώρες την πολεμική προσπάθεια της 
ιμπεριαλιστικής «πατρίδας»: ψήφι¬ 
σε τους πολεμικούς εξοπλισμούς και 
έστειλε την εργατική τάξη να σφαχτεί 
για τα συμφέροντα των αφεντικών. 

Υπήρχαν όμως και εξαιρέσεις. 
Μια χούφτα επαναστατών μαρξι¬ 
στών - διεθνιστών διακήρυξαν ότι το 
εργατικό κίνημα είχε ως καθήκον να 
σταματήσει τον ιμπεριαλιστικό πόλε¬ 
μο και να τον μετατρέψει σε κοινωνι¬ 
κό πόλεμο, δηλαδή σε σοσιαλιστική 
επανάσταση. Έτσι, μέσα από τις συν¬ 
διασκέψεις του Τσίμερβαλντ και του 
Κίενταλ στην Ελβετία, διαμορφώ¬ 
θηκε το πολιτικό μανιφέστο που θα 
έπαιζε καθοριστικό ρόλο για το ξεκα- 
θάρισμα των καθήκοντων των εργα¬ 
τών κατά την διάρκεια του πολέμου, 
καθώς επίσης και για την επικράτη¬ 
ση της Οκτωβριανής επανάστασης 
τρία χρόνια αργότερα. Ο αντίκτυπος 
της Ρώσικης Επανάστασης (1917) 
έστρωσε τον δρόμο για το μεγάλο 
επαναστατικό κύμα του 1917-1923, 
το οποίο εξαπλώθηκε στις περισσό¬ 
τερες χώρες της Ευρώπης. 

Το 1917 είχε ήδη καταστεί φανερό 
ότι ο γερμανικός ιμπεριαλισμός θα 
έχανε τον πόλεμο και θα υφίστατο 
βαρύτατες συνέπειες. Η κατάσταση 


για την εργατική τάξη της Γερμανί¬ 
ας ήταν τραγική, γεγονός που την 
οδήγησε να στρέψει τα μάτια της 
προς το παράδειγμα της Ρωσίας. Δύο 
εκατομμύρια είχαν σκοτωθεί στις μά¬ 
χες και άλλα πεντέμισι εκατομμύρια 
είχαν τραυματιστεί ή αιχμαλωτιστεί. 
Τεράστιες ήταν οι καταστροφές στη 
βιομηχανία και στην αγροτική παρα¬ 
γωγή, γεγονός που είχε ως συνέπεια 
και την έλλειψη τροφίμων. Η πείνα, 
οι αρρώστιες και οι άθλιες συνθήκες 
διαβίωσης ήταν η σκληρή πραγματι¬ 
κότητα. Το γερμανικό προλεταριά¬ 
το βρισκόταν σε πλήρη αναβρασμό. 
Διέξοδο σε αυτήν την γενικευμένη 
αγανάκτιση και οργή έδωσε, στις 3 
Νοεμβρίου, η εξέγερση των ναυτών 
και των εργατών στο Κίελο της Γερ¬ 
μανίας. Μέσα σε πολύ μικρό χρονι¬ 
κό διάστημα, ολόκληρη η Γερμανία 
καλύφθηκε από συμβούλια (σοβιέτ) 
εργατών και στρατιωτών, ακολουθώ¬ 
ντας το δρόμο που είχαν χαράξει οι 
ρώσοι εργάτες. Ο Κάιζερ Γουλιέλμος, 
ανήμπορος να αντιμετωπίσει την εξέ¬ 
γερση, αναγκάστηκε να παραιτηθεί 
και οι στρατηγοί του υπέγραψαν βια¬ 
στικά συνθηκολόγηση, προκειμένου 
να αφοσιωθούν στην αντιμετώπιση 
του «εσωτερικού εχθρού». Όταν η 
κυβέρνηση επιτέθηκε, οι στρατιώτες 
και οι εργάτες απάντησαν με τα όπλα 
τους. Η γερμανική επανάσταση είχε 
αρχίσει. 

Από τη μια άκρη της χώρας ως 
την άλλη ξέσπαγαν εστίες αγώνα και 
εξέγερσης. Δημόσια κτίρια καταλαμ¬ 
βάνονταν, οι υπηρεσίες πέρασαν στα 
χέρια των επαναστάτη μένων εργα¬ 
τών και στρατιωτών, τα στρατόπεδα, 
τα εργοστάσια, οι δρόμοι γέμισαν με 
κόκκινες σημαίες και συνθήματα που 
προπαγάνδιζαν την εργατική δημο¬ 
κρατία. Στα εργοστάσια, οι εργάτες 
προχώρησαν σε απεργίες και έλεγχο 
της παραγωγής. Η μόνη πραγματική 
εξουσία σε ολόκληρη τη χώρα βρι¬ 
σκόταν στα χέρια των εργατικών και 
στρατιωτικών επιτροπών, ενώ τόσο 
οι τοπικές κυβερνήσεις όσο και το 
Ράιχσταγκ (κοινοβούλιο) είχαν κα- 
ταρρεύσει. Οι ηγέτες του δΡΌ (το 
κύριο σοσιαλδημοκρατικό κόμμα), 
φοβούμενοι την κλιμάκωση της επα¬ 
νάστασης και εκμεταλλευόμενοι την 
οργή του κόσμου, οδήγησαν σε πα¬ 
ραίτηση την κυβέρνηση και δημιούρ¬ 
γησαν μια καινούργια, στην οποία τα 



υπουργεία ήταν μοιρασμένα ανάμεσα 
στα δύο σοσιαλδημοκρατικά κόμμα¬ 
τα (το δεύτερο ήταν το Ανεξάρτητο 
Σοσιαλδημοκρατικό Κόμμα Γερμα- 
νάις, υδΡϋ), των Νόσκε,Έμπερτ και 
Σάιντεμαν. Η προδοτική αυτή ηγεσία 
εκμεταλλεύτηκε το γεγονός ότι η 
μεγάλη πλειονότητα της γερμανικής 
εργατικής τάξης θεωρούσε ακόμα το 
δΡΌ ως το κόμμα της και προσπάθη¬ 
σε να ελέγξει και να εκφυλίσει την 
επανάσταση. Η κυβέρνηση που σχη¬ 
ματίστηκε προχώρησε σε σημαντικές 
παραχωρήσεις προς τους εργάτες και 
προκήρυξε εκλογές για Εθνοσυνέ¬ 
λευση, που θα ψήφιζε νέο σύνταγμα 
με ευρείες δημοκρατικές ελευθερίες. 

Η σοσιαλδημοκρατία, που είχε 
από καιρό καταντήσει πυλώνας 
στήριξης της αστικής νομιμότητας 
και ομαλότητας, προσπάθησε να 
δηλητηριάσει το γερμανικό προλε¬ 
ταριάτο με αταξικά διλήμματα όπως 
«ειρήνη ή συνέχιση του πολέμου». 
Σε μεγάλο βαθμό το κατάφερε, κα¬ 
θώς αυτή η πολιτική βρήκε μαζικά 
υποστηρικτές στα πιο αδύναμα και 
εξαθλιωμένα κομμάτια των εργατών. 
Έτσι, μπόρεσαν να κερδίσουν την 
πλειοψηφία μέσα στα συμβούλια ερ¬ 
γατών και στρατιωτών. Όμως, επειδή 
δεν μπορούσαν να συντρίψουν την 
επανάσταση μόνο με επιχειρήματα, 
ενίσχυσαν τα παρακρατικά τάγματα 
/τβί1<ονρ$ (πρόδρομοι των χιτλερικών 
Ταγμάτων Εφόδου) και τα έστρε¬ 
ψαν ενάντια στους εργάτες και τους 
κομμουνιστές. Η ανοικτή καταστολή 
μπήκε στην ημερήσια διάταξη. Προϋ¬ 
πόθεση για την επιτυχία των αντεπα- 
ναστατικών σχεδίων ήταν η διάλυση 
των σοβιέτ. 

Η μόνη δύναμη που θα μπορούσε 
να οδηγήσει τους εργάτες στη νίκη 
ήταν η «Ένωση του Σπάρτακου» 
(δραΓίαΕυδόυικΙ), με κύριους ηγέ¬ 
τες τη Ρόζα Λούξεμπουργκ και τον 
Καρλ Λίμπκνεχτ. Οι Σπαρτακιστές 
είχαν αναπτύξει πλούσια αντιπολεμι¬ 
κή δράση και είχαν ξεκάθαρο πολιτι¬ 
κό πρόγραμμα που ανταποκρινόταν 
στους πόθους των μαζών. Ωστόσο, 
σε αντίθεση με τους μπολσεβίκους 
στη Ρωσία, ο Σπάρτακος δεν είχε 
προλάβει να αναπτύξει στέρεους 
δεσμούς με την πολυάριθμη πλατιά 
πρωτοπορία του εξεγερμένου γερμα¬ 
νικού προλεταριάτου. Επίσης, η Λού¬ 
ξεμπουργκ και ο Λίμπκνεχτ έτειναν 
στη λανθασμένη άποψη ότι από μόνη 
της η ορμητική είσοδος των μαζών 
στην πολιτική δράση αρκούσε για να 
εξασφαλίσει τη νίκη. Το Δεκέμβρη 
του 1918 οι επαναστάτες του Σπάρ¬ 
τακου δημιούργησαν το Κομμουνι¬ 
στικό Κόμμα Γερμανίας. 

Στο πανεθνικό συνέδριο των 
συμβουλίων (16-21 Δεκέμβρη 1918), 
το δΡΩ διατήρησε την πλειοψηφία. 
Στο συνέδριο πήραν μέρος 288 σο¬ 
σιαλδημοκράτες, 87 του ΙΙδΡΩ, 27 
ανεξάρτητοι στρατιώτες, 25 εκπρό¬ 
σωποι αστικών κομμάτων και μόνο 
10 «Σπαρτακιστές» (κομμουνιστές). 
Δεν επιτράπηκε στην Ρόζα Λούξε¬ 
μπουργκ και στον Καρλ Λίμπνεχτ να 
πάρουν μέρος στο συνέδριο. Επίσης, 


στο συνέδριο δεν έγινε δεκτή η αντι¬ 
προσωπεία της Σοβιετικής Ρωσίας. 
Αυτές οι ενέργειες κατέστησαν φανε¬ 
ρό ότι το συνέδριο των Σοβιέτ τασ¬ 
σόταν εναντίον της επανάστασης. Τα 
συμβούλια διακήρυξαν ότι η εξουσία 
τους ήταν μεταβατική και ότι θα την 
παρέδιδαν στην Εθνοσυνέλευση 
που θα προέκυπτε από τις εκλογές. 
Η αστική τάξη και το στήριγμά της, 
η σοσιαλδημοκρατική κυβέρνηση, 
είχαν πετύχει να σταθεροποιήσουν 
προσωρινά την κατάσταση. 

Ο αγώνας των εργατών συνεχί¬ 
στηκε με μαζικές απεργίες. Το αντε- 
παναστατικό μέτωπο αποφάσισε ότι 
θα έπρεπε να χτυπήσει προτού η ρα¬ 
γδαία άνοδος της μαχητικότητας των 
μαζών οδηγήσει σε αποφασιστική 
ενίσχυση των επαναστατικών δυνά¬ 
μεων. Έτσι, η κυβέρνηση του δΡΌ και 
τα {νβϊΙίονρ$ οργάνωσαν προβοκά¬ 
τσιες και επιθέσεις κατά των εργατών 
και των οργανώσεών τους. Απέναντι 
σε αυτές τις προκλήσεις, οι κομμου¬ 
νιστές, οι αναρχοσυνδικαλιστές και 
άλλες επαναστατικές δυνάμεις δημι¬ 
ούργησαν στο Βερολίνο την Επανα¬ 
στατική Επιτροπή. Η επιτροπή αυτή, 
εκτιμώντας λανθασμένα το συσχε¬ 
τισμό των δυνάμεων, αποφάσισε να 
οργανώσει μια πρόωρη ένοπλη εξέ¬ 
γερση. Τα γερμανικά σοβιέτ (σε αντί¬ 
θεση με τα ρωσικά τον Οκτώβρη του 
1917) ήταν ανέτοιμα να παλέψουν 
για την εξουσία, τόσο από πολιτική, 
όσο και από στρατιωτική άποψη, κα¬ 
θώς δεν είχαν κατορθώσει να πάρουν 
με το μέρος της επανάστασης ικανό 
αριθμό φαντάρων του τακτικού αστι¬ 
κού στρατού. 

Στις αρχές Γενάρη του 1919, οι 
επαναστάτες κατέλαβαν πολλά ση¬ 
μαντικά κτίρια στο κέντρο του Βε¬ 
ρολίνου, ενώ εκατοντάδες χιλιάδες 
εργάτες, πολλοί από αυτούς ένοπλοι 
και αποφασισμένοι να συγκρουστούν 
με την αντεπανάσταση, κατέκλυσαν 
τους δρόμους. Ωστόσο, λόγω σοβα¬ 
ρών τακτικών λαθών και ολιγωρίας 
της Επαναστατικής Επιτροπής, η με¬ 
γάλη ευκαιρία χάθηκε και η κυβέρνη¬ 
ση και τα /νβΟίονρΒ ανασυγκροτήθη¬ 
καν. Οι οδομαχίες που ξέσπασαν στο 
Βερολίνο κράτησαν για εβδομάδες. 
Καθώς όμως οι φαντάροι του αστι¬ 
κού στρατού κράτησαν ουδέτερη ή 
εχθρική στάση απέναντι στην επανά¬ 
σταση, οι δυνάμεις των επαναστατών 
απομονώθηκαν και, παρά τον ηρωικό 
τους αγώνα, τελικά ηττήθηκαν. Στο 
τρομερό κύμα λευκής τρομοκρατίας 
που ακολούθησε, η Λούξεμπουργκ, ο 
Λίμπνεχτ και χιλιάδες ακόμα πρωτο¬ 
πόροι αγωνιστές δολοφονήθηκαν με 
τον πιο άγριο τρόπο. 

Η αντεπαναστατική σοσιαλδημο¬ 
κρατική κυβέρνηση ισχυρίστηκε ότι 
δεν μπορούσε να αναμειχθεί σε θέ¬ 
ματα που αφορούσαν τη στρατιωτική 
δικαιοσύνη, και έτσι οι δολοφόνοι 
δικάστηκαν από στρατοδικείο που 
συγκροτήθηκε στο τάγμα που υπηρε¬ 
τούσαν. Όχι μόνο αθωώθηκαν, αλλά 
εισέπραξαν και την αμοιβή των εκατό 
χιλιάδων μάρκων τις επικήρυξης των 
δύο κομμουνιστών ηγετών. 


























